
OSMAN NURl TOPBASH 



PARATHËNIE 


Falënderime të pafundme i qofshin Zotit tonë 
që na mundësoi të jemi pjesë e bashkësisë Muha- 
medane dhe e bëri atë shembullin e moralit më 
të mirë për njerëzimin. 

Salate dhe selame i dërgojmë të Dërguarit 
të Tij, i cili i lartësoi sahabët si yjet në qiell dhe i 
dhuroi njerëzimit një shoqëri të lumtur, shembulli 
i së cilës nuk gjendej askund. 

Epoka e Lumturisë do të thotë periudha e 
qetësisë dhe e lumturisë, epoka në të cilën njerëzit 
kanë qenë më të lumtur. 


Epoka e Lumturisë është periudha në të cilën 
zbriti Kurani si udhëzues për mbarë njerëzimin dhe 
ku nderoi me qenien e tij vetë i Dërguari i Allahut 
si mëshirë për gjithë njerëzimin. Ajo është një 
periudhë që përçon në shekuj dritën pejgamberore, 
është një kohë që ka edukuar brezin shembullor të 
sahabëve që ndërtuan qytetërimin e virtyteve, duke 
e ngritur atë në shkallën më të lartë të etikës dhe 
humanizmit në historinë e botës. 

Epoka e Lumturisë shpesh ka përfshirë në të 
edhe periudhat e Hulefa-i Rrashidin, Tabiinëve dhe 
Tebe-i Tabiinëve. 

Pejgamberi M ka thënë: 

“Më të vlefshmit e bashkësisë sime janë ata 
që jetojnë në kohën time. Më pas ata që ndjekin 
këta dhe më pas ndjekësit e tjerë...” (Buhari, Ashabu’l 
Nebi, 1.) 

Nisur nga kjo, Epoka e Lumturisë është koha 
më ideale. Është ajo periudhë e historisë islame, e 
cila do të përkujtohet vazhdimisht me admirim të 
madh. 

Ka disa komentues të cilët shprehen se Sureja 
Asr, përveç kuptimit të saj mbart në vetvete edhe 
kuptimin tjetër të betimit në “Epokën e Lumturisë”. 
Kjo epokë është koha kur u ndanë prerazi nga njëra 
-tjetra e vërteta dhe e shtrembërta. 

Epoka e Lumturisë nuk ishte një periudhë e 
lumturisë, e qetësisë dhe mirëqenies për kohën dhe 
nefsin. Përkundrazi ishte një kohë plot sakrifica dhe 
përpjekje ku jeta bëhej në kushte shumë të vështira. 
Ajo ishte një periudhë në të cilën njerëzimi, i cili kish- 
te rënë pre e dhunës dhe forcës, u lartësua me etikë 
dhe drejtësi, u përjetua rimëkëmbja më e madhe, 
vendin e errësirave epshore e zunë shpirtrat e ndri- 
tur dhe shpirtrat shpëtuan nga robëria, pra njerëzit 
- 

arritën lumturinë e duhur dhe qetësinë shpirtërore. 

Për të njohur bukuritë e pafundme të Islamit, i 
cili e nxori njerëzimin nga errësira në dritë, duhet 
të bëhemi pjesë e Epokës së Lumturisë. 

I nderuar lexues! 

Me anë të këtij punimi, i cili është një përmbledh- 
je e disa artikujve të mëparshëm, përfshi këtu edhe 
disa shkrime të reja, synuam të konceptonim më 
mirë atë epokë të mrekullueshme. Nisur nga ky që- 
llim, dëshiruam që nëpërmjet disa shembujve shumë 
domethënës të asaj periudhe të zbardhnim çështjen 
në fjalë duke treguar se ç’zhvillime të mahnitshme 
ka patur besimi, adhurimi, veprat dhe etika. 

Falënderojmë me këtë rast birin tonë. Dr. Murat 
Kaja për punën e bërë në përgatitjen e këtij materiali 
duke iu lutur Zotit që këtë shërbim që ka bërë ta 
pranojë si sadaka e veprave të mira. 


Osman Nuri Topbash 

Dhjetor 2009 
Yskydar 

"Sa ti përket hesimtarëve të parë, prej muhaxhirëve 
dhe ensarëve, Allahu është i kënaqur me ata dhe me 
të gjithë të tjerët që i pasuan me vendosmëri e për- 
kushtim në besim; edhe ata janë të kënaqur me Atë..." 
(Tevbe, 100) 



Shoqëria 

E Epokës së Lumturisë 

Njerëzimi, në kohën e injorancës, ishte varrosur 
në një errësirë të sterrshme. Injoranca ishte rrënjosur 
thellë, anormaliteti dhe ashpërsia kishin arritur çme- 
ndurinë, shpifja dhe përçarja ishin rishfaqur dhe bërë 
si hijet e fantazmës, ndërsa shkretëtirat ishin kthyer 
në liqene gjakrash si rrjedhojë e gjakmarrjeve. 

E drejta i përkiste përherë të fortit. Kush e 
merrte forcën në dorë bëhej mizor dhe i shtypte të 
dobëtit dhe të vetmuarit e shoqërisë. Po jetohej ai 
tmerr që kishte thënë i ndjeri Akif: 

“Një njeri pa dhëmbë? Atë e hanin vëllezërit 
e tij...”, të burgosurit e nëpërkëmbur bënin një jetë 
të dhimbshme, ata përpiqeshin të jetonin. 


Parimet e besimit në kohën e injorancës 
e poshtëronin njeriun e kohës 


Ishte thyer besimi i vërtetë. Një pjesë e njerëzve 
besonin se një fuqi hyjnore që, më shumë se prej 
tyre vinte nga një Allah, të cilit i besonin prej së 
largu, kishte zbritur në qeniet natyrore si guri, mali. 

zjarri, pema, kodra etj ishin shfaqur tek ata duke u 
dhënë një madhështi hyjnore. Kishte nga ata që i 
besonin diellit, yjeve. Ata pandehnin dhe shpresonin 
në të njëjtën kohë se do lidheshin me Allahun 
ndërkohë që u besonin atyre. 

Një pjesë tjetër e njerëzve adhuronin qeniet 
jofizike si engjëllin, xhindin dhe shejtanin. Ata 
mendonin, se me kryerjen e një adhurimi të tillë i 
respektonin plotësisht ato dhe kështu do ndërmje- 
tësoheshin nga Allahu 

Nga njëra anë kishte nga ata që pretendonin 
se i besonin Allahut '^, nga ana tjetër kishte nga 
jobesimtarët që i bënin shok Allahut me gjërat 
që bënin me duart e tyre. Megjithëse pretendonin 
të ishin “Bijtë e Ibrahimit dhe të Ismailit”, e kishin 
lënë besimin e “tevhidit” të sjellë prej tyre dhe ishin 
ndarë nga rruga e Hanefizmit. Këta i bënin shok 
Allahut çdo gjë që u vinte në mendje. 

Kishte edhe nga mohuesit, të cilët e mohonin 
plotësisht Allahun dhe ditën e gjykimit dhe beso- 
nin se çdo gjë është kjo që shihet në këtë botë. 


Babai prej qumështi i Pejgamberit (a.s.), Haris, 
pas shpalljes së Profetësisë, vjen për vizitë tek i 
Dërguari i Allahut ^ në Mekë. Mushrikët Kurejshitë 
e pyetën: 




- A nuk e ke dëgjuar o Haris se ç’thotë ky djali yt? 

- Çfarë thotë? 

- Hedh tezën se Allahu do t’i ringjallë nje- 
rëzit pasi të vdesin. Thotë gjithashtu se Allahu 

ka përcaktuar dy vende, Xhenetin dhe Xhehenemin 
dhe ata që i dalin kundër do të vuajnë aty, ndërsa 
ata që i binden do të shpërblehen me të mira. Me 
këto teza që hodhi na prishi rregullin dhe na shpër- 
ndau grupimin. 

Haris vjen tek Pejgamberi ^ duke i shprehur 
mendimet e mushrikëve: 

- Biri im, ku qëndron problemi me popullatën? 
Ata ankohen për ty. Thonë se u paske thënë që 
njerëzit do ringjallen pas vdekjes dhe se më pas do 
të shkojnë ose në Xhenet ose në Xhehenem. 

I Dërguari i Allahut M iu përgjigj: 

- Po baba, unë besoj kështu dhe këtë ua them 
edhe njerëzve! Ah sikur të arrij të ta shpjegoj edhe 
ty të vërtetën e kësaj fjale! 

Haris më pas u bë mysliman dhe me kalimin 
e kohës filloi të merrte frytet e Islamit. Pasi hyri në 
Islam, Haris thoshte: 

- Ah sikur biri im të më merrte për dore dhe të 
më tregonte të vertetat e atyre fjalëve! Me lejen e 
Allahut të mos më linte në asnjë vend, deri sa të 
më dërgonte në Xhenet! (ibn-i ishak, siret, fq 218; Suhejli, 

Ravdu’l Unuf, 1. 284-285.) 

Si përfundim, njerëzit në kohën e injorancës u 
ishin futur shumë besimeve të gabuara. Ata binin në 
gjendje mjaft qesharake duke përçmuar virtytet më 
të larta njerëzore, si mendjen, konceptimin, vetë- 
dijen dhe meditimin. Kështu, jetohej një dramë e 
rëndë njerëzore. 

Është e vështirë të gjesh një mendim të drejtë 
dhe një ide të saktë. Idetë e gabuara kanë marrë 
udhën. Për rrjedhojë, gruaja në shoqëri është shty- 
pur, nënat janë përbuzur, ndërsa vajzat janë pranuar 
si qenie të turpshme. 

Një ditë, njëri nga sahabët erdhi tek Profeti ^ 
dhe i tha: 

- O i Dërguari i Allahut! Ne ishim pjesë e kohës 
së injorancës. Ne u besonim ikonave dhe i varrosnim 
vajzat tona për së gjalli. Unë kisha një vajzë të vogël, 
e cila më donte pa masë. Më donte aq shumë, saqë 
kur e thërrisja, thuajse fluturonte nga gëzimi dhe 
vinte me vrap tek unë. Një ditë e thirra. Erdhi me 
të shpejtë pranë meje dhe filloi të më ndiqte nga 
pas. Eca deri sa arrita tek një pus i familjes sonë. E 
mora vajzën dhe e hodha në pus. Ejalët e fundit të 
saj ishin ulurimat e saj: babi, babi! 

Me të dëgjuar këto fjalë, Pejgamberi ^ nisi të 
qante. Një nga sahabët, që ndodhej aty, duke parë 

- 





SHOQERIA E EPOKES SE EUMTURISE 


Profetin nisi të zihej me sahabiun që po rrëfente 
ndodhinë dukeithënë: 


- O ti njeri! E mërzite të Dërguarin e Allahut! 

Profeti M ndërhyu dhe tha: 

- Mos e pengoni atë! Ai do të pyesë diçka 
shumë të rëndësishme dhe t’i japëfund mërzitjes 
dhe vijoi: 

- Përsëriti ato që the. Sahabiu me t’i përsëritur 
fjalët që tha Profeti përsëri nisi të qante. Lotët 
ranë në mjekër. Më pas vijoi e tha: 

- Allahu ua fali gabimet që bënë mysli- 
manët në kohën e injorancës. Tani fillo një jetë 
të re! (Darimi, Mukaddime, 1.) 

Siç shihet, njerëzimi kishte ardhur deri buzë 
zjarrit. Jeta sociale në aspektin shpirtëror ishte shka- 
tërruar. Ardhja e Islamit i shpëtoi nga ky rrezik duke 
krijuar kështu shoqërinë e Periudhës së Lumturisë. 
Allahu thotë: 


“Të gjithë mbahuni fort për litarin e Allahut 
(Kuranin) dhe mos u përçani! Kujtoni dhuntinë e 
Allahut për ju, sepse, kur ishit në armiqësi, Ai 
i pajtoi zemrat tuaja e, në sajë të dhuntisë së 
Tij, u bëtë vëllezër. Dhe ju ishit buzë greminës 
së zjarrit, ndërsa Ai ju shpëtoi prej saj. Kështu, 
Allahu jua shpjegon shpalljet e Veta, që ju të 

drejtoheni në udhën e drejtë.” (AM Imran, 103.) 

Adhurimet dhe veprat qenë bërë kurban 

të Interesave të së përbotshmes 

Shumica e adhurimeve qenë harruar. Pjesa që 
kishte mbetur u keqinterpretua dhe u shtrembërua. 
Disa adhurime si: haxhi, umreja apo kurbani, qenë 
mbështetur dhe madje u përkufizuan në bazë të disa 
besimeve të gabuara dhe të interesave përkatëse. 
Madje kanë vlerësuar më shumë imoralitetin me 
mendimin se po i japin rëndësi adhurimeve. Ata i 
detyronin haxhinjtë të bënin tavaf lakuriq. Më pas, 
ata po e rritnin më tepër krenarinë dhe mendje- 
madhësinë e tyre duke u dhënë veshje. 

E vetmja formulë e veprave ishte fuqia. E drejta 
dhe përparësia i përkiste të fortit, i dobëti s’kishte as- 
një të drejtë. Në shoqëri s’kishte siguri dhe qetësi. 

Cilësitë e pashmangshme morale 

qenë të distancuara nga e vërteta 

Ka disa parime, si pjesë e cilësive të moralit, 
të cilat i kanë qëndruar kohës dhe janë shndërruar 
në interesa epshore. Ose janë tejkaluar ose janë 
dobësuar. Virtytet janë kthyer në të plotfuqishme. 
U bënë shpenzime të tepërta në emër të bujarisë, 
vajzat varroseshin të gjalla duke u bërë kështu krimet 
o më të rënda në botë, në emër të nderit. 

- 

Po, njeriu i kohës së injorancës ishte i fortë 
dhe nuk e ndante prej vetes pushkën. Kurajoja dhe 
guximi qenë bërë pjesë e natyrës së tij, por fuqia e 
tij matej me numrin e njerëzve që vriste në emër të 
nderit të fisit të tij. Kurajoja buronte nga egoizmi. 
Nën kurajon dhe guximin e tij fshihej dëshira për të 
dëshmuar superioritetin individual dhe farefisnor. Për 
rrjedhojë, luftrat e pafundme mes farefiseve i shka- 
tërronin ato si materialisht, ashtu edhe shpirtërisht. 

Islami i hoqi zakonet e gabuara të shoqërisë së 
injorancës dhe solli parimet jetike më të mrekullue- 
shme. Njeriu i kohës së injorancës doli nga kontrolli 
dhe inatin e tij e vuri në dukje me cilësi të larta si: 
durimin, të vërtetën dhe drejtësinë. Ai e racionali- 
zoi kurajon e pavetëdijshme, duke e pastruar nga 
ndjeshmëritë dhe ndjesitë epshore. Kurajon epshore 
e vuri në shërbim të qëllimeve pozitive. E mësoi 
atë ta çonte në vend drejtësinë dhe ta përdorte për 
qëllime të larta. 

Njeriu i kohës së injorancës ishte bujar dhe 
mikpritës. Qëllimi i këtyre virtyteve qe përgatitja e 
një terreni për një adhurim të shëndetshëm. Ideali 
më i lartë ishte respekti, fama me kurajo dhe vull- 
net, përhapja e frikës dhe e admirimit mbi njerëzit. 
Prandaj, në një çast, priteshin gjashtë apo shtatë 
dele, u merreshin mushkëritë me të cilat bëheshin 
qebapë ndërsa pjesa që mbetej hidhej. 

Islami e çoi më tej bujarinë dhe mikëpritjen 

duke u dhënë atyre nuanca etike. Myslimanët nuk 
tregoheshin bujarë sa për sy e faqe, përkundrazi 
synonin vetëm pëlqimin e Allahut Në zemrat 
e njerëzve ishte rrënjosur ideja se Allahu është 

“Zotëruesi i çdo gjëje”. 

Për rrjedhojë, çdo gjë në të vërtetë i përket 
Allahut njeriu është thjesht një amanetqar^ me të 
drejta të kufizuara shpenzimi. Prandaj, pasuria dhënë 
njeriut si amanet është e nevojshme të përdoret në 
atë mënyrë që Allahu të mbetet i kënaqur dhe 
në rrugën që Ai ka treguar. Përdorimi i pasurisë së 
Allahut në shërbim të robërve të Tij, është një 
shërbim që i bëhet Krijuesit të gjithësisë në respekt 
të krijesave. 

I Dërguari i Allahut ^ ka thënë: 

“Dora që jep është më me vlerë se ajo që 
merr”^, por e rëndësishme ishte që të jepej vetëm 
për të fituar pëlqimin e Allahut '^, larg egos dhe 
përfitimit material. Në Kuran thuhet: “Ne ju ushqej- 
më vetëm për hir të Zotit. Për këtë, nuk duam 
shpërblim e as falënderim!”^ 

Islami e ndaloi edhe shpenzimin e tepërt. Në atë 
periudhë nuk shpenzohej me tepri qoftë edhe një 
pjesë nga mishi i deles, i prerë me ndjenja bujarie. 

1. Shih: Al-i Imran, 26; en-Nur, 33 

2. Buhari, Vasaja, 9; Muslim, Zekat, 97. 

3. El-Insan, 9. 

Kishte edhe nga ato raste, kur për shkak të kësaj 
bujarie, një dele kurbani sillej në shtatë familje dhe 
mbërrinte sërisht aty ku kishte nisur. 

Jeta e shkretëtirës e kishte drejtuar njeriun e 
periudhës së injorancës në idenë e një lirie fillestare. 
Ata s’njihnin asnjë lloj autoriteti dhe dilnin kundër 
tyre dhe për rrjedhojë, s’kishte asnjë drejtori qën- 
drore. Grupimet sociale në raste të rralla i tejkalonin 
grupimet farefisnore. S’kishte një rregull drejtësie, as 
si sistem dhe as si institucion. Mosmarrëveshjet ose 
i kalonin ndonjë gjyqtari të përcaktuar ashtu si me 
ngut ose përfundonin me armë dhe me forcë. 

Islami, vetëm për një pjesë të njerëzve ka dalë 
kundër idesë së një lirie të pranueshme dhe të ku- 
fizuar. Shpallja e Kuranit se, një rob besimtar është 
më me vlerë se një mosbesimtar i lirë'^ i çmendi jo- 
besimtarët. Prandaj reagimi më i madh ndaj Islamit 
erdhi nga shtresa e terroristëve të quajtur të lirët. 
Ata e kishin njoftuar Pejgamberin ^ se do uleshin 
në bisedime, megjithëse i kishin përzënë robërit dhe 
Allahu e kundërshtoi kategorikisht.® 

Etika Islame fillimisht e drejtoi çështjen në 
aspektin shpirtëror dhe idenë e lirisë e shtroi në 
këndvështrimin etik. Islami solli masa që do t’i si- 
guronin njeriut që vetë ky i fundit të kufizonte lirinë 


4. Shihni, el-Bakare, 221. 

5. Shihni: el-Kehf, 28. 

në shpirtin e tij. Në një ajet thuhet: 

“Ne jemi më pranë tij se damari i qafës së 
vet.” (Kaf, 16) 

“A nuk e dinë ata se Allahu di çfarë fshe- 
hin dhe çfarë shpallin?!” (el-Bekare, 77; el-Enam, 3) 

Prandaj njeriu është i detyruar t’i kontrollojë 
veprimet e tij. Kjo ide themelore solli një ndryshim 
të thellë dhe po aq të shpejtë në shpirtin e njeriut 
të periudhës së injorancës, në botëkuptimin e jetës 
dhe në vlerat përkatëse. Tashmë njeriu ishte vënë 
nën autoritetin mbinjerëzor, duke hyrë nën urdhrat 
e shpirtit dhe të vullnetit të vet. Tashmë s’ishte e 
nevojshëm përdorimi i forcës në rast mosmarrëvesh- 
jeje, pasi mjaftonin ligjet e Allahut dhe thëniet e 
të Dërguarit. Të gjithë myslimanët kishin pranuar 
se ishte e nevojshme “bindja ndaj Allahut të 
Dërguarit dhe dijetarëve të mëdhenj.”® 

Në periudhën e injorancës ndihma dhe soli- 
dariteti nuk i kalonin kufijtë e zbarkimit në prak- 
tikë. Individi nuk dilte jashtë kufijve të rrethit të tij 
farefisnor. Njeriu i periudhës së injorancës ishte i 
pamëshirshëm për të tjerët, në varësi të afrimitetit 
farefisnor. Njerëzit dhe qeniet kishin vlerë në syrin 
e tij, për sa kohë që përfitonte prej tyre. Për rrje- 
dhojë, në kohën e injorancës nuk njihej asnjë kufi 


6. Shih, en-Nisa, 59. 

që të parandalonte njerëzit të grabisnin pasurinë e 
tjetrit. Ata nuk hezitonin të grabisnin edhe pagesat 
e punëtorëve përkatës. 

Islami, e ndërtoi ndihmesën dhe solidaritetin, 
mbi bazën e një dashurie njerëzore dhe mëshirës, 
të lartësuara me parimet e moralit. Islami u mësoi 
të gjithë njerëzve të mbledhur nën petkun e besimit 
islam, t’i shihnin gjërat me syrin e vëllazërisë dhe t’i 
pranonin ato si të ishin pjesë të trupit të njeriut.^ 

I Dërguari i Allahut një ditë tha: 

“Ndihmoje vëllain tënd, qoftë ai edhe dhu- 
nues edhe i dhunuar” Myslimanët, me të dëgjuar 
këtë fjalë, u habitën shumë që një fjalë e tillë dilte 
nga goja e të Dërguarit të Allahut fjalë e cila 
më parë, kishte qenë një parim bazë i racizmit dhe 
ndërkaq, njëri prej tyre pyeti: 

O i Dërguar! Unë e ndihmoj vëllain tim nëse ai 
është i vuajtur, por si mund ta ndihmoj nëse ai është 
dhunues? I Dërguari dha këtë përgjigje të mahnitshme 
që shprehte një prej tipareve të botëkuptimit islam: 

- E ndihmoni atë t’i shmanget dhunës. Pa- 
dgshim që kjo, është një ndihmesë për të. (Buhari, 
Mezalim, 4; Ikrah, 6; Veçanërisht shihni Tirmidhi, Fiten, 68.) 

Kështu, Islami ndreqi botëkuptimin e gabuar 


7. Shih: Buhari, Edep, 27. 

të “ndihmesës” në etikën e periudhës së injorancës 
duke i dhënë asaj thelbin e duhur. Tashmë, ndihmesa 
ekzistonte vetëm për çështjen e “mirësisë dhe të 
devotshmërisë”, kurse ndihmesa në çështjen e “së 
keqes dhe armiqësisë” ishte ndaluar rreptësisht.® 

Mrekullia e madhe e Profetit 

Njeriu i Epokës së Lumturisë 

Kurafi (v 684), si një nga figurat më të rëndë- 
sishme të metodologjisë së jurisprudencës islame, 
dha një përkufizim të tillë: 


- I Dërguari i Allahut ^ edhe sikur të mos 
kishte pasur asnjë mrekulli, do mjaftonin sahabët 
për të vërtetuar Profetësinë e Tij. 


I Dërguari me etikën hyjnore dhe edukatën 
e Tij që i solli gjithë njerëzimit, ndikoi aq dukshëm, 
saqë shoqëria e periudhës së injorancës, pjesa më 
e madhe e së cilës ishte gjysëm e egër, brenda një 
kohe të shkurtër solli një qytetërim të lartë virty- 
tesh, me të cilin historia e njerëzimit akoma edhe 
sot mburret. Njerëzit injorantë u bënë të kulturuar, 
ata të egrit u bënë të qytetëruar, kriminelët u bënë 
njerëz të sakrificës të cilët jetonin me frikën ndaj 



Allahut i 


Mendoni një njeri, i cili ia merr dhunshëm fosh- 


8. Shihni, el-Maide, 2 









SHOQERIA E EPOKES SE EUMTURISE 


njën e saj nënës dhe me një zemër të ngurtë dhe 
antinjerëzore, e vorros atë për së gjalli... Ky është 
aq mizor, saqë skllaven që ka zënë në dorë, e kon- 
cepton si një mall të çfarëdoshëm dhe çdo sjellje 
antinjerëzore ndaj saj i duket normale. 

Ja pra, këta njerëz të pavetëdijshëm dhe mizo- 
rë, me t’u udhëzuar në rrugën e islamit, formohen 
në dije dhe edukatë, duke sjellë një qytetërim vir- 
tytesh. Këta njerëz, të cilët arritën shkallën më të 
ulët të njerëzimit dhe të qytetërimit në periudhën 
e pavetëdijes, me t’u pajtuar me ligjet dhe moralin 
islam, arritën shkallën kulmore, sikurse pika kulmore 
e malit Everest. 


U formuan njerëz të paharrueshëm 


Shoqëria e asaj kohe, e cila për shekuj me 
radhë nuk arriti dot të arsimonte qoftë edhe një 
njeri të vetëm, në sajë të edukimit dhe udhëzimit 
shpirtëror të të Dërguarit të Allahut nxori shumë 
personalitete të shquar, të cilët u bënë shembull për 
njerëzimin. Frytet dhe begatitë që morën nga Kurani 
dhe Suneti e përcollën në katër anët e botës si fryt 
besimi, dijeje dhe mençurie. Ata nuk u lodhën dhe 
as nuk u treguan skeptikë. Shpirtrat e tyre u bënë 
vendstrehim shpirtëror. Zemrat u bënë “këndvësh- 
trime të krijesave me syrin e Krijuesit”. Drita që ra 
në shkretëtirë rrezatoi drejtësi për gjithë njerëzimin. 

duke marrë pafundësinë nën krahët e mëshirës. 

Besimtarët e Epokës së Lumturisë, të rritur dhe 
edukuar me etikën e të Dërguarit, si shembulli më i 
mrekullueshëm për gjithë njerëzimin, nuk ishin miqtë 
e Allahut ^ dhe të Dërguarit të Tij ^ vetëm në duk- 
je, përkundrazi ishin të tillë edhe me zemër, edhe me 
dije edhe me urtësi edhe me mëshirë edhe me mo- 
desti. Ajo ishte Epoka e njohjes nga afër të Allahut 
dhe të Dërguarit të Tij ^ me një meditim të thellë. 

Sahabët vunë tevhidin në qendër të mendimit 
dhe idealit. Ata arritën të mposhtnin interesat e ko- 
hës, lëkundjet epshore dhe kënaqësitë e rrënjosura 
në zemrat e tyre. Pasuria dhe shpirti nuk ishin thjesht 
qëllim, por më shumë se kaq, ishin një mënyrë jete- 
se. U shijua kënaqësia e besimit. Mëshira u pasurua. 
Shërbimi u bë mënyrë jetese. Personaliteti islam u 
prezantua me një përpjekje dhe sakrificë të madhe. 
Sahabiu, megjithëse sakrifikonte shumë me udhë- 
time që zgjatnin edhe një muaj, për të transmetuar 
qoftë edhe një hadith të vetëm dhe ndërkohë që po 
shihte transmetuesin, i cili po e mashtronte kalin e tij 
me një torbë boshe ushqimi për kafshë, nuk e pa të 
arsyeshme të merrte hadith për shkak të karakterit 
të tij të dobët. 



Ebu’l Alije, si një nga imamët më të mëdhenj 
të Tabiinëve, tregon një tjetër shembull të këtij tipari 
dallues të Islamit: 

Kur shkonim tek filani për të mësuar hadith, 
uleshim pranë tij dhe shihnim mënyrën si falej, me 
mendimin se, nëse falej në rregull edhe punët e tjera 
duhet t’i bënte në rregull, por nëse falej gabim, edhe 
punët e tjera i bënte gabim dhe kështu largoheshim 
prej tij. (Darimi, Mukaddime, 38/429.) 


Ç'kishin marrë sahabët 

nga i Dërguari i Allahut 

1. Reflektim (Të qenët shumë pranë të të Dër- 
guarit një rrjedhë intensive e begatisë). 

2. Edukimi farefisnor. Pra edukimi në njohjen 
e Tij me zemër. 

Tek sahabët ishte krijuar një botëkuptim i ri 
lidhur me Allahun gjithësinë dhe nefsin. Qëllimi 
i tyre madhor ishte të ndodheshin sa më pranë të 
Dërguarit me sa të kishin mundësi, sikurse tejçimi i 
rrezeve të diellit në një pasqyrë të vogël, në sajë të 
së cilës e mira dhe e vërteta në jetën e tyre u shfaq 
dukshëm me të gjitha bukuritë, ashtu sikurse e keqja 
dhe e shtrembëta me të gjithë shëmtitë. Në çdo 
sjellje dhe frymëmarrje kërkimi i pëlqimit të Allahut 
^ u bë parim jetësor. 


Ata ishin bujarë dhe të mëshirshëm, ishin njerëz 
të shërbimit, të sakrificës, të përkushtimit dhe të 
etur për adhurim... 

Sahabët në Mekë përjetuan një provë besimi. 
Ata mposhtën çdo lloj pengese që ndalonte besimin 
e tyre. Kur ishte e nevojshme sakrifikonin edhe pasu- 
rinë edhe shpirtin e tyre për të pasqyruar identitetin 
islam. Ndjesia dhe emocioni i besimit që përjetohej 
në Mekë, përgatiti të ardhmen e qytetërimit të pa- 
shembullt në Medinë, botën shpirtërore dhe terrenin 
e një atmosfere shpirtërore. 

Kështu u ndërtua një shoqëri islame që u jepte 
qetësi gjithë krijesave të Allahut Shkretëtirat e 
përvëluara nga zjarri i shpifjeve gjetën qetësi, madje 
edhe pemët ranë në qetësi, u rrit gjelbërimi. U nda- 
lua këputja pa vend e një dege peme. Me vizionin e 
drejtësisë dhe së vërtetës që solli Islami, edhe gjallesat 
e tjera shpëtuan nga dhuna, sikurse njerëzimi. 

Islami u përhap me të shpejtë si agimi i 

mëngjesit 

Kufijtë e shtetit të vogël islam, i cili u krijua 
në Medinë, brenda të cilit ishin afërsisht katërqind 
familje, për dhjetë vite arritën në Irak dhe Palestinë. 
Me ndarjen nga jeta të të Dërguarit të Allahut 
ushtritë Islame luftonin me Bizantin dhe Iranin. Por 
gjendja e sahabëve si përpara dhjetë viteve, mënyra 
e sjelljes, e jetesës, qetësia dhe shtëpitë s’kishin ndry- 
shuar. Ata vijonin të jetonin në përkujdesje të plotë 
o ndaj nefsit. Shpenzimet e tepërta, mendjemadhësia, 
- 

luksi dhe ana sipërfaqësore, ishin një mënyrë jetese 
e panjohur për shoqërinë e sahabëve. Ata mendo- 
nin përherë këtë: “Nesër, varri do bëhet vendi 
i këtij nefsi”. Ata iu shmangën përherë zotërimit 
të mirësive të kësaj bote dhe përdorimit të tepërt të 
tyre. Ata i përdorën këto mirësi së bashku me kë- 
naqësitë dhe emocionin e besimit, për të udhëzuar 
njerëzimin në rrugë të drejtë. Ata u drejtuan vetëm 
për të fituar pëlqimin e Allahut 

Një nga arsyet kryesore të përhapjes me shpej- 
tësi të Islamit në mesin e shoqërive të dhunuara, të 
shtypura dhe të poshtëruara, sikurse agimi i një më- 
ngjesi, ka qenë ekspozimi nga ana e sahabëve kudo 
që ata shkuan, i një identiteti të mrekullueshëm 
Islam. Sahabët, si nxënësit e posaçëm të të Dërgua- 
rit të Allahut ishin njerëz që përkujdeseshin me 
dhembshuri dhe mëshirën e Krijuesit të gjithësisë 
për robërit e Allahut ishin të drejtë, zemërgjerë 
dhe besimtarë të përkushtuar ndaj predikimit. 

Në epiqendër të miqësisë së ngushtë kishin vënë 
Allahun dhe të Dërguarin e Tij Kështu, një 
shoqëri që s’dinte shkrim e këndim kishte arritur 
fazat kulmore në qytetërim. Zemra dhe shpirtrat 
mendonin përherë “Çfarë do Allahu prej 
nesh? Si do të na shohë i Dërguari i Allahut 

U thelluan ndjenjat 

Ata arritën në pikën më të fundit që mund të 
mbërrinte mendja, shpirti dhe nefsi. I shpëtuan plo- 
gështisë dhe arritën në një maturi shpirtërore. U 
bënë njerëz që i kërkonin llogari vetes. I verbuan 
kënaqësitë epshore dhe hodhën hapa të rëndësi- 
shëm në rrugën e “mbërritjes tek e Vërteta”, duke 
kapërcyer aftësitë zotëruese. Njerëzit e ashpër u 
bënë melekë. 

Njerëzit që qëndronin në fund të Oqeanit In- 
dian - nëse mund të shprehemi kështu-përsa i për- 
ket injorancës dhe dhunës, u bënë pjesë e ndjesi- 
ve shpirtërore të profetit, duke arritur me syrin e 
Krijuesit kështu, në shkallë të larta të mëshirës, të 
dhembshurisë dhe përkujdesjes ndaj krijesave. 

Njeriu i egër dhe i pamëshirshëm, që e hoqi 
foshnjën nga gjiri i nënës dhe e vorrosi për së gjalli, 
pas Islamit u bë si një melek i dhembshur me sy të 
përlotur. Shpirtrat u bënë një vend ngushëllimi dhe 
qetësie. Zemrat u bënë strehim për gratë e veja, 
jetimët dhe të vetmuarit. 

Omeri ^ zemërngurt, para Islamit u bë Omeri 
^ zemërbutë pas Islamit. Ai arriti të gjykonte aq 
thellë, sa të mendonte se “Sikur një qengj të jetë 
në gjendje të mjerë në breg të Eufratit, kam frikë 
se Allahu do më kërkojë llogari për këtë”. (ibn-i 
Ebi Shejbe, Musannef, VIII, 153.) 
- 

Netëve u soll në mesin e të vdekurve me thesin 
e miellit mbi supe. Ndjenja e përgjegjësisë për lum- 
turinë dhe qetësinë e bashkësisë u bë një problem 
shumë i madh për të. 

Një tjetër shembull është edhe ai i Abdullah bin 
Mes’udit, i cili në Luftën e Bedrit i ulet në gjoks Ebu 
Xhehlit që qe rrëzuar përtokë dhe, ndërkohë që ky 
jobesimtar i tërbuar po jepte shpirt, i drejtohet me 
fjalë ofenduese: 

- Je ngritur shumë lart o çoban i shkretë dhensh! 

(Ibn-i Hisham, II, 277.) 


Pra, në të kaluarën, Ibn-i Mes’ud ishte thjesht 
një çoban dhensh që nënçmohej në syrin e njerëzve. 
Me t’u udhëzuar në rrugë të drejtë dhe me të marrë 
mësimet e të Dërguarit të Allahut ^ u bë shpirtmadh 
dhe njeri me botë të pasur shpirtërore. 


Pikërisht, ShkoIIa e Kufes, mjaft e njohur si 
një shkollë e madhe e drejtësisë, është vepër e këtij 
sahabiu të njohur,® Imam Adham Ebu Hanife, i njo- 
hur si dijetar që për herë të parë predikoi shkencën e 
fikhut dhe shumë muxhtehidë të tjerë, ish nxënës të 
kësaj shkolle. Në këtë shkollë u edukuan gjeni të tillë 
të mëdhenj. Këta ishin aq të përgatitur sa Soloni dhe 
Hammurabi, të njohur në mbarë botën si juristë të 
famshëm, s’mund të bëheshin as shërbëtorë të Ebu 


9. Ali Hajdar Efendi, Dureru’I Hukkam Sherhu Mexhelleti’I 
ahkam, Stamboll, 1330, fq 11. 

Hanifes. Në çfarëdo lloj shkence islame le t’i hedhim 
sytë, në krye të listës do të shohim atë sahabë, pra 
emrin e Abdullah bin Mes’ud. 

Ata ishin shembull real i mrekullisë së Kuranit. 
Kishin arritur fazën kulminante të pjekurisë duke 
përfaqësuar vlerat njerëzore. 

Mendja dhe zemra 

ishin në harmoni të plotë 

Mendja dhe zemra, si dy elemente kyçe të for- 
mimit të besimtarit, në atë kohë ishin në përputhje 
të plotë dhe funksiononin së bashku. Besimtarin 
e mbante të gjallë emocioni dhe dashuria dhe për 
rrjedhojë u thellua meditimi. 

Njerëzit jetuan të vetëdijshëm se kjo botë është 
një vend provimi. Zemrat e tyre përjetuan rrahje 
të fuqishme hyjnore. Nuk u lodhën dhe s’u mër- 
zitën nga udhëtimet që ndërmorën në Kinë dhe 
Semerkand për të udhëzuar të mirën dhe ndaluar 
të keqen. I influencuar nga ajeti Kuranor “Mos e 
hidhni veten në rrezik me duart tuaja”^° Ebu 
Ejjub el-Ensari udhëtoi në Stamboll, ndërkohë që 
ishte tek tetëdhjetat e ca, vetëm të mos shmangej 
nga detyra e predikimit për të mirë. Trupi i tij u bë 
një përkujtimore e lartë për Stambollin që solli edhe 


10. El-Bakare, 195. 

begati. Shembujt e atyre që vijuan më pas u bënë 
udhërrëfyes deri në Anduluzi. 

Ukbe bin Nafi, prej Tabiinëve, u dërgua në Af- 
rikë në kohën e Emevive. Ukbe mori në dorë zonën 
e Kajravanit. Zubejr bin Kajsin e emëroi drejtues të 
vendit duke i thënë: 

- Unë ia fala shpirtin Allahut Do vijoj 
deri në ditën e gjykimit të luftoj me ata që 
mohojnë Allahun I këshilloi për ato gjëra që 
duheshin bërë. 


Ndërkohë që Ukbe me një etje të madhe vijonte 
udhëtimin e tij, para i doli një oqean. Vijoi me kalin 
e tij drejt oqeanit duke thënë: 


N i-Pj b 

- O Zoti im! Po të mos ishte ky oqean do vijo- 
ja në qytetet e tjera duke luftuar në rrugën Tënde.“ 


11 . 


Ukbe bin Nafi ishte një individ, lutja e të cilit pranohej. Me 
ngadhënjimin e Afrikës erdhi e u vendos aty ku sot ndodhet 
qyteti Kajravan. Ky ishte një vend i pyllëzuar, një vend plot 
gurë, gjarpërinj e shumë kafshë të tjera të egra. Ukbe iu lut 
Allahut dhe me zë të lartë përsëriti tre herë: 

O i Zoti i këtij vendi! Le të shpresojmë që ne të vendosemi 
këtu. Largohuni prej këtu! 

Në këtë kohë u vu re se të gjitha kafshët e egra të tokës e 
nëntokës dolën dhe menjëherë u larguan. Ukbe mori parinë e 
tij me vete dhe u vendos në këtë vend duke u thënë njerëzve: 


-Me emrin e Allahut 'Ss- tashmë do vendosemi këtu. 

(Ibnu’l Esir, el-Kamil fit’Tarih, Bejrut, 1385, IV, 105-106.) 

Tre shekujt e parë të shtetit Osman, themelet 
e të cilit u hodhën nga pasardhësit, të cilët erdhën 
me 400 kuaj, përbënte një shembull të ripërsëritjes 
së kohës së sahabëve. 

U zgjerua meditimi 

Shoqëria e periudhës së injorancës, e cila më 
parë jetonte në një errësirë të thellë, me udhëzimin 
e Profetit u bë shoqëria e “të diturve të vërtetë”. 
Netët u bënë ditë. Dimrat pranverë. U zhvillua gjy- 
kimi. Njeriu nisi të mendonte thellë se trupi yjen 
nga një pikë uji, se zogu vjen në jetë nga një vezë e 
vogël, pemët e ndryshme rriten dhe zhvillohen nga 
një farë e vogël... Jeta u përqendrua në fitimin e 
pëlqimit të Allahut Mëshira dhe dhembshuria 
u bënë akoma më parësore. 



Një pjesë e mirë e vendasve që dëgjuan këtë ndodhi u bënë 
myslimanë. (Shihni Zehebi, Tarihu’I Islam, 1, 601; Ibn Abdi- 
ber, Istiab, 1, 331; Ibn-I Kethir, el-Bidaje, VIII, 45.) 

Ukbe gjatë kohës së ngadhënjimeve ishte ndalur në një vend 
tjetër. Atje s’kishte ujë. Njerëzit ishin aq shumë të etur për 
ujë, sa gati po u binte të fikët. Ukbe fali dy reqate namaz dhe 
bëri një lutje. Kali i Ukbes po hapte një gropë me këmbët e 
tij të përparme. Për një çast nga poshtë këmbëve nisi të bu- 
ronte ujë. Ukbe i thirri njerëzit. Ata me duart e tyre e hapën 
vendin edhe më shumë dhe e kthyen në një burim uji. Më 
pas shuan etjen. Ai ujë mori emrin “Mau’l Feres; Uji i kalit’’ 
(Ibnu’I Esir, el-Kamil fi-t’ Tarih IV, 106) 

Predikimi u bë puna që u jepte më 
shumë kënaqësi në jetën e tyre 


Sahabët paraqitën karakterin dhe personalitetin 
e një myslimani të mirë. Në çdo fushë të jetës dhe 
në çdo moment deshën pëlqimin e Allahut 
duke bërë çdo lloj sakrifice. Me një formim të tillë 
shpirtëror këshilluan të mirën dhe të drejtën dhe 
kërkuan shmangien nga e keqja, sjellja e shëmtuar 
dhe imoraliteti. Momentet më domethënëse dhe 
më të bukura në jetën e tyre ishin ato kohë kur u 
përcillnin njerëzve mesazhet e tevhidit. 

Takimet e Pejgamberit ^ me gratë në lidhje me 
predikimin e Islamit nuk ishin aq të shumta sa ato 
me burrat. Për rrjedhojë, gruaja sahabe Guzejje 
në kohën e Mekës jepte kontribut të shquar në për- 
hapjen e Islamit. Ajo përfshihej fshehurazi në mesin 
e grave Kurejshite duke i ftuar ato në Islam. 


Këtë punë e vijoi derisa Mekasit mësuan për 
Islamin. Kurejshitët, me t’u informuar për situatën, e 
kapën dhe ua dhanë për ta internuar disa anëtarëve 
të fisit Devs të bashkëshortit të saj që po largoheshin 
në atë kohë nga Meka. Devsitët e torturuan atë 
në të gjitha mënyrat. E hipën të zhveshur në deve 
dhe e lanë pa ujë. Ata vijuan me tortura deri sa ajo 
humbi mendjen, dëgjimin dhe shikimin. Mirëpo, të 
influencuar nga durimi, sinqeriteti dhe dashuria e 
saj për besimin, Devsitët pranuan Islamin. (Ibn-iSa’d, 

VIII, 155-157, Ibn-i Habin el Muhabbar, fq 81-82, 02, Ebu Nuajm, 
Hilje, II, 66-67, Ibn-i Haxher, el-Isabe, IV, 447.) 

I Dërguari i Allahut ^ bëri hixhret në Medinë 
dhe, me të dëgjuar për këtë edhe Guzejje bëri 
hixhret. Në disa transmetime thuhet që ajo erdhi tek 
Profeti si përfaqësuese e bijve Abdulkajs. 

Një herë, një grua, e cila po dërgonte ujë në 
fisin e saj, ishte takuar me të Dërguarin e Allahut 
M dhe ishte bërë dëshmitare e një mrekullie të Tij. 
Profeti M e trajtoi me bujari atë. Kur qe kthyer në 
rrethin e saj dhe i pati treguar se çfarë i kishte ndo- 
dhur, të gjithë sa ishin aty hynë në fenë Islame. 


As robëreshat që kishin pranuar Islamin nuk 
ngeleshin prapa nga gratë e tjera të lira, duke ma- 
rrë pjesë në aktivitetet e predikimit. Një e tillë nga 
Isfahani, e cila ishte bërë myslimane para Selma-i 
Faris, kishte bërë disa udhëtime për të ardhur tek 
Pejgamberi.^'* 

Sahabes i ishin dhënë tre minuta kohë nga 
mohuesit, para se të kalonte në dënimin e saj me 
varje dhe në atë moment i kishte falënderuar ata 
duke u thënë: 





12. Ebu’l Hatip, Esmau’s- Sahabe, 142a, Biblioteka A 1101 
Universiteti Stambollit, 

13. Shih, Buhari, Tejemmum, 6. 

14. Ebu Nuajm el-Isfahami, Tarihu’I Isfahan, 1, 43; Ibnu’l Esir, 
Usdu’I Gabe, VII, 25; Ibn-I Haxher, el-Isabe, IV, 233. 

- Kjo do të thotë se kam tre minuta kohë që 
t’u predikoj diçka. 

Ebu Hurejre lidhur me rëndësinë e predi- 
kimit pati thënë: 

- Dëgjonim (këtë të vërtetë në mesin e saha- 
bëve): Në ditën e gjykimit një i panjohur të afrohet 
pranë. Burri habitet dhe pyet: 

- Çdo nga unë? Unë nuk të njoh. I panjohuri i 
shpreh shqetësimin e tij, duke i thënë: 

- Kur ishim në atë jetë më shihje tek merresha 
me punë të shëmtuara dhe nuk më këshilloje dhe 
as nuk më ndaloje.^^ 


U mbështetën fort tek Kurani 

Pejgamberi ^ u mësonte Kuranin sahabëve, 
edhe në kushte të vështira. Ebu Talha një ditë e 
vuri re atë tek qëndronte në këmbë dhe u mësonte 
Kuranin as’hab-i Suffe Profeti ^ kishte lidhur 
gurë në barkun e tij që të drejtonte belin pasi 
ishte kërrysur nga uria. (EbuNuajm, Hilje, 1, 342) 

Ja pra, impenjimi më i rëndësishëm i sahabëve 
ishte të kuptonin librin e Allahut ta mësonin, 
të ishin pjesë e urtësive të Tij dhe natyrshëm, ta 


15. Mundhiri, et-Tergip, ve’t Terhib, Bejrut, 1417; III, 

164/3506; Rudani, Xhem’ul Fevaid, përkthim Naim Erdo- 
gan, StamboII, V 384. 

vinin Atë në jetë. Kënaqësinë dhe shijen e jetës 
ata e gjenin në rileximin dhe ridëgjimin disa herë 
të Kuranit. 


Si përfundim, ashabët jetuan me Kuranin, me 
përmbajtjen e Tij, duke e vënë gjithë jetën e tyre 
në shërbim të Tij. Ata u përpoqën dhe kryen një 
shërbim të paparë gjatë historisë, mbetën pre e 
dhunës, e shtypjes dhe e presionit, por nuk hoqën 
dorë asnjëherë nga vlerat e tyre. Ata bënë hixhret 
për të vënë në jetë ajetet e shpallura të Allahut 
duke lënë shtëpitë dhe pasuritë e tyre dhe duke 
sakrifikuar gjithçka në emër të këtij qëllimi. 

Ata u përpoqën që çdo ajet ta mësonin dhe ta 
vinin në jetë siç duhej. Edhe në momentet më të 
vështira nuk u ndanë nga Kurani. Abbadi, të cilin 
Pejgamberi ^ e la mbikqyrës, u shkëput një moment 
për të falur namazin. Armiku nisi të gjuante me 
shigjeta. Abbadi arriti në ruku dhe sexhde dhe më 
pas do përfundonte namazin vetëm pasi u godit me 
dy - tre shigjeta. Më pas njoftoi mikun e tij Ammarin, 
i cili e pyet se përse nuk e kishte njoftuar që me 
goditjen e parë dhe ndërkaq s’vonoi përgjigja: 





- Po thosha një sure dhe nuk doja ta prishja 
namazin pa e përfunduar, por kur shigjetat goditën 
njëra pas tjetrës, e ndërpreva suren dhe rashë në 
ruku. Betohem për Allah se të mos frikësohesha 
për humbjen e kësaj që urdhëroi i Dërguari i Allahut 

më mirë do kisha preferuar të vdisja sesa të lija 
suren për gjysëm dhe të ndërprisja namazin. (Ebu 
Davud, Taharet, 78/198; Ahmet, III, 344; Bejhaki, Delail, III, 459; 
Ibn-i Hisham, III, 219; Vakidi, 1, 397.) 

Sahabët jetonin duke vënë në jetë parimet e 
Kuranit. Çdo parim fetar për ta ishte një kënaqësi 
e pashtershme. Çdo ajet i zbritur ishte për ta sikur- 
se një sofër e begatë, e zbritur nga qielli. Të gjitha 
përpjekjet bëheshin për të kuptuar më së miri Ku- 
ranin, për ta jetuar Atë dhe për të qenë shembull 
në këtë drejtim. Shembulli i një zonje sahabe, e 
cila në kurorëzimin e martesës i kërkoi të shoqit si 
mehir vetëm t’i mësonte pjesët që dinte nga Kurani, 
është një tregues i qartë për të vërtetuar shkallën e 
besimit të tyre.^^ 

Sahabët morën si shembull sakrificat e të Dër- 
guarit të Allahut M, për të mësuar Kuranin dhe më 
në fund, Medina u mbush me hafiza dhe dijetarë. 


Cilët ishin faktorët që i drejtuan sahabët 
drejt Kuranit? 

a. Ata ishin të bashkuar dhe nuk influencohe- 
shin nga asnjë kulturë e huaj. Më pas, të gjithë fu- 
qinë e tyre mendore dhe shpirtërore e përqendruan 


16. Shih: Buhari, Nikah, 6, 32, 35; Fedailu’I Kuran, 21, 22, 
Muslim, Mikah, 76. 

tek Kurani. Kështu u krijua një kulturë e mirëfilltë. 
Kjo kulturë ndaloi dhunën dhe padrejtësinë, duke i 
dhuruar gjithësisë një jetë të qetë. Është e domos- 
doshme për njeriun të rritet përpikmëria islame dhe 
të krijohet një jetë shpirtërore, pasi vetëm me një 
formim të lartë shpirtëror mund të prodhohet një 
kulturë dhe një art. Meditimi arrin fazën e tij kulmo- 
re, në përfundim edukohet njeriu ideal dhe në këtë 
mënyrë ridalin në pah trashëgimtarë të Mevlanës, 
Sinanit, dhe Fuzulit. 

b. Zbritja një e nga një e ajeteve kuranore leh- 
tësoi mësimin përmendësh të tyre, praktikimin dhe 
përgatitjen shpirtërore të njerëzve. Kjo ishte një 
mundësi e mirë edukimi për brezin e sahabëve. 

c. Leximi domosdoshmërisht i Kuranit në na- 
maz u bë një udhërrëfyes i përhershëm për ta, duke 
u rritur kështu edhe përkushtimi i tyre ndaj Kuranit. 
Ata e përjetuan në çdo moment të ditës domethë- 
nien e Fatiha-së, e cila përsëritet në çdo reqat. 

d. Ata morën mësim nga rrëfimet e Kuranit, 
që të ishin në përputhje me parimet dhe veprat e 
tyre të pranoheshin. 

I gjithë njerëzimi i admiroi 

Ja pra, kështu ishte Periudha e Lumturisë, të 
cilën Kurani e nxori në pah brenda një kohe të 

- 

shkurtër. E gjithë bota e ndoqi me admirim atë sho- 
qëri të arsimuar të kohës. Edhe sot e kësaj dite vijon 
ta ndjekë admirueshëm këtë. 

Vallë, nëse mblidhen të gjithë psikologët, so- 
ciologët, pedagogët, antropologët dhe filozofët e 
botës së shekullit të XXI, a do mund të edukonin 
qoftë edhe disa individë të formuar me virtytet e 
shoqërisë së Periudhës së Lumturisë? Kurani dhe 
Suneti që sollën në pah Periudhën e Lumturisë, 
vijojnë akoma sot të njëjtën freski, influencë dhe 
pranueshmëri. Shoqëritë që hyjnë në Islam janë 
përherë të suksesshme, ndërsa ata që e braktisin 
përkundrazi shkatërrohen. La Fajette, një studiu- 
es i njohur që ka bërë kërkime lidhur me normat 
e drejtësisë dhe të lirisë së Islamit, e ka admiruar 
shumë Pejgamberin ^ duke thënë: 

- O arab i njohur! Sado të përgëzohesh, 
përsëri është pak, pasi ti vetë ke gjetur drej- 
tësinë! (Kamll, Mlras, Tecridi Sarih, Përkthim, IX, 289.) 


Etika islame nuk qe sipërfaqësore, 
por praktike 


Qëllimi i Islamit nuk është shqyrtimi sipërfaqë- 
sor i çështjeve të etikës, hyrja në diskutime të pavlera 
për të bindur mendjet e merakosura dhe përfshirja 
në një filozofi etike të shkëputur nga jeta e vërte- 
të. Qëllimi i Islamit është që, nëpërmjet zgjidhjeve 

praktike, t’u japë përgjigje nevojave etike të njerëz- 
ve dhe me kalimin e kohës t’i bëjë të vetëdijshëm 
për gabimet përkatëse dhe t’u ofrojë mundësi t’i 
shmangin këto gabime. Islami kërkon që t’i vërë në 
zbatim parimet etike që ka sjellë, në mënyrën më 
të mirë dhe më të sigurt. Islami nuk ka për qëllim 
të formojë vetëm etikën “e njohur”, por edhe atë 
“të jetuarën” Është mjaft domethënëse edhe zbritja 
e ajeteve^^, që urdhërojnë shmangien e njeriut nga 
e keqja menjëherë pas ajeteve që urdhërojnë “lexi- 
min”, të zbritura Pejgamberit 

Idetë e filozofëve, të paedukuar me frymën e 
shpalljes, të cilat dolën në pah në emër të etikës për 
të siguruar qetësinë sociale, kanë mbetur thjesht në 
librat e pluhurosur nëpër raftet e bibliotekave, ndërsa 
ato të cilat u hodhën në jetë, nuk zgjatën shumë. 
Natyrisht, këta filozofë nuk sollën shembuj të atyre 
mendimeve as në jetën e tyre dhe as për njerëzit që 
i besuan. Idetë dhe mendimet e tyre mbetën thjesht 
sipërfaqësore dhe naive. 

Megjithëse Aristoteli hodhi bazat e disa parime- 
ve dhe ligjeve të filozofisë etike, nuk kemi parë qoftë 
edhe një person të vetëm të ketë arritur lumturinë e 
vërtetë në besim të filozofisë së tij, duke i vënë ato 
parime në jetë, pasi vizioni i tij ishte larg shpalljes 
hyjnore. Edhe vepra “el-Medinetu’I fadila: Qyteti 

17. El-Ahlak, 1-5, el-Mudethir, 1-7. 

i virti;teue” një nga veprat më të rëndësishme që 
përmban idetë e Farabiut lidhur me “qytetin e bu- 
kurisë dhe shoqërisë ideale” të formuluara në ima- 
gjinatën e tij, nuk gjeti asnjë vend praktikimi. Idetë 
e tij nuk arritën të dilnin përtej faqeve të librave, 
por mbetën një ushqim për lexuesit. Këto nuk ishin 
gjëra të thëna nga përvoja e jetës dhe as me burim 
hyjnor. Filozofët thonë: “Sipas meje është kështu” 
ndërkaq pejgamberët thonë “Urdhëri i Allahut 
është kështu”. Si përfundim, Allahu e tregoi 
edhe një herë fuqinë e Tij, duke i dhënë një pej- 
gamberi që s’dinte shkrim e këndim moralin më të 
lartë për të udhëzuar gjithë njerëzimin në rrugë të 
drejtë. Është ky moral i lartë, të cilin Pejgamberi ^ 
ia shpalli gjithë njerëzimit në mënyrën më të mirë të 
mundshme, duke dhënë veten e tij si shembull për të 
treguar se si duhet të jetë njeriu model dhe i formuar. 








"Ka njerëz që e flijojnë veten, për të fitua 
pëlqimin e Allahut. Allahu është shumë 
mëshirshëm me robtë e Tij." 

Sahabët përpiqeshin t’i jepnin formë jetës së 
tyre me një dashuri dhe ndjesi të madhe besimi, 
në themel të së cilës qëndronte “një botë shpir 
tërore dhe intensive” e trashëguar nga i Dërguari 
i Allahut 


Trashëgimtarët e sahabëve, të cilët ishin pjesë 
e shoqërisë së kohës së injorancës, të mbetur larg 
besimit, të vërtetës dhe moralit të lartë, u brumo- 
sën më pas me frytet e mëshirës dhe të begati- 
së shpirtërore të rrethit të ngushtë të Profetit 
Bota shpirtërore, e cila u pasqyrua nga shpirti i 
të Dërguarit të Allahut në atë të ymetit të Tij, 
solli personalitete të njohur që do bëheshin udhë- 
rrëfyes për njerëzimin deri në ditën e gjykimit. Një 
njeri i edukuar në errësirat e injorancës, i pashpirt, 
zemërngurtë, aq sa arrin të varrosë për së gjalli 
edhe vajzën e tij, një njeri i zakonshëm që s’njeh 
drejtësi, u bë një besimtar i ndjeshëm, sakrifikues, 
i kujdesshëm dhe i urtë. 

Ata nxituan të bëheshin pjesë 

e parimeve islame 

Të gjithë anëtarët e Shoqërisë së Epokës së 
Lumturisë, i madh dhe i vogël, ecnin drejt besimit. 
Abdullah bin Zubejr ishte fëmija i parë që u lind 
pas Hixhretit. Atë e patën dërguar menjëherë tek i 
Dërguari i Allahut i cili mori një hurmë dhe pasi 
kafshoi një pjesë, tjetrën ia dha fëmijës, u lut për 
të dhe ia vuri emrin Abdullah. Abdullahu e hëngri 
hurmën dhe, në moshën tetë yjeçare, i ati e dërgoi të 
betohej tek Profeti i cili, me ta parë, i buzëqeshi 
dhe e pranoi betimin e tij. (MusHm, Adap, 25.) 

Abdullahu ishte akoma gjashtë vjeçar kur e ëma 
Zejnep binti Humejd në kohën e çlirimit të Mekës, 
e dërgonte tek Profeti ^ duke i thënë: 

- O Profet! Pranoje birin tim si mysliman! Ai 
iu përgjigj: - Është akoma i vogël! E përkëdheli dhe 
u lut për të. Kur u rrit edhe pak, Abdullah bin Hi- 
sham dilte në pazar dhe blinte ushqimet. Ibn-i 
Omeri dhe ibn-i Zubejri me ta parë në pazar iu 
afruan dhe i thanë: 

- Na bëj edhe ne ortakë në këtë mall! Vetë Pro- 
feti ^ ka bërë lutje begatie për ty. Abdullahu pajtohej 
me ta. Nganjëherë ndodhte që fitonte shumë dhe e 
dërgonte në shtëpi. (Buhari, Shirket, 13.) 

Ebu Kursafe ^ ishte një tjetër prej tyre, i cili 

- 

që në moshë të re i ishte futur rrugës së besimit. Ja 
si e tregon një ngjarje të ndodhur atë kohë: 

- Kur unë, nëna dhe tezja pranuam të Dërguarin 
e Allahut ^ u ndamë prej Tij. Më pas, nëna dhe 
tezja më thanë: 

- Biri im! Është hera e parë që shohim një njeri 
të tillë, kaq fytyrëqeshur, me veshje kaq të pastra 
dhe kaq fjalëmbël. Nga goja e tij thuajse dilnin rreze 
drite. (Hajsemi, VIII, 279-280.) 


Për hir të besimit nuk hezituan 
të jepnin as jetën 

Janë të njohur për heroizmin e tyre Sumejje 
dhe bashkëshorti i saj Jasiri, të cilët sakrifikuan je- 
tën për hir të besimit. Të njohur gjithashtu në këtë 
drejtim janë edhe Ammar bin Jasir, Bilal-i Habeshi, 
Habbab bin Eret, Suhejb bin Sinan, Zinnire, Amir 
bin Fuhejre, Ebu Fukejhe, Mikdad bin Amir, Ummu 
Ubejs Libejme, Nehdije dhe e bija. Ahbatë i patën 
mbrojtur besimet e tyre edhe në raste vuajtjesh të 
papërballueshme. Ata sakrifikuan pasurinë dhe jetën 
që kjo mirësi hyjnore të mbërrinte deri tek ne. 


Omeri e pati pyetur Habbab bin Eret 
si një nga myslimanët e parë në kohën e halifatit 

- A mund të na flasësh për vuajtjet e përjetuara 
në rrugën e Allahut '^? Habbabi i qe përgjigjur: 

- O prijësi i besimtarëve! Pa shih shpatullat e 
mia! Omeri, me t’i hedhur sytë, tha: 

- S’kisha parë kurr një shpinë kaq të dërrmuar! 
- dhe mbeti i habitur teksa shihte. 

Habbabi më pas vijoi: 

- Qaflrët ndiznin zjarr dhe më shtrinin të zhve- 
shur mbi të. Zjarri shuhej vetëm me vajrat që shkri- 
heshin në shpinën time. Mushrikët i merrnin gurët 
e skuqur në zjarr dhe ia ngjisnin në shpinë Habba- 
bit dhe nga kjo dhunë mizore mishi nisi të binte. 
Megjithë këtë, ai nuk i thoshte fjalët që kërkonin 
mushrikët. (Ibn-i Esir, Usdu-i Gabe, II, 114-115.) 

Zejd bin Desine dhe Hubejbi, të rënë robër të 
mushrikëve, binin dëshmorë të kësaj dhune. Secilit 
iu bë një pyetje para se të ndaheshin nga kjo jetë: 

- A do doje ta kishe Profetin, alejhi selam, në 
vendin tënd që ta shpëtoje jetën? Që të dy e panë me 
dhembshuri mushrikun që pyeti dhe iu përgjigjën: 

- Jo vetëm që kisha dashur të ishte këtu 
pranë nesh, por nuk do të kisha dashur kurrë 
që as ferra ti hynte në këmbë. 

Ebu Sufjani i habitur, nga kjo dashuri e madhe 

tha: 

- Të them të vërtetën çuditem! Nuk kam parë 
kurrë një shoqëri të dojë prijësin e saj sa sahabët 
Profetin! (Vakidi, I, 360-362, Ibn-i Sa’d, II, 56.) 

Në fund të Luftës së Uhudit Safija I kërkoi të 
shihte të vëllain Hamzanë, trupi i të cilit ishte bërë 
copë - copë. Me këtë qëllim, iu drejtua vendit ku 
ndodheshin dëshmorët. Dukej e vështirë përballja 
e saj me atë pamje. Atë e priti i biri, Zubejri, i cili 
i tha: 


- Nënë! Profeti ^ urdhëron të kthehesh! Ajo 
iu përgjigj: 

- Përse? Që mos ta shoh vëllain tim? E di se 
ai është copëzuar në mënyrë të tmerrshme. Ai dha 
jetën për hir të Allahut Natyrisht as neve s’mund 
të na ngushëllonte diçka tjetër përveçse kësaj. Le të 
durojmë, pasi fundi vjen vetëm prej Allahut '^! 

Zubejdi shkoi më pas tek Profeti ^ dhe i trans- 
metoi fjalët e nënës. Profeti ^ iu përgjigj: 

- Atëherë lëre ta shikojë! Shkoi pranë trupit pa 
jetë të vëllait të saj, rënë dëshmor dhe u lut për të. 
(Shihni, Ibn-i Hisham, III, Ibn-I Haxher, el-Isabe, IV, 349) 


Gratë, të cilat në kohën e injorancës rraheshin 
me ditë të tëra për një gjë shumë të vogël, në sajë 
të fuqisë dhe besimit që u kishte dhënë Allahu 
ishin bërë shembull të një durimi të pashoq. 

Një tjetër shembull i mrekullueshëm i këtij duri- 
mi ishte edhe nëna e Sa’d bin Muadhit 

I Dërguari i Allahut i plagosur rëndë në 
Uhud, qëndronte hipur në kalë, ndërkohë që po 
kthehej në Medinë dhe ndërkaq, litarin e kalit po e 
mbante Sa’d Bin Muadhi, e ëma e të cilit Kebshe 
binti Ubejd erdhi pranë Profetit Sa’d iu drejtua 
Profetit ^ duke i thënë: 

- O i Dërguar! Kjo është nëna ime! 

- Përshëndetje! - vijoi Profeti 

Gruaja i afrohet dhe vështron fytyrën e Tij të 
bekuar dhe më pas thotë: 

- Falë të qofshin prindërit e mi, o i Dër- 
guar! Meqë të pashë shëndosh e mirë, tash- 
më çfarëdo fatkeqësie të më zërë, nuk më 
tremb! 

I Dërguari i Allahut pasi e ngushëllon për 
rënien dëshmor të të birit, Amir bin Muadh, vijon 
e thotë: 

- O nëna e Sa’dit! Kam një lajm të mirë për 
fy! Ky lajm i mirë le të jetë për gjithë anëtarët e 
familjes! Të gjithë dëshmorët e fisit tuaj do jenë 
në një rresht në Xhenet. Kishin dhënë dymbëdh- 
jetë dëshmorë. U lejua edhe ndërmjetësimi për 
anëtarët e familjes. 

- 





NDJESIAEBESIMIT 


Gruaja u përgjigj: 

- Jemi dakort, o i Dërguar! Kush do der- 
dhë lot për ta tashmë? 

- O i Dërguar! Lutuni edhe për ata që kanë lënë 
nga pas dëshmorët! I Dërguari bëri një lutje të tillë: 

- Zoti im! Largoje mërzinë që kemi në shpirt- 
rat tanë dhe lehtësoji fatkeqësitë! Dili për zot sa 
më mirë afyre që mbetën prapa! 

Më pas vijoi rrugën. Sahabët po ecnin një rresht 
prapa dhe kjo nisur nga dashuria që kishin për të 
Dërguarin e Allahut Ata nuk ktheheshin në shtë- 
pitë e tyre. Profeti ^ i tha Sa’dit 

- Ka shumë të plagosur me plagë të rënda nga 
fisi yt. Ditën e gjgkimit të gjithë do jenë të për- 
gjakur nga plagët e tgre. Ngjgra do jetë e gjakut, 
por aroma do jetë e këndshme. Thuaju atgre të 
shkojnë në shtëpi dhe të kurohen. Tani askush 
të mos uijë me mua. Thuaju këtë si një urdhër 
të prerë! 

Sa’d transmetoi: 


- Është urdhër i prerë i Profetit Askush nga 
fisi Beni Eshhel të mos e ndjekë nga pas. Të gjithë 
të plagosurit u kthyen prapa. Gjithë natën u morën 
me kurimin e plagëve. Kishte tridhjetë të plagosur 
nga ky fis. (Vakidi, I, 315-316, Dijarbekri, 1, 444.) 

Një tjetër sahabe, ishte edhe Sumejra e cila 
shfaqi një guxim tepër të fortë, nisur nga besimi i 
saj i fuqishëm ndaj Allahut Në ditët e luftës së 
Uhudit, një lajm tronditi Medinën. Me t’u hapur lajmi 
se “Muhamedi u vra” shpërthyen vajtimet. Të gjithë 
dolën nëpër rrugë për të pritur ndonjë lajm që mund 
të vinte. Sumejra prej Ensarëve nuk ia vinte veshin 
lajmit të hidhur për rënien dëshmorë të dy djemve të 
saj, të të atit, burrit dhe vëllait, por ishte e shqetësuar 
për çështjen në fjalë. Ajo thoshte përherë: 

- A i ka ndodhur gjë të Dërguarit të Allahut 

Sahabët iu përgjigjën: 

- Faleminderit Zotit, gjendja është mirë. Ai është 
në jetë. 

Sumejra vijoi: 

- Nuk mund të qëndroj e qetë pa e parë. Më 
tregoni Profetin 

Me ta parë, i shkoi pranë dhe tha: 

- Të qofshin falë prindërit e mi o i Dërgua- 
ri i Allahut! Asgjë nuk më hyn në sy, mjafton 
që ti të jesh mirë! (Shihni, Ibn-i Hisham, III, 51, Vakidi, I, 
292, Hejthemi, VI, 115.) 

Ata morën rrugën e hixhretit dhe të 

xhihadit për të mbrojtur besimin e tyre 

Sahabët emigruan në vende të largëta për të 
mbrojtur fenë e tyre si dhe për t’i shpëtuar dhunës 
mizore të mushrikëve, duke lënë pasuritë, fëmijët 
dhe atdheun. Kurani famëlartë nxjerr në pah fuqinë 
e besimit të tyre duke thënë: 

“Ata që besojnë, mërgojnë e luftojnë për 
çështjen e Allahut ^ dhe ata që u japin strehim 
atyre e i ndihmojnë, pa dyshim, janë besimtarë 
të vërtetë; për ta ka falje dhe shpërblim bujar.” 

(el-Enfal, 74.) 

Është mjaft influencuese biseda që bëri Xhafer-i 
Tajjar ^ përpara Nexhashiut, të cilin Pejgamberi 
e kishte ngarkuar me detyrë në krye të karvanit 
të parë të Hixhretit, gjë që përbën një shembull të 
qartë për të kuptuar se si njeriu i injorancës u kthye 
në shoqërinë e Epokës së Lumturisë dhe ç’besim 
mbart në vetvete: 


O kuvendues! Ne ishim njerëz të injorancës. 
Adhuronim si hyjni ikonat prej guri dhe druri. Ha- 
nim mishin e kafshëve të ngordhura dhe merreshim 
me çdo lloj prostitucioni. Nuk mernim parasysh të 
drejtën farefisnore duke shkëputur në këtë mënyrë 
edhe lidhjet mes njëri-tjetrit. Nuk njihnim të drejtat 
e komshijve, duke u bërë çdo lloj të keqeje. Më të 
fortët shtypnin të varfrit. Ndërkohë që ne ishim të 

tillë, Allahu na dërgoi nga mesi ynë një njeri të 
zgjedhur si Pejgamber, i cili na thirri të besonim në 
njësinë e Zotit. Na ftoi të adhuronim vetëm Atë dhe 
t’i linim mënjanë ikonat prej guri, që të parët tanë 
kishin adhuruar më parë. Na urdhëroi të bëheshim 
fjalëdrejtë, besnikë ndaj porosive, të forconim lidhjet 
farefisnore duke çuar në vend të drejtat përkatëse, të 
silleshim mirë me komshijtë, t’u shmangeshim hara- 
meve dhe gjakderdhjeve. Na ndaloi prostitucionin, 
fjalët e këqija dhe gënjeshtrat, ngrënien e pasurisë 
së jetimit dhe shpifjen ndaj grave të pafajshme. 

Na urdhëroi të adhuronim vetëm Atë dhe të 
mos i bëheshim ortak për asgjë. Edhe ne e mira- 
tuam, i besuam dhe e respektuam për parimet që 
solli. Adhuruam vetëm Allahun Nuk i bëmë 
shok Atij asgjë, çdo gjë të bërë haram prej Tij e 
pranuam si të tillë, po kështu çdo gjë që e bëri hallall 
e pranuam të tillë. Pas të gjitha këtyre, fisi ynë u 
armiqësua me ne, na dhunuan që të ktheheshim nga 
adhurimi ndaj Allahut në atë të ikonave dhe të 
ktheheshim sërish në punët e këqija që kishim bërë 
më parë. U përpoqën të na hidhnin në humnerë. 
Me rritjen e dhunës, gjendja jonë u bë e papërballue- 
shme dhe ajo që është më e rëndësishme erdhëm 
në vendin tënd, duke qenë se nuk arritëm të 
jetonim si duhet fenë tonë. Të zgjodhëm Ty në 
mesin e sunduesve. E pamë të arsyeshme të qëndro- 
nim pranë Teje. Shpresuam se nuk do dhunohemi 
- 

O Sundimtar! (Ahmed, I. 202-203; V. 290-291; Hejthemi, VI, 
25-27; Ibn-I Hisham, I, 358-359.) 

Grupi i fundit i muhaxhirëve, që udhëtuan në 
Etiopi, u kthyen te Profeti në rrugë detare gjatë 
kohës së çlirimit të Hajberit. Në mesin e tyre ishte 
edhe Esma Binti Umejs Një ditë prej ditësh, ajo 
kish shkuar për vizitë tek Hafsaja, bashkëshortja e 
Profetit. Më pas erdhi edhe Omeri Me të parë 
Esmanë, e pyeti: 

- Kush është kjo? 

Ajo iu përgjigj: 

- Esma binti Umejs 

Omeri vijoi si me shaka: 

- Është ajo e Etiopisë? Është ajo grua që mori 
pjesë në udhëtimin në det? 

- Po! - iu përgjigj Esmaja: 

- Ne ju kaluam në Hixhret, vijoi Omeri pra- 
ndaj ne e meritojmë më shumë se ju të jemi pranë 
Profetit 


- Jo, - tha ajo, betohem për Zot se mendoni 
gabim, o Omer Ju ishit me të Dërguarin. Ai po 
ushqente të uriturin nga mesi juaj dhe po mësonte 
të pavetëdijshmin. Kurse ne jetonim të përzënë, në 
mesin e qafirëve dhe të huajve, në rrënjët e thella të 

Etiopisë. Edhe kjo ishte për hir të Allahut dhe 
të Dërguarit të Tij 

Betohem për Allah se as nuk ha, as nuk pi pa 
i treguar Pejgamberit për ato që më the. Ne binin 
pre e vuajtjeve dhe frikësoheshim. Unë do t’i them 
Pejgamberit dhe do e pyes se ku qëndron e vërteta e 
kësaj pune. Betohem për atë Zot se as nuk gënjej, as 
nuk devijoj nga rruga dhe as nuk shtoj diçka nga ato 
që kam thënë, ia tregoj ngjarjen siç ka ndodhur. 

Me të ardhur Profeti Esma nisi të fliste: 

- O i Dërguar! Omeri ka thënë kështu e 
kështu! 

Ai ia ktheu: 

- Po ti ç’the? Nisi të tregonte ndodhinë duke 
thënë: 

- Thashë kështu e kështu. 

- Sipas meje ai nuk ka më shumë të drejtë nga 
ju, vijoi Profeti Atij i pranohet një hixhret, ndërsa 
juve, o udhëtarë të anijes dy hixhrete. 

- Kur u kthyem nga Etiopia me anije së bashku 
me Ebu Musa el-Esh’ari dhe sahabët e tjerë, ato 
po vinin grupe - grupe dhe po më tregonin këtë 
ngjarje, shtoi ajo. 

Nuk kishte gjë më të madhe në botë që t’i gë- 

- 

zonte ata sesa kjo fjalë e Pejgamberit ^ dhe s’kishte 
shpresë më të madhe se kjo. Ebu Musa ma ripër- 
sëriste disa herë këtë ngjarje dhe kështu ndjehej 
krejt ndryshe kur e dëgjonte me herë të tëra këtë 
fjalë të mirë të Pejgamberit ^ për ta. (Buhari, Megazi, 
36; Muslim, Fedailu’l Sahabe 169.) 













ENTUSIAZMII ADHURIMIT 
NË SHOQËRINË E EPOKËS SË LUMTURISË 


Adhurimet për sahabët ishin momente bashkë- 
bisedimi dhe afrimiteti me Allahun Për rrjedho- 
jë, ishin momente qetësie dhe mundësi shumë të 
rëndësishme. Adhurimet ata i bënin me dëshirën e 
madhe që t’i çonin në vend urdhrat e Allahut 
dhe çdo lloj adhurimi të kryer e shihnin si një nder 
dhe mirësi të madhe. 


Tregoheshin të kujdesshëm të ishin 
përherë me abdest 

Besimtarët e Epokës së Lumturisë tregoheshin 
të kujdesshëm të ishin vazhdimisht me abdest, duke 
marrë abdest sa herë që falnin namaz. Një mëngjes, 
i Dërguari i Allahut ^ e thirri Bilalin dhe e pyeti: 


- Bilal! Ç’punë hëre që hyre para meje në Xhe- 
net? Sa herë që shoh në ëndërr të hyj në Xhenet 
dëgjoj të ecurat e tua. Edhe mhrëmë shkoua në 
Xhenet dhe sërish të dëgjova ty. 


Bilali u përgjigj: 

O i Dërguar! Sa herë që thërras ezanin, me 
doemos fali dy reqate namaz. Me të prishur abdestin 
e marr sërish dhe mendoj se i detyrohem Allahut 
dy reqate namaz. 

I Dërguari M vijoi: 

- Ja pra, në sajë të këtyre dy elementeve. 
(Tirmidhi, Menakip, 17/3689; Ahmet, V, 354.) 

Ja si tregon Ebu Gutajf el-Huzeli: 

Kam dëgjuar Abdullah bin Omerin ^ tek ulej 
në vendin e tij në mesxhid. Me të mbërritur koha e 
namazit të drekës, u ngrit, shkoi të merrte abdest 
dhe fali namazin. U kthye sërish në vendin e tij. Me 
të afruar koha e iqindisë, u ngrit të merrte abdest 
dhe nisi të falte namazin e iqindisë. Më pas, u kthye 
sërish. Kur erdhi koha e namazit të akshamit, u ngrit 
të merrte përsëri abdest dhe fali namazin. Më pas, 
u kthye sërisht. E pyeta: 

- Allahu të bëftë prej të devotshmëve. A 
është farz rimarrja e abdestit për çdo namaz apo 
sunet? 

Ai m’u përgjigj: 

Mos vallë je duke më ndjekur mua dhe veprimet 
e mia? 





Po! -ithashë. 

- Jo nuk është farz. Unë mund t’i falja të gjitha 

namazet vetëm me abdestin e marrë për namazin 
e sabahut. E kam dëgjuar të Dërguarin e Allahut ^ 
tek thoshte: 

“Atij që merr abdest mbi abdest i jepen dhjetë 
sevape. ” Unë dëshirova t’i fitoj këto sevape. (ibn-i 
Maxhe, Teharet, 73.) 

Sahabët merrnin abdest në mënyrë të rregullt 
duke i dhënë hakun çdo pjese të abdestit. Ebu Ha- 
zim nga Tabinët kishte parë Ebu Hurejren ^ tek 
merrte abdest, duke larë krahët deri poshtë dhe e 
pati pyetur: 

O Ebu Hurejre! Ç’është ky lloj abdesti kë- 
shtu? 


O Ebu Ferruh! Këtu ishit ju? Sikur ta dija se 
ishit këtu nuk merrja adbest në këtë mënyrë. Kam 
dëgjuar të Dërguarin e Allahut ^ tek thoshte: 

- Në ditën e gjykimit, drita dhe shkëlqimi i 
besimtarit arrin deri aty, ku ka mbërritur uji i 
abdestit. (Muslim, Taharet, 40.) 

Një ditë Profeti ^ kishte shkuar në varreza dhe 
kish thënë: 


- Selam ju qoftë juve besimtarë të botës tjetërl 
Le të shpresojmë që një ditë edhe ne do jemi pranë 
jush. Sa shumë deshët t’i shihnit vëllezërit tuajl 


Ashabët e pyetën Profetin ashtu të habitur: 

- Pse, nuk jemi ne vëllezërit tuaj, o i Dërguar? 

- Ju jeni sahabët e mi, ndërsa vëllezërit e mi 
janë ata që akoma nuk kanë ardhur në jetë, u për- 
gjigj Profeti 

- Si do i njihni ata që nuk kanë ardhur akoma 
në këtë jetë, o i Dërguari i Allahut? 

- Mendoni sikur balli dhe këmbët e dikujt janë 
një kalë i bardhë. A nuk do mund ta njihnit atë 
kalorës në mesin e të tjerëve të zinj? 

- Po, i Dërguar, do e njihnim. 

- Ja pra, edhe vëllezërit e mi do të vijnë /y- 
tyrëndritur me duar dhe këmbë të shndritshme, 
pasi ata kanë qenë me abdest. Unë do shkoj më 
përpara, që t’i pres ata. Bëni kujdesl Disa do të 
përzihen nga vendi prej melekëve, sikurse de- 
veja që përzihet nga kopeja e huaj. Unë do u 
sugjeroj atyre që të vijnë këtu. Ndërsa mua do 
më thuhet: 


- Ata i ndryshuan mendimet e tyre mënjeherë 
pas teje. Ata nuk epranuan sunetin tënd dhe de- 
vijuan rrugën. Ndërsa unë do t’u përgjigjem: 


- Qofshin sa më larg, qofshin sa më largl (Mus- 



lim, Teharet, 39; Fedail, 26; Nesai, Teharet, 110/150; Ibn-I Maxhe, 
Zuhd, 36; Muvatta, Teharet, 28; Ahmet, II, 300, 408.) 

Namazi ishte drita e syve të tyre 

Besimtarët e Epokës së Lumturisë, kur falnin 
namaz, përjetonin një kënaqësi shprtërore, me që- 
llim që “të lidheshin me Allahun Namazet i 
falnin me një përkushtim dhe mall shumë të madh, 
si të ishte namazi i fundit i një njeriu që ndahet nga 
jeta.^® 

Sa’d bin Ebi Vakkas 4 ^ tregon: 

Ishin dy vëllezër. Njëri prej tyre ndahet nga jeta 
dyzet ditë përpara tjetrit. Pejgamberit i folën për 
virtytet e vëllait që vdiq i pari. 

- A nuk ishte m^sliman tjetri?- pyeti Profeti 

- Po, o i Dërguar, edhe ai ishte mysliman. Atëhe- 
rë nisi të fliste për vëllanë që kish vdekur më pas: 

- Nga mund ta dini ju se çfarë i kanë dhënë 
atij namazet e falura? Namazi i ngjan një lumi 
me ujë të bollshëm dhe të ëmbël që rrjedh para 
shtëpisë së njërit prej jush dhe ku çdo ditë, secili 
hyn dhe lahetpesë kohët efaljes. Si mendoni, në 
një situatë të tillë, a mbetet ndonjë njollë në të? 
Ju nuk mund ta dini se në ç’shkallë e ka sjellë 
namazi atël (Muvatta, Kasru’s Salat, 91.) 


Ebu Talha po falte namaz nën hijen e pe- 
mëve të oborrit. Zogu Dubsi fluturoi për të gjetur 





18. Shih: Ibn-I Maxhe, Zuhd, 15, Ahmed, V, 412. 

një strehë, u soll sa andej këndej dhe u kthye. Kjo 
i pëlqeu shumë Ebu Talhas, i cili në një moment e 
ndoqi me sy. Më pas vijoi sërisht namazin, por s’u 
kujtua sa reqate kishte falur. “Ky më ngatërroi, më 
prishi qetësinë!” -tha me vete, dhe shkoi tek i Dër- 
guari i Allahut 1 tregoi se çfarë i kishte ndodhur 
në oborrin e shtëpisë: 

- O i Dërguar! Kjo pasuri e imja është sadaka 
për hir të Allahut, mund ta përdorni si të dëshironi, 
mund ta jepni ku të dëshironi. (Muvatta, Salat, 69.) 

Kështu i pati shkruar Omeri ^ valive të tij: 

- Sipas meje, puna më me rëndësi për ju është 
namazi. Kush i respekton rregullat dhe tregohet i 
kujdesshëm për kohët e namazit, ka mbrojtur njëko- 
hësisht edhe fenë e tij. Kush e nënvlerëson namazin, 
ka nënvlerësuar akoma më shumë edhe urdhrat e 
tjera të fesë. (Muvatta, Vukutu’s Salat, 6.) 

Misver bin Mahreme tregon: 

Shkova tek Omer bin Hattabi ^ (kur u plagos 
me hanxhar). Kishte hedhur mbi supe një mbulesë 
dhe ishte shtrirë në atë mënyrë që të jepte përshtyp- 
jen se kishte humbur vetveten. Pyeta përreth: 

- Si duket? 

- Siç e sheh, - më thanë. 

- Çojeni në namaz, u thashë, asgjë s’mund ta 

- 

shpëtojë atë përveç namazit. 

- O udhëheqësi i besimtarëve , ejani në namaz! 
Omeri u ngrit dhe tha: 

- Betohem për Allah se kush e lë namazin nuk 
ka vend në Islam! (Hejthemi, l, 295; Veçanërisht shihni Mu- 
vatta, Taharet, 51; Ibn-I Sa’d, III, 35.) 

Edhe Aliu i pati thënë njërit prej nëpunësve: 

- Çdo gjë varet nga namazi yt!^® 

Ala bin Abdurrahman tregon këtë ndodhi: 

Një ditë shkuam tek Enes bin Malik 4^-. Me 
të vajtur aty, Enesi u ngrit për të falur namazin e 
iqindisë. I tërhoqëm vëmendjen, pasi namazin e fali 
herët. Ai u shpjegua: 

- Kam dëgjuar se Pejgamberi ^ ka thënë: 

Ai është namazi i munafikëue (pra ata që në 
zemrat e tyre kanë shenja nifaku). Ai është nama- 
zi i munafikëve! Ai është namazi i munafikëve! 
Njëri prej tyre u!et për një çast dhe, sapo u duk 
se dielli po perëndonte dhe shejtani ishte futur 
mu në mes ngrihet, ulet e ngrihet katër herë me 
të shpejtë, sikurse zogu që mbledh ushqimin e tij 
në tokë, dhe kështu nxitimthi efa! namazin duke 
e përmendur shumë pak AHahun (Muvatta, Kuran-I 
Kerim, 46; Muslim, Mesazhid, 195.) 




19. Abdulaziz Çavis, Përgjigje Kishës Anglikane, fq 96. 

Sahabët i respektonin mjaft mirë të gjitha rre- 
gullat e namazit, pasi ishin këshillat e Pejgamberit. 
Një ditë, Huzejfe hyri në mesxhid dhe vuri re një 
person që po falej, por nuk po binte as në ruku e 
as në sexhde. Më të përfunduar e pyeti: 

- Sa vite ke që falesh kështu? 

- 40 vjet, iu përgjigj. 

Ti paske 40 vjet që nuk paske falur namaz. 
Nëse vdes duke u falur në këtë mënyrë, ndahesh 
nga kjo botë me një natyre të ndryshme nga ajo e 
Pejgamberit ^ (ose nuk vdes në natyrën e Pejga- 
mberit). Më pas i mësoi si duhej ta falte namazin 
dhe vijoi: 

- Njeriu mund ta falë namazin nxitimthi, por me 
kusht që fjalët e rukusë dhe sexhdes t’i plotësojë pa- 
tjetër. (Pra të respektojë rregullat e namazit) (Ahmed, 
V, 384; Buhari, Ezan, 119; 132; Salat, 26.) 


Nuk ngeleshin pas xhematit 





Çështja më parimore e shoqërisë së Epokës 
së Lumturisë është shmangia e konceptit të farefi- 
sit dhe vendosja në vend të tij e ndërgjegjësimit të 
vëllazërimit dhe krijimit të atmosferës së një bash- 
kimi të mahnitshëm. Shembulli më i qartë dhe më 
i dukshëm i këtij vëllazërimi dhe bashkimi në të 
përditshmen tonë është namazi i falur me xhemat. 

Profeti ^ e njihte mjaft mirë xhematin e tij, aq sa 
menjëherë e dallonte mungesën e ndonjërit prej sa- 
habëve. Shpesh pyeste: - A erdhi filani në namaz? 
Ku është shoku juaj? Ku është shërbyesi yt? Nëse 
dikush ishte i sëmurë, merrte me vete një mikun e tij 
dhe i shkonte për vizitë, kujdesej nga afër për të, se 
e thirriste pranë dhe ia kryente punën që kishte. 

Profeti ^ e nxiste ymetin e tij për t’iu bashkuar 
xhematit, duke u thënë: 

Kur ta shihni dikë që e ka bërë zakon të shko- 
jë në xhami, dëshmoni për besimin e tij. Allahu 

thotë: 

“Faltoret e Allahut i vizitojnë dhe i mi- 
rëmbajnë vetëm ata që besojnë Allahun dhe 
Ditën e Fundit. ” (Tevbe, 18,) (Ibn-I Maxhe, Mesaxhid) 

Një nga shenjat e besimit është vijimësia në 
xhemate, nisur nga fakti i plotësimit të xhamisë 
me xhemat. 


Abdullah bin Mes’ud një nga sahabët e 
njohur të asaj kohe, thoshte: 


Betohem për Allah se nuk kam parë kënd të 
mbesë prapa namazit, përveç një munafiku, nifaku i 
të cilit dihet. Betohem për Allah se njeriu, qoftë edhe 
i sëmurë, sillet në xhami dhe i bashkohet xhematit 
duke u vendosur mes dy njerëzve dhe me ndihmën 








.Ta*4i.s«jar» SHOQERIA E EPOKES SE LUMTURISE 


e tyre mbahet në rresht. (MusHm, Mesaxhid, 256-257) 

Në kohën e Profetit ^ kishte dy myslimanë. 
Njëri ishte tregtar, ndërsa tjetri farkëtar. Tregtari, me 
të dëgjuar ezanin, linte mënjanë peshoren, nëse e 
kishte në dorë, e nëse e kishte në tokë e linte ashtu 
siç ishte dhe vraponte për në xhami. 

Kurse mjeshtri i hekurit, nëse e kishte në dorë 
çekiçin e linte siç ishte, por nëse ishte në goditje e 
sipër e hidhte prapa dhe vraponte drejt mesxhidit të 
Profetit Për të kujtuar këta persona dhe të tjerë 
të ngjashëm, Allahu zbriti këtë ajet kuranor: 

“Njerëz, të cilët shitblerja nuk i pengon për 
të përmendur Allahun, ata të cilët falin namazin 
dhe japin zekatin dhe të cilët kanë frikë nga 
Dita (e Kiametit), kur zemrat dhe shikimet do 
të jenë të shqetësuara.” (Nur, 37, Kurtubi, Xll, 184.) 

Një ditë Ibn Mes’ud kishte parë njerëz që 
kishin lënë mallrat e tyre dhe kishin vrapuar në 
mesxhid. Më pas kishte menduar me vete: 

Ja pra, këta janë ata që Allahu përmend në 
ajetin 37 të sures Nur. (Hejthemi, vii, 83) 

Zekatin e jepnin me kënaqësi 

Shoqëria e Epokës së Lumturisë i jepte shumë 
rëndësi zekatit. Allahu në shumë ajete kuranore 

- 

urdhëron shpesh edhe dhënien e zekatit sikurse edhe 
faljen e namazit. Ata e bënin këtë me një emocion 
mjaft të madh, thuajse atë zekat ia jepnin në dorë 
vetë Allahut Xhaxhai i Profetit, Abbasi, pati 
pyetur nëse lejohej apo jo dhënia e zekatit pa u 
mbushur akoma viti, me qëllim të përshpejtonte në 
mirësi. I Dërguari i Allahut e pati lejuar për këtë 
veprim. (Ebu Davud, Zekat, 22/1624; Tirmidhi, Zekat, 37/678; 
Ibn-I Maxhe, Zekat, 7; Ahmet, I, 104; Darimi, Zekat, 12.) 

Një grua nga të afërmit e Profetit bashkë me 
vajzën e saj, i kish bërë vizitë një ditë të Dërguarit. 
Në krahun e vajzës kishte dy bylyzykë të trashë 
floriri. Profeti pyeti: 

- A e jep zekatin e këtyre bylyzykëve? 

Jo, iu përgjigj. 

I Dërguari i Allahut ^ vijoi: 

- A do të pëlqente sikur në ditën e gjykimit 
Allahu të të vendoste në vend të tyre dy by- 
lyzykë zjarri?^° 

Gruaja i hoqi menjëherë dhe ia drejtoi Profetit 
M, duke thënë: 

- Këta janë të Profetit M (le t’i dhurojë ku të 
dëshirojë). (Ebu Davud, Zekat, 4/1563.) 




20. Lidhur me zekatin e sendeve për stoli dijetarët nuk kanë 
qenë të një mendimi. E rëndësishme është që të jepet. 

Një delegacion prej trembëdhjetë vetësh nga fisi 
Beni Tuxhib, kishte shkuar te Profeti duke sjellë 
me vete edhe mallrat e tyre për zekat. Kjo i pëlqeu 
shumë Pejgamberit i cili u uroi mirëseardhjen 
mysafirëve. Më pas urdhëroi Bilal Habeshin që t’u 
rezervonte një pritje sa më të mirë. 

Të deleguarit e Beni Tuxhib iu drejtuan Profetit 

- O i Dërguari i Allahut! Të sollën atë që i takon 
Allahut nga pasuria jonë. 

- Merrini me vete dhe shpërndajuani të var- 
fërve - iu përgjigj Profeti 

- O i Dërguar! Ne ju sollëm atë që teproi nga 
ajo që u dhamë të varfërve, - vijuan ata. 

- O i Dërguar!, - foli Ebu Bekri në fakt 
nuk ka njerëz më të drejtë se këta të deleguar të 
Tuxhibit. 


- Udhëzimi është në dorë të Zotit, - u përgjigj 
Profeti Allahu ia hap zemrën atij që dëshi- 
ron ta udhëzojë në rrugë të drejtë. 


Të deleguarit Tuxhip e pyetën Profetin rreth 
disa çështjeve nga Kurani dhe Suneti. Përgjigjet iu 
dhanë me shkrim. Si rezultat i përpjekjeve të tyre, 
u rrit edhe interesimi i Profetit ^ ndaj tyre. Pasi 
qëndruan për ca ditë, kërkuan leje të largoheshin. 




Përse nxituat? - i pyetën ata. 

- Do t’u tregojmë njerëzve tanë që kemi lënë 
ato që pamë nga Profeti dhe ato që mësuam nga 
përgjigjet e pyetjeve që bëmë, - u përgjigjën ata. 

Erdhën tek i Dërguari dhe u përshëndetën për 
t’u ndarë. Profeti ^ dërgoi Bilali Habeshin tek ata. 
E urdhëroi që t’u jepeshin dhurata dhe të respekto- 
heshin më shumë se të deleguarit e tjerë. (ibn-i Sa’d, 
1, 323; Ibn-i Kajjim, III, 650-651.) 

Ja si tregon Ibn-i Abbasi 

-1 Dërguari i Allahut një ditë Bajrami, shkoi 
në xhami dhe fali vetëm dy reqate namaz. Ai nuk fali 
ndonjë namaz tjetër, as para dhe as pas. Pasi për- 
fundoi ligjëratën për meshkujt, u afrua pranë vendit 
ku ndodheshin gratë, meqenëse nuk e dëgjonin. Aty 
pranë ishte edhe Bilali. Edhe atyre u ligjëroi dhe i 
këshilloi të jepnin sadaka. Më pas nisën të hidhnin 
në prehrin e Bilalit bylyzykët, vathët e tyre prej floriri 
dhe sermi. (Shlh Buharl, Zekat, 21, 33.) 


Ibn-i Abbasi ^ pohoi se të tregohesh indife- 
rent ndaj adhurimeve financiare është një humbje e 
madhe dhe i këshilloi njerëzit duke u thënë: 


- Kush ka pasuri për të shkuar në haxh apo 
për të dhënë zekatin dhe nuk i kryen këto farze, në 
momentin e vdekjes do kërkojë të kthehet sërish në 
këtë jetë. Më tutje lexon këto ajete: 


‘O besimtarë, mos lejoni që pasuria dhe 








.Tas4i.»4*ar» SHOQERIA E EPOKES SE LUMTURISE 


fëmijët tuaj t’ju largojnë nga të përmendurit e 
Allahut. Ata që e bëjnë këtë, do të humbin. Pra- 
ndaj jepni prej atyre mirësive që ju kam dhënë 
Unë, para se t’i vijë vdekja ndonjërit e ai të 
thotë: O Zoti im, sikur të më kishe lënë edhe 
një kohë të shkurtër në jetë, do të kisha dhënë 
lëmoshë dhe do të bëhesha ndër të mirët!” (El- 
Munafikun, 9-10) (Tirmidhi, Tefsir, 63/3316.) 

Njerëzit e Epokës së Lumturisë ishin tepër të 
kujdesshëm për mallrat e zekatit që kishin në pronësi. 

Një ditë, Ahmet bin Kajs kishte ardhur tek Ome- 
ri së bashku me të deleguarit e Irakut. Ishte një 
ditë shumë e nxehtë. Omeri kishte vënë një për- 
parëse, po milte njërën prej deveve që e kishte për 
zekat dhe po kujdesej për të. Me t’i vënë re, u tha: 

- Ahnef, ndërroi rrobat dhe eja të më ndihmosh! 
Ajo është deve sadakaje. Këtu kanë pjesë jetimët, 
gratë e veja dhe të vetmuarit. 

Njëri prej tyre u ngrit dhe tha: 

- Allahu të gjykoftë sipas mëshirës tënde, 
o prijësi i besimtarëve! A nuk është e mundur të 
urdhërosh njërin prej robërve të tu dhe ta bëjë ai 
këtë punë? 

Omeri dha një përgjigje mjaft të hijshme: 

- O njeri, a mund të ketë robër më të mirë se 

- 

Omeri dhe Ahmeti? Meqenëse ai i ka marrë përsipër 
punët e myslimanëve, atëherë ai mbetet të jetë edhe 
robi i tyre. Siç i nevojitet një robi të respektojë të 
zotin e tij dhe ta kryejë me përpikmëri detyrën e 
vet, ashtu i duhet të sillet edhe ndaj myslimanëve. 
(Al-i el-Muttaki, V, 761/14306.) 

Ka edhe transmetime të tjera, përsëri lidhur 
me një veprim të Omerit sipas të cilit, një ditë 
kish vrapuar të kapte devenë për zekat që i kish ikur 
nga duart, ndërkohë njerëzit e kishin këshilluar që 
t’i vinte në punë shërbyesit e tij, ai u ishte përgjigjur 
atyre me të njëjtën mënyrë. 

Shoqëria e Epokës së Lumturisë, e cila i jepte 
një rëndësi të veçantë dhënies së zekatit, kishte arri- 
tur një formim shpirtëror të atillë që, kur halifeja i 
asaj kohe, Omer bin Abdulaziz kishte dërguar 
në Afrikë nënpunësin e zekatit, ky i fundit ishte 
kthyer pa arritur t’i shpërndante mallrat, pasi s’kishte 
gjetur dikë që të merrte zekat. Më pas ai me ato 
para kishte blerë shumë robër.^^ 


Infaku dhe tasaduku 
ishin boshti i jetës së tyre 

Shoqëria e Epokës së Lumturisë e kishte kup- 
tuar më së miri se dhënia e sadakasë do ta mbronte 




21. Said Ramazan el-Buti, Fikhu’s Sire, Bejrut, 1980, fq 434. 

njeriun prej shumë rreziqeve dhe fatkeqësive, duke 
e afruar më shumë me dashurinë hyjnore. Allahu i 
Lartmadhëruar thotë: 


“Shpenzojeni pasurinë^^ në rrugën e Allahut 
dhe mos e çoni veten tuaj në shkatërrim, por 
bëni të mira; Allahu me të vërtetë i do bamirë- 
sit.” (el-Bekare, 195.) 

Një nga sahabët e asaj kohe Ummu Buxhejd 
0 vjen tek Profeti ^ dhe thotë: 

- O i Dërguari i Allahut! Paqja dhe bekimi i Zotit 
qofshin mbi Ty! Ka raste që na vjen ndonjë i varfër 
në derë dhe s’kemi ç’t’i japim... 

- Edhe sikur të mos kesh asgjë me vlerë për 
t’i dhënë, jepi diçka në dorë qoftë kjo edhe diçka 
pa vlerë. Mos e kthe bosh, - u përgjigj i Dërguari 

(Ebu Davud, Zekat, 33/1667; Tirmidhi, zekat, 29/665; Nesai, 
Zekat, 70/2566; Ahmet, VI, 383.) 


Një besimtar, edhe sikur të mos ketë asgjë për 
të dhënë, mjafton t’i thotë nevojtarit qoftë edhe një 
fja!ë të ëmbë!. A!!ahu i Lartmadhëruar, në një situatë 
të ti!!ë, urdhëron të thuhet një fja!ë e ëmbë! që të 
ngroh shpirtin dhe të !umturon. 


Ebu Mes’ud el-Ensari e shpreh kështu be- 



22. Infaku (dhënia) përfshin zekatin si farz dhe çdo mirësi të 
bërë në mënyrë vullnetare. (Mustafa Çagrici, çështja Infak... 
Enciklopedia Islame e Komunitetit Mysliman XXII 289.) 

gatinë e infakut: 

- Me të na urdhëruar i Dërguari i Allahut për 
sadaka, njëri prej nesh dilte në pazar, fitonte disa 
myd^^ (mall) nga ajo që shiste dhe ato i jepte sada- 
ka. Një pjesë e tyre sot kanë njëqind mijë dinarë. 
(Buhari, Zekat, 10) 

Profeti M pati thënë: 

“Secili të qendojë në hijen e sadakasë, deri 
në daljen e një ligji mes njerëzve.” 

Ebu’l-Hajr, i cili transmeton këtë hadith, çdo 
ditë përpiqej të jepte patjetër një sadaka, qoftë kjo 
një copë kek, një qepë apo edhe gjëra të tjera ush- 
qimore... (Ahmet, IV, 147-8; Hejthemi, III, 110.) 

Tregon Omeri 

I Dërguari i Allahut na ka urdhëruar të ja- 
pim sadaka. Atë kohë kisha edhe pasuri, - Nëse do 
t’ia kaloj Ebu Bekrit këtë mund ta bëj vetëm sot, 
mendova me vete dhe kështu gjysmën e pasurisë 
ia dhashë Profetit 

- Ç’i le familjes? - pyeti. 

- Atyre u kam lënë sa ç’kam sjellë këtu. 

Ndërsa Ebu Bekri ç’kishte nga pasuria e tij 
e mori dhe e solli aty. I Dërguari pyeti: 




23. Njësi matëse në peshën 687 gr. 

- Ç’i le familjes? - ndërsa Ebu Bekri ^ vijoi 
e tha: 

- U lashë Allahun dhe të Dërguarin e Tij. 

Ishte ai moment, ku unë thashë me vete: “Be- 
tohem për Allah se atë s’mund ta kaloj për asgjë.” 
(Tirmidhi, Menakip, 16/3675.) 

Sipas rrëfenjës së Abdurrahman bin Ebu Amre 

e ëma kishte dashur të lironte një rob dhe këtë 
punë e kishte lënë ta kryente në mëngjes, por kishte 
ndërruar jetë. pa u gdhirë. Kishte shkuar më pas te 
Kasim bin Muhamed dhe e kishte pyetur: 

- A mund të liroj një rob në emër të nënës 
sime? 

Kasimi qe përgjigjur: 

- Sa’d bin Ubade kishte ardhur tek Profeti 
^ dhe e kishte pyetur: 

Ime më vdiq. A ka ndonjë dobi për të nëse 
liroj një rob në emër të saj?” 

“- Pol” - i qe përgjigjur Profeti (Muvatta, itk 13.) 

Po kështu kemi edhe një transmetim të Aishes 

sipas të cilit një person vjen te Profeti ® dhe 
e pyet: 

- Ime më ndërroi jetë papritur. Kam përshtypjen 
se, nëse do të kishte mundësi të fliste, do të jepte sa- 

- 

daka patjetër. A mund të jap unë në vend të saj? 

- Po, jep në vend të saj. lu përgjigj Profeti 
(Buhari, Vasaja, 19; Ebu Davud, Vasaja, 15/2881.) 

Një nga sahabët e njohur, Haris bin Numan 
ife kishte humbur shikimin. Kishte lidhur një pe nga 
mesxhidi deri në dhomën e tij dhe m’u pranë, kishte 
vendosur një kosh, brenda të cilit kishte vënë hurma 
dhe gjëra të tjera. Kur një i varfër kalonte andej 
dhe jepte selam, merrte diçka nga koshi, mbahej 
për pe dhe vinte deri në derën e dhomës së tij dhe 
vetë ia jepte të varfërit. Familjarët insistonin, duke 
i thënë: 


- Japim ne në emrin tënd. 

- Kam dëgjuar Pejgamberin ^ tek thoshte: - Ai 
që i jep të uarfërit me dorën e tij mbrohet nga 
udekja e rëndë, U thoshte ai. (Ibn-i Sa’d, III, 488; Taberani, 
Kebir, III, 229, 231; Hejthemi, III, 112.) 


Aishja 0 tregon: 

Profeti ^ u kishte thënë grave: 

- Ajo që do më arrijë më shpejt dhe më herët 
është ajo që krahët i ka më të gjatë. 


Ato matnin krahët me njëra-tjetrën se cila i kish- 
te më të gjatë. Krahët më të gjata i kishte Zejnebi 
ajo punonte me duart e veta dhe, në të njëjtën 
kohë, jepte sadaka. (Muslim, Fedailu I Sahabe, 101.) 

Pra njeriu i epokës së lumturisë bëhej pjesë e 
kësaj sadakaje me të varfrin e me të pasurin, me të 
shëndetshmin dhe me të sëmurin. 

Një ditë, një i varfër kishte ardhur te Osmani 
dhe e kishte pyetur: 

- O njerëz të pasur! Kini marrë gjithçka dhe 
jepni sadaka nga pasuria juaj, lironi robërit, shkoni 
në haxh dhe jepni sadaka. 

- Ju në të vërtetë, a na kini zili? - pyeti Osmani 

- Po, për atë Zot, ju kemi zili, - u përgjigjën 

- Betohem për Allah se, një dirhem i dhënë 
sadaka nga një njeri në kushte shumë të vështira, 
është shumë më me vlerë se mijëra dirhemë të dikujt 
që ka pasuri të madhe, vijoi Osmani (Bejhaki, Shuap, 
III, 251; Al-i el-Muttaki, VI, 612/17098.) 


E kishin kuptuar se s'ka të ngjashëm 
me agjërimin 

Ebu Umame ^ i kishte kërkuar Profetit 


- Më këshillo për një vepër për të cilën Allahu 
do të më shpërblejë. 





- Të këshillo} agjërimin sepse nuk ka diçka 
tjetër të ngjashme me të, i qe përgjigjur Profeti 
(Nesai, Sijam, 43.) 

Ummu Ejmen ish nisur për Hixhret tek Alla- 
hu dhe i Dërguari i Tij Ishte agjërueshëm. 
Me vete s’kishte as për të ngrënë, as për të pirë 
dhe as mjet udhëtimi. Po udhëtonte në të nxehtin 
e tmerrshëm të shkretëtirave Tihane. Po vdiste nga 
uria dhe etja. Me të afruar koha e iftarit, ndjeu mbi 
kokë një shushuritje. Me të ngritur kokën vuri re një 
kovë të varur me një pe. Ja si e tregon: 

- Mora kovën dhe piva deri sa shova etjen. Më 
vonë nuk ndjeva më etje. 

Ummu Ejmen agjëronte dhe bënte tavaf Qa- 
ben nën diellin përvëlues, duke menduar me vete 
nëse vallë ndiente apo jo etje. Megjithëse bënte 
tavaf, sërisht nuk ndiente etje. Kjo vijoi deri sa vdiq. 
(Abdurrazzak, Musanned, IV, 309; Ebu Nuajm, Hilje, II, 67; Ibn-i 
Haxher, Isabe, VIII, 170; Ibn-i Sa’d, VIII, 224.) 

Hamza 4 ^ 6 » kishte bërë nijet për agjërim, ndërko- 
hë po nisej për në luftën e Uhudit. Kishte menduar 
me vete që, nëse binte dëshmor, do të dilte para 
Allahut agjërueshëm. 

Enes bin Malik thotë: 


Njerku im, Ebu Talha në kohën e Pejga- 
mberit nuk agjëronte shumë nafile, për të luftuar 
më lehtë me armikun. Me vdekjen e Pejgamberit 
e kam vënë re se përherë rrinte agjërueshëm. Nuk 
agjëronte vetëm në ditët e Bajramit të Ramazanit 

dhe të Kurbanit. (Buhari, Xhihad, 29.) 

Ebu Talha 4^ ishte një nga heronjtë më të gu- 
ximshëm të fushës së betejës. Për të qenë i fuqishëm 
ndaj armikut, nuk agjëronte shumë nafile, preferonte 
më shumë xhihadin në vend të agjërimit. Por kur 
erdhi koha për të dalë në xhihad, u mor më shumë 
me agjërim dhe pjesën më të madhe të kohës e 
kalonte agjërueshëm. Transmetohet se pas vdekjes 
së Pejgamberit ka jetuar edhe 24 vite në këtë 
gjendje. 

Nisur nga një transmetim i Enesit, Ebu Talha 
aty nga fundi i jetës së tij pati lexuar këtë ajet 
kuranor: 


“O besimtarë! Dilni në luftë, qofshi të shë- 
ndoshë ose të sëmurë dhe luftoni me pasurinë 
e jetën tuaj në rrugën e Allahut! Kjo është më 
mirë për ju, veç sikur ta dinit!.” (et-Teube, 41.) 

- Allahu kërkon prej nesh të jemi të gatshëm 
për luftim, si në rini edhe në pleqëri. Më përgatitni 
mjetet e luftës! - tha më pas. 





- Bëjmë ne xhihad në vendin tënd, - i thanë 
fëmijët, por ai nguli këmbë në të tijën. la përgatitën 
mjetet dhe Ebu Talha u nis në një udhëtim në det, ku 
edhe ndërroi jetë. Vetëm pas shtatë ditësh arritën ta 
varrosnin. Gjatë kësaj kohe trupi i tij nuk pësoi asnjë 
deformim. (Ibn-i Haxher, Ferhu’l Birr, Xhihad, 29.) 

Në një udhëtim e kishin shoqëruar Ebu Burde 
dhe Jezid bin Ebi Kebshe. Jezidi i jepte një rë- 
ndësi të veçantë agjërimit, prandaj edhe këtë herë 
ishte agjërueshëm. Ebu Burde iu drejtua: 

E kam dëgjuar shumë herë babanë tim (Ebu 
Musa) të thoshte: 

I Dërguari i Allahut ^ ka thënë: 

Kur robi është i sëmurë apo në udhëtim, i 
jepen të njëjtat sevape të adhurimeve nafile që 
ka bërë kur ka qenë në gjendje të mirë. (Buhari, 
Xhihad, 134.) 


Muajt e Ramazanit në epokën e lumturisë për- 
jetoheshin me mjaft emocione dhe këtë atmosferë 
shpirtërore besimtarët ua përcillnin edhe bijve të 
tyre. Omeri ^ në kohën e hilafetit të tij i kishte 
thënë njërit që ish dehur në muajin e Ramazanit: 

- Turp të kesh! Edhe fëmijët tanë agjërojnë! 
(Buhari, Savm, 47.) 


Nuk do të isha në këtë botë, po të mos ekzisto- 
nin tri parime: të vendosja ballin në sexhde ditë natë 
për Krijuesin tim dhe të përgatitesha në këtë më- 
nyrë për jetën e amshueshme, të përballesha me 
etjen, me agjërim në momentet më të nxehta 
të ditës, të qëndroja me ata njerëz të cilët dinë të 
zgjedhin fjalët ashtu siç zgjedhin edhe më të mirat 
e frutave. (Munavi, Fejzul kadir, II, 11/1193.) 

Ata jepnin jetën 

për të kryer haxhin dhe umren 

Sahabët i jepnin shumë rëndësi haxhit dhe 
umres. Ata jepnin jetën për të bërë tavaf Qaben 
dhe nuk i linin asnjëherë këto adhurime. E shijonin 
thellësisht ajrin shpirtëror të atyre qyteteve të be- 
kuara, ngopnin shpirtrat me ushqimet shpirtërore 
të Haremejnit. Ndiqnin gjurmët shpirtërore të gjithë 
pejgamberëve, duke nisur që nga Ademi duke 
u ushqyer me kujtimet domethënëse të tyre dhe, në 
vendet ku ndodheshin, në çdo moment përmendnin 
Allahun 

Bera bin Ma’rur njëri nga dymbëdhjetë 
përfaqësuesit që mori pjesë në fushatën e parë të 
pranimit, një vit më vonë premtoi se në kohën e 
haxhit do të shkonte në Mekë për t’i bërë një vizitë 
Profetit dhe Qabes, por para se të afrohej koha për 
të cilën kish dhënë fjalën, ra i sëmurë në shtrat. I 
ndodhur në atë gjendje u tha familjarëve: 

- Më ktheni drejt Qabes, pasi i kam dhënë fjalën 
të Dërguarit të Allahut H! Unë i pata thënë se do të 
shkoja duke u bërë kështu i pari që iu drejtua Qabes, 
si në këtë jetë edhe në tjetrën. 

Kur Profeti ^ shkoi në Medinë së bashku me 
sahabët e tij, shkuan për vizitë në varrin e Bernas, 
formuan një rresht, i falën xhenazen dhe bënë këtë 
Bfc lutje: 

- O Zoti im, fale atë! Mëshiroje dhe pajtohu 
me të! (Ibn-i Abdulber, I, 153; Ibn-I Sa’d, III, 619-620.) 

Aishja 0 thotë: 

Pyetën Profetin M- 

O i Dërguar! A s’është e mundur të vijmë edhe 
ne në xhihad së bashku me Ty? 

Xhihadi më i mirë për ju është haxhi, u për- 
gjigj Ai. Që kur e dëgjova këtëfjalë nga Profeti 
nuk e kam lënë asnjëherë haxhin! (Buhari, Xhezau I 
Sejd, 26.) 

Omeri <#> një ditë i kërkoi leje Profetit të bënte 
umre: 


- VëUai im i dashur, mos na harro edhe ne 
në lutjen tënde! 

Me të dëgjuar këtë, Omeri tha: 

- Kjo mënyrë komunikimi e Pejgamberit M 
me mua, vlen sa e gjithë bota. Sikur gjithë botën 
të ma jepnin, nuk do të isha gëzuar kaq shumë, - 
duke shprehur kështu domethënien kaq të madhe 
që kishte kjo shprehje e profetit për sahabët. (Shih, 
Ebu Davud, Vitir, 23/1498; Tirmidhi, Deavat, 109/3562; Ibn-i 
Maxhe, Menasik, 5.) 


Ata nuk nguronin të sakrifikonin për të kryer 
haxhin dhe umren. Aishja 0 , e cila nuk arriti të 

shkonte në umre për arsye shëndetësore, pati thënë: 

- O i Dërguar! Njerëzit sapo janë duke u kthyer 
nga haxhi dhe umreja, ndërsa unë përfundova ve- 
tëm haxhin. 

- Prit, - vijoi Profeti kur të pastrohesh 
(bashkë me vëllaun tënd Abdurrahmanin), shkoni 
deri në Ten, që aty hi;ni në ihram me qëllim krye- 
rjen e umres dhe kryeni telbije! Pasi të përfundoni 
umren, ejani tek ne në filan vend. Ta dish se 
sevapi i kësaj umreje është sa ai i sakrificave 
që do bësh për këtë umre. (Buhari, Umre, 8.) 

Sahabët ishin shumë të kujdesshëm gjatë ha- 
xhit. Profeti e këshilloi Omerin të bënte kujdes 
gjatë tavafit: 

- O Omer! Ti je një burrë i fortë. Mos i shtyj 
dhe mos i mundo njerëzit e dobët për të arri- 
tur te Haxheru’l Esved. As mos u shqetëso as 
mos i shqetëso të tjerët. Nëse gjen qetësi, afrohu 
Haxheru’l Esvedit dhe puthe atë, në të kundërt, 
bëji nga larg një shenjë sikur e ledhaton dhe e 
puth, thuaj fjalën e dëshmisë dhe largohu! (Ahmed, 
I, 28; Hejthemi, III, 241.) 

Gratë gjatë tavafit nuk futeshin në mesin e burra- 
ve. Aishja bënte tavaf në një vend larg burrave dhe 
nuk futej në mesin e tyre. Një grua pranë saj i tha: 

- O nëna e besimtarëve! Eja të shkojmë së bash- 

- 





ENTUZIAZMIIADHURIMIT 


ku ta prekim dhe ta puthim Haxheru’l Esvedin, por 
Aishja nuk e pati pranuar. 

Aishja ^ me disa mikesha të saj, mbuloheshin 
mirë që të mos i shihte kush dhe natën dilnin të bënin 
tavaf. Kur dëshironin të hynin në shtëpinë e Allahut 

për të kryer adhurimet përkatëse, burrat prisnin 
përjashta deri sa ato të përfundonin. (Buhari, Haxh, 64.) 

Një herë, Profeti do largohej nga Meka, por e 
shoqja Ummu Seleme akoma s’kish bërë tavaf. 
Duke marrë shkas nga kjo, i Dërguari i tha: 

- Kur të thirret ikameti për namazin e saba- 
hut, ndërkohë që njerëzit falin namazin, ti bëj 
tavaf mbi deve prapa tyre. (Buhari, Haxh, 71.) 

Ummu Seleme thotë: 

Gjatë kohës së haxhit i tregova Profetit ^ se 
isha e sëmurë. Ai më tha: - Hip në deve dhe bëj 
tavaf prapa njerëzve! Unë ashtu veprova. Ai po 
falte namazin e sabahut pranë shtëpisë së Allahut 

dhe lexoi suren që fillonte kështu: ‘ve-turi ve 
kitabi mestur” (Buhari, Haxh, 64.) 


Nga këto ajete kuptohet se gratë mund të bëjnë 
tavaf me burrat, por shihet më e përshtatshme që 
ato të jenë prapa tyre. Tavafi është një adhurim, 
sikurse namazi. Ashtu sikurse në namaz gratë falen 
prapa burrave, edhe në tavaf duhet respektuar një 
rregull i tillë. 









■ SHOQERIA E EPOKES SE LUMTURISE 


I jepnin rëndësi mësimit të Kuranit 

dhe haditheve 

Allahu i Lartmadhëruar thotë: 

“Ky (Kuran) është një libër i bekuar, që Ne 
ta kemi zbritur Ty (Muhamed), për të përsiatur 
mbi vargjet e tij dhe për t’u këshilluar me të 
mendarët.” (Sad, 29.) 

“Dilni në luftë, qofshi të shëndoshë ose të 
sëmurë dhe luftoni me pasurinë e jetën tuaj në 
rrugën e Allahut! Kjo është më mirë për ju, veç 
sikur ta dinit!” (Fatir, 29.) 

I Dërguari ua lexonte ajetet dhe hadithet filli- 
misht burrave dhe më pas grave.^"* Myslimanët e 
mësonin përmendsh shpalljen, ndërsa një pjesë e 
tyre e shkruanin dhe e ruanin pranë vetes. 

Shkrimi i Kuranit ishte i përhapur në mesin 
e sahabëve. Secili i ishte përkushtuar kësaj pune. 
Ata që s’dinin të shkruanin, shkonin tek shkruesit 
e njohur dhe i shkruanin.^® 

Kështu Kurani u shkrua dhe u vu në jetë që në 
epokat e para të Islamit, e madje që në kohën kur 
Kurejshitët u përballën me vështirësi të shumta të 
papërballueshme. Në vitet e para, Omeri ^ kishte 
besuar duke lexuar disa ajete kuranore të shkruara 


24. Shih: Ibn-I Ishak, Siret, fq 128. 

25. Shih: es-Sunenu’I Kubra, VI, 6. 

në një fletushkë.^^ 

Profeti i kishte dorëzuar Rafi bin Malik 4|ë> 
në beslidhjen e parë një tekst kuranor ku kishte 
të gjitha ajetet dhe suret e shpallura deri atëherë. 
Ndërsa Rafl, kur u kthye në Medinë, u pati lexuar 
këto gjithë myslimanëve të mbledhur në xhaminë e 
parë që kishte ndërtuar në lagjen e vet.^^ 

Abdurrahman bin Mes’ud ^ kishte thënë: 

Sapo një nga sahabët po hynte në shtëpi, e 
shoqja e pyeste menjëherë: 

1) Sa ajete u shpallën sot? 

2) Ç’hadithe mësove nga Profeti? (Abdulhamid 
Kesh, fi Rihabi’t Tefsir, 1, 26.) 

Edhe kjo shprehje e mëposhtme e Abdullah 
bin Mes’ud 4|ë>, shpreh qartë lidhjen e ngushtë të 
sahabëve me Kuranin: 


- Betohem për Allah që është një dhe s’ka tjetër, 
nuk ka sure të Kuranit që të mos e di se kur dhe 
ku ka zbritur. Nuk ka sure të Kuranit që të mos di 
se kujt i është zbritur. Nëse del dikush që e di këtë 


26. Shih: Ibn-IHisham, 1, 369-371. 

27. Shih: Ibn-I Haxher, Isabe, II, 189, 190; Ibn-I Kethir, el- 
Bidaje, III. 152; Ibnul Esir, Usdu’I Gabe, II, 157, Kettani, 
Teratip, Bejrut, st, 1, 44; Prof. Dr. M. M. AI Azami, Historia 
e Kuranit, fq 106; Prof. Dr. M. HamiduIIah, Historia e Kura- 
nit. Fq 44. 

gjë më mirë nga unë dhe, nëse është e mundur të 
shkoj tek ai me deve, menjëherë nisem për rrugë. 

(Buhari, Fedailu’l Kuran, 8.) 

Abdullah bin Mes’ud u lexonte nxënësve 
një ajet, ua mësonte dhe më pas u thoshte: - Ky 
ajet është më i vlefshëm se çdo gjë në tokë 
apo edhe se lindja e diellit! Këtë e thoshte për 
çdo ajet kuranor. (Hejthemi, vil, 166.) 

Kjo fjalë e tij është shumë e rëndësishme për të 
treguar se sa të lidhur ishin sahabët me Kuranin. 

Kush e do shkencën, le të mendojë mbi kupti- 
min e Kuranit dhe të intensifikohet në komentimin 
e tij. Aty është shkenca e të mëparshmëve dhe e 
atyre që do të vijnë më pas. (Hejthemi, vil, 165; Bejhaki, 
Shuab, II, 331.) 

Sahabët mblidheshin me njëri-tjetrin dhe dis- 
kutonin për ajetet kuranore.^® Ashabi Suffi rrinin 
shpesh në xhaminë e Profetit lexonin Kuran dhe 
diskutonin rreth ajeteve përkatëse.^® 

Omeri futej thellë në meditim për të kuptuar 
Kuranin dhe për t’i vënë ato në zbatim. Kjo fjalë e 
tij e mëposhtme është një dëshmi për këtë: 

- E kam përfunduar suren Bakare për dy- 
mbëdhjetë vite. (pra arrita ta vë në jetë) dhe 


28. Hatip el-Bagdadi, el-Fakih ve’I Mutefakih, II, 126. 

29. Buhari, Xhihad, 9; Muslim, Imare, 147. 

për këtë bëra kurban një deve. (Kurtubi, l, 40.) 

Sipas një transmetimi të Imam Malikut, Ab- 
dullah ibn Omeri ^ ish orvatur plot tetë vjet për 
të mësuar ajetet e sures Bakare. Ai i lexonte ajetet 
kuranore, duke i mësuar dhe vënë në jetë.^° 

Ebu Bekri pati thënë: 

- Shpjegimi i një ajeti më jep më shumë këna- 
qësi se sa thjesht ta mësoj përmendsh. (ibnu’l inbari, 
Kitabu’l Izahi’I Vakf, 1, 23.) 

Dikush kishte shkuar tek Zejd Bin Thabit 
dhe e kishte pyetur se çfarë mendonte lidhur me 
hatmen për një javë të Kuranit. 

- Shumë mirë është, - qe përgjigjur, - por mua 
më pëlqen të bëj hatme për pesëmbëdhjetë apo 
njëzet^^ ditë. Nëse pyet arsyen, mund të them se 
në këtë mënyrë mendoj më thellë rreth Kuranit, 
duke u thelluar edhe më shumë në kuptimet e tyre. 

(Muvatta, Kuran, 4.) 

Osmani me të përfunduar mbledhjen e Ku- 
ranit i nxiti njerëzit ta shkruanin atë për të plotësuar 
edhe nevojat personale të njerëzve.^^ Me sa duket, 
njerëzit më parë nuk kanë arritur ta shkruanin të 
plotë, duke u mjaftuar vetëm me regjistrimin e disa 


30. Shih: Muvatta, Kuran, 11; Kettani, Teratip, II, 191. 

31. Shih: Ibn-i Abdilberr, Istizkar, II, 477. 

32. Shih: Ibn-i Shebbe, Tarihu’I Medine, fq 1002. 

ajeteve dhe sureve. Me përfundimin e shpalljes, të 
gjitha ajetet dhe suret u grumbulluan në një libër 
nga një delegacion i sigurt dhe, pasi mijëra hafizë 
morën edhe miratimin e sahabëve, tashmë të gjithë 
njerëzit lehtësisht mund ta shkruanin Kuranin edhe 
për vete. 

Ubejdullah bin Abdullah njofton se në ko- 
hën e Osmanit ^ Mus’hafi i Medinës, është ruajtur 
në xhaminë e Profetit ^ dhe çdo mëngjes i është 
lexuar xhematit.^^ 

I Dërguari i Allahut ^ dhe halifët dërguan më- 
sues në qendra të ndryshme të botës Islame për t’u 
mësuar njerëzve Kuranin dhe Sunetin.^'^ Psh Mus’ab 
bin Umer është dërguar në Medinë dhe në çdo 
moment u shpjegonte njerëzve Islamin dhe u lexonte 
Kuran.^® 

Ebu Derda u dërgua në Stamboll, ku jetoi 
për një kohë shumë të gjatë dhe krijoi një grupim 
të fortë. Kishte mbi 1600 nxënës. I ndau në dhjetë 
grupe dhe në secilin prej tyre vuri mësuesit që e ki- 
shin mësuar më parë, duke ndjekur nga afër punën 
e tyre. Kush e kalonte fazën e parë kishte shansin të 
merrte mësim drejtpërsëdrejti nga vetë sahabiu. Në 

33. Ibn-I Shebbe, Tarihu’l Medine, fq 7; Ibn-i Kutejbe, Te’vilu’I 
Mushkili’l Kuran, fq 51. 

34. Darimi, Synen, 1, 135; (thk Dahman) Ibn-i Sa’d, VI, 3 

® 35. Ibn-i Hisham, II, 43-46; Ebu Nuajm, Delailu Nubuvve, 1, 
307; Hejthemi, VI, 41; Dhehebi, Sijer, 1, 182. 

- 

këtë mënyrë nxënësit, të cilët ngriheshin në nivele 
më të larta, merrnin mësim edhe nga Ebu Derda 
por njëkohësisht u jepnin mësim edhe atyre që ishin 
në nivele më të ulëta.^® E njëjta metodë u aplikua 
edhe nga sahabët e tjerë në vende të tjera.^^ 

Omeri dërgoi Jezid bin Abdullah në vende 
shumë të largëta nga qendra për t’u mësuar Kuran 
endacakëve, duke caktuar Ebu Sufjanin të për- 
caktonte nivelet përkatëse. Nga ana tjetër, dërgoi në 
Medinë tre sahabe që t’u mësonin Kuranin fëmijëve 
duke u dhënë edhe nga një rrogë prej 15 dirhemësh 
dhe urdhëroi që të mësonte secili nga pesë ajete 
përmendsh, përfshi këtu edhe të rriturit.^® 

Ibn-i Abbasi ishte mësues i Kuranit për ni- 
vele të larta. Kudo që shkonte, njerëzit mblidheshin 
përreth tij. Kur shkoi në Basra, u ngrit para njerëzve 
dhe u foli, u lexoi suren Bakare dhe u shpjegoi për 
çështjet përfshirëse.^® 


36. Dhehebi, Sijeru A’lami’n Nubela, II, 344-346. 

37. Belazuri, Ensab, 1, 110; Hakim, 1, 220. 

38. Prof Dr. M. M. el-Azami, Historia e Kuranit, fq 127; Lidhur 
me këtë çështje mund të shfrytëzohen edhe këto vepra: Prof 
Dr. M. M. el-A’zami, The History of the Curanc Text from 
Revelation tu Compilation A Comparative, Study ëith the 
Old and Neë Testaments, Leicester, UK Islamic Academy, 
2003, (Historia e Kuranit Një studim krahasues me Epokën 
e re dhe të vjetër Stamboll, 2006) Prof Dr. M. Hamidullah 
Historia e Kuranit, Stamboll 2000, (Pjesa hyrëse e Le Saint 
Coran) 

39. Hakim, II, 300/3083 

Një herë Aliu dëgjoi të vinin zëra nga Mes- 
xhidi i Kuffes dhe pyeti se ç’kishte ndodhur. Më pas 
mori një përgjigje të tillë: 

- Disa po lexojnë dhe mësojnë Kuran. 

Aliu 4^ vijoi: 

- Sa të lumtur janë ata! Ata ishin njerëzit 
më të dashur të Profetit! (Hejthemi, Vll, 162.) 

Muxhahidi, një nga komentatorët e njohur të 
Kuranit të kohës së Tabiinëve (v. 103 h.), njofton 
se Ibn-i Ebu Lejla ^ (v. 83 h.), një dijetar i njohur 
i hadithit, fikhut dhe leximit të Kuranit, kishte ha- 
pur një bibliotekë vetëm me Kurane, me qëllim që 
njerëzit të mblidheshin dhe të lexonin.'^® 

Ebu Abdurrahman Es-Sulemi ^ ishte njëri 
nga ata që kishte nisur detyrën e mësuesit të leximit 
të Kuranit në kohën e halifatit të Osmanit detyrë, 
të cilën e vijoi për një kohë të gjatë. 

- Arsyeja e vetme për të cilën ndodhem këtu, 
është dëshira për t’iu bindur fjalës së Profetit: - Më 
i vlefshmi në mesin tuaj është ai që mëson dhe 
ua mëson të tjerëue Kuranin, - thoshte ai duke 
nënkuptuar mesxhidin, në të cilin ai ishte prijës dhe 
mësues Kurani. (Buharl, Fedallu’l Kuran, 21; Tirmidhi, Fedailu’l 
Kuran, 15/2907.) 

40. Ibn-i Sa’d, IV, 253, Ibn-i Ebi Davud, Mesahih, fq 151. 

Shoqëria e Epokës së Lumturisë ka bërë për- 
pjekje të shumta për të mësuar Kuranin dhe hadithet 
profetike. Le të japim një shembull konkret: 

Urve Bin Zubejr thoshte: 

Një ditë tezja ime Aishja më tha: - O djali i 
tim vëllai! Abdullah bin Amr do të na bëjë një 
vizitë para se të niset në haxh. Takohu me të dhe 
pyete! Ai ka fituar shumë prej Pejgamberit 

U takova me të dhe pyeta shumë gjëra të trans- 
metuara nga Profeti... (Muslim, Ilim, 14.) 

Abdullah bin Amr i shkruante hadithet edhe 
kur Pejgamberi H ishte gjallë dhe për rrjedhojë, pas 
një periudhe kohe, nxori në pah një vepër madhësh- 
tore të haditheve.^^ 

Duhet theksuar që, jo vetëm të rinjtë sahabë, 
por edhe më të moshuarit, bënë përpjekje të shumta 
për dije.'^^ 


Ata shëroheshin me begatitë e Kuranit 

Kurani ishte bërë një pjesë e pandarë për sa- 
habët, aq shumë sa ata për çdo çështje bazoheshin 
në fjalën e Allahut Kur kërkonin shërim për 
sëmundjet e tyre, këtë e bënin me Kuranin. 




41. Buhari, Dije, 39. 

42. Buhari, Dije, 15. 

Ebu Said tregon: 

- Ishim në një garnizon ushtarak, të cilin e dër- 
goi Pejgamberi Gjatë udhëtimit qëndruam një 
natë diku. Aty erdhi një shërbyes, i cili na tha: 

- Një gjarpër helmoi prijësin tonë. As ata që 
duhet të merren me këtë punë nuk i kemi këtu. A 
di ndonjëri prej jush të lexojë Kuran dhe të lutet që 
të shërohet i helmuari? Dikush nga mesi ynë, të cilin 
nuk e dinim që merrej me këtë punë, u ngrit dhe 
shkoi menjëherë me grupin në detyrë. Burri i sëmurë 
u bë më mirë. Mikut tonë i dhanë tridhjetë dele. Ai 
na gostiti me qumështin e tyre. E pyetëm: 

- A dije të lexoje për të sëmurët? 

Jo, tha, - unë e kreva këtë detyrë vetëm duke 
lexuar suren Fatiha. 

- Mos vër dorë në këto dele pa pyetur të dër- 
guarin e Allahut e këshilluam atë. 

Me të mbërritur në Medinë ia shpjeguam situa- 
tën Profetit i cili na tha: 

- Kush të tha ty që mund të gjesh shërim me 
Fatihanë? Ndani mes njëri-tjetrit delet dhe më 
veçoni edhe mua një pjesë. (MusHm, Selam, 66, 65; 
Buhari, Fedailu’l Kuran, 9; Ixhare, 16; Tip, 33, 39.) 

Shprehja e të Dërguarit “Më jepni edhe mua 
një hise”, është përdorur për të kënaqur sahabët 

- 

dhe për të dëshmuar qartë se malli i marrë është 
hallall, pra për të përforcuar veprimin e kryer. (Ajni, 
Umdetu’l Kari, XXI, 271-272.) 

Në një tjetër hadith i Dërguari i Allahut ^ ka 
thënë: “Sureja Fatiha është shërim për çdo së- 
mundje. ” (Darimi, Fedailu’l Kuran, 12.) 

llaka bin Sahar ^ pati ardhur tek Profeti dhe 
u bë mysliman. Në kthim shkoi vizitë në një fis. Një- 
ri prej tyre ishte sëmurë rëndë dhe e kishin lidhur 
pas hekurave. Familjarët e të sëmurit erdhën tek ky 
zotëri dhe e pyetën: 

- Nga sa na është treguar, ky miku juaj ka sjellë 
disa mirësi nga Profeti A ka diçka për ta shëruar 
këtë të sëmurë? 


Ilaka vijoi e tha: 

- Unë i lexova atij suren Fatiha. Burri u përmi- 
rësua. Si shpërblim më dhanë njëqind dele. Erdha 
tek Profeti ^ dhe i tregova ndodhinë. (pyeta nëse 
i kam apo jo hallall këto dele). 

Më pyeti nëse kisha lexuar diçka tjetër nga Ku- 
rani apo jo? 


- Jo, - iu përgjigja. 


- Merri ato! Betohem për jetën time se kush 
paguhet dhe ushqehet në shpërblim të ieximit 
të diçkaje të rremë do ta vuajë dënimin. Ndërsa 

ti po ushqehesh me pagën e marrë në shpërblim 
të një shërimi të drejtë! (Ebu Davud, Tib, 19/3896; Buyu, 
37/3420; Ahmet, V, 211.) 

Ngriheshin në mesin e natës 

dhe pendoheshin 

“Ata flinin pak natën, ndërsa në agim kër- 
konin falje (nga Allahu).” (Dharijat, 17 18.) 

Shoqëria e Epokës së Lumturisë, në vend të 
qëndronte ngrohtë në shtrat, preferonte të ngrihej, 
të falte namaz, të adhuronte dhe të lexonte Kuran. 
Kjo kohë në atë shoqëri njihej si “koha e pendimit 
dhe e lutjes” dhe nisur nga kjo, ata e respektonin.'*^ 
Madje, kush kalonte pranë shtëpive të tyre në errë- 
sirën e natës, dëgjonte lehtë leximin e Kuranit. 

Kadi Bejdavi tregon: 

Pesë kohët e namazit për umetin janë bërë farz, 
ndërsa kur vjen puna për sunetin e namazit, të natës 
i Dërguari i Allahut ^ kalonte natën nëpër shtëpitë 
e sahabëve dhe dëgjonte si ata lexonin Kuranin. 
(Envarul Tenzil, IV, 111.) 

I Dërguari i Allahut M ka thënë: 

- / njoh shumë mirë notat kuranore të Esha- 


43. Hejthemi, Vll, 47; Mubarekfuri, Tuhfetu’I Ahfezi, II, 473- 
474; Ibn-I Haxher, Telhisu’I Habir, IV, 206. 

rijue zemërbutë kur hyj në shtëpitë e tyre. Edhe 
nëse nuk i shoh ku banojnë ditën (ndërkohë që 
udhëtoj), i dalloj menjëherë vendet e tyre nëpër- 
mjet zëraue të Kuranit që vijnë prej tyre... (Buhari, 
Megazi, 38.) 

Aishja 0 thotë: 

Pejgamberi ndërkohë që ishte në dhomën 
time, u ngrit për tehexhut. Dëgjoi zërin e Abbad 
bin Abdullah i cili po falej në mesxhid. 

- O Aishe, zëri i Abbadit është ky?, - më pyeti. 
Ndërsa unë ia ktheva: 

-Po. 


Më pas iu lut Zotit: - O Zoti iml Mëshiroje 

Abbadin. (Buhari, Shehadat, 11.) 

I Dërguari për tetë apo nëntë netë radhazi e pati 
falur namazin e jacisë deri në një të tretën e natës. 
Nisur nga kjo, Ebu Bekri e kishte këshilluar: 

- O i Dërguari i Allahut! Sikur ta falnit pak më 
herët jacinë do të ishte më e lehtë për ne të ngrih- 
shim natën. 


Që këtej e tutje, Profeti e fali jacinë më 
herët. (Ahmed, V, 47.) 


Kur Omeri ^ ngrihej natën për namazin e 
tehexhudit, lutej në këtë mënyrë: 

- O Zoti im! Ti e di vendin ku ndodhem dhe 
nevojat që kam! O Zoti im! Më bëj një rob të atillë, 
nevojat e të cilit të jenë të përmbushura prej Teje, 
i shpëtuar nga çdo lloj frike dhe rreziku, i bindur 
menjëherë ndaj urdhërave të Tua, lutja e të cilit 
është e pranuar, gabimet e të cilit i ke pranuar dhe 
të cilin e ke mëshiruar. 


Në përfundim të namazit tha: 

- O Zoti im! Nuk shoh diçka të përjetshme në 
këtë botë. Atje nuk ka diçka krejt të drejtë. Zoti 
im, më bëj një rob të atillë, që flet me dije dhe 
pushon me urtësi! O Zoti im! Mos më jep shumë 
nga kjo botë, që mos ta përkeqësoj, mos më lër në 
një moment të vështirë duke më pakësuar pasurinë 
në mënyrë që të mos ngelem prapa me adhurime. 
S’ka dyshim që pasuria e pakët ka më vlerë se e 
shumta që të largon nga adhurimet. (Ibn-i Ebi Shejbe, 
Musannef, VII, 82.) 


Pyetën Aishen 0 : 

- Kë do Profeti ^ më shumë nga njerëzit? 


Ajo u tha për Fatmën 


- Po nga burrat? 


- Bashkëshortin e saj, - u tha dhe vijoi më tutje 
duke theksuar një çështje shumë të rëndësishme: 




- Me sa di, ai është një person që agjëron shumë 

dhe fal shumë namaze nate. (Tirmidhi, Menakis, 60/3874.) 

Amir bin Rabia /fe gjatë gjithë jetës së tij i 
pati dhënë një rëndësi të posaçme tehexhudit dhe 
ndërroi jetë në momentin kur po ngrihej për nama- 
zin e natës. Duke qenë se njerëzit ishin bërë pre e 
një shpifjeje të pashërueshme, Amrit një herë në 
ëndërr iu tha: 

- Ngrihu dhe kërko nga Allahu të të mbrojë 
edhe ty prej shpifjes, sikurse mbrojti edhe robërit 
e devotshëm. 

Ai u ngrit menjëherë dhe fali namaz. Pas faljes 
u sëmur dhe nga shtëpia doli xhenazja e tij. (Hejthemi, 
IX, 301; Ibn-i Ebi Shejbe, Musannef, VI, 362/32044.) 

Amir bin Abdikajs prej Tabiinëve, kur iu 
afrua vdekja nisi të qante. 

- Përse qan? - e pyetën. 

- Nuk qaj as nga frika e vdekjes dhe as nga malli 
për këtë botë. Por qaj se nuk do mund të agjëroj më 
në ditët e nxehta dhe të ngrihem netëve në namazin 
e tehexhudit. (Zehebi, Sijer, IV, 19.) 

Transmetohet se njerëzit shpirtërorë shprehe- 
shin kështu, lidhur me kohët e namazeve të natës, 
ku adhurimet ishin shumë frytdhënëse lutjet dhe 
pendimet pranoheshin, gjynahet fshiheshin dhe trupi 
gjente qetësi: 

Përjetimi i netëve është një pasuri e vërtetë ku 
Allahu thotë në ajetin kuranor: “O Allah, Zo- 
tëruesi i gjithë Pushtetit! Ti ia jep pushtetin kujt 
të duash dhe ia heq kujt të duash...” {AM Imran, 26) 
(Hadimi, Mexhmaatu Resail, fq 194.) 


Ata dridheshin kur kryenin adhurimet 

Shoqëria e Epokës së Lumturisë i kryente me një 
bindje të madhe adhurimet përkatëse, por asnjëherë 
nuk e shihte veten të mjaftueshme në këto adhurime. 
Ata jetonin përherë mes frikës dhe shpresës. 

Aishja thotë: 

Kur u shpallën ajetet “...dhe që, kur japin atë 
që japin, zemrat e tyre i kanë plot frikë, ngaqë 
do të kthehen te Zoti i tyre, ata nxitojnë të bëjnë 
vepra të mira dhe për këto punë janë të parët.” 

(El-Mu’minun, 60-61), e pata pyetur Profetin: 

- Mos vallë ata që përmenden në ajet janë ata 
që bëjnë zina, merren me hajdutëri, me alkool apo 
kumar? 

-Jo,oe bija e Besnikut! - m’u përgjigj, - ata që 
përmenden në ajet janë ata të cilët, edhe pse falin 
namaz, agjërojnë dhe japin zekatin frikësohen se 
mos vallë adhurimet e tyre nuk pranohen. Këta 
garojnë në punë të mira dhe ecin përpara. (Tirmidhi, 
^ Tefsir, 23/3175; Ibn-i Maxhe, Zuhd, 20.) 

Për një mysliman, nuk ka rrugë tjetër vetëm 
kryerja e të gjitha adhurimeve me një përpikmëri 
të madhe dhe mbështetja në mëshirën e Allahut 

pasi ashtu si lutjet edhe veprat kanë nevojë të 
pranohen nga ana e Allahut 

Nga sa transmetohet, Aliu po dridhej një ditë 
kur po afrohej koha e faljes. Më pas e pyetën: 

- Ç’të ka ngjarë o udhëheqësi i besimtarëve? 

- Erdhi koha e amanetit që na ka lënë Allahu 
'^, u përgjigj. Ky amanet iu dha tokës, qiejve dhe 
maleve, ndërsa ata u frikësuan dhe iu shmangën. 
Njeriu e mori përsipër këtë amanet.'^'^ Nuk e di nëse 
do ta kryej apo jo këtë amanet. (Serraxh, Luma, fq 139.) 

Ata garonin në mirësi 

Shoqëria e Epokës së Lumturisë garonte në 
vepra të mira dhe devotshmëri. Abdurrahman bin 
Ebu Bekir thotë: 

I Dërguari i Allahut ^ me të falur namazin e 
sabahut, iu drejtua sahabëve dhe u tha: 

- A është ndonjë prej jush sot agjërueshëm? 

Omeri iu përgjigj: 

- O i Dërguari i Allahut! Mbrëmë nuk e kisha 


44. Shihni: el-Ahzap, 72. 






SHOQERIA E EPOKES SE LUMTURISE 


në mendje të agjëroja, prandaj sot nuk jam agjë- 
rueshëm. 

- Mbrëmë mendova të agjëroj dhe sot jam agjë- 
rueshëm, - vijoi Ebu Bekri 

I Dërguari i Allahut ^ tha: 

- A ka në mesin tuaj, nga ata të cilët kanë 
vizituar sot një të sëmurë? 

Omeri iu përgjigj: 

O i Dërguari i Allahut! Sapo e falëm namazin 
e sabahut dhe nuk jemi larguar për asnjë çast, si 
mund të vizitonim të sëmurin? 

Ndërsa Ebu Bekri vijoi: 

Dëgjova se vëllai ynë, Abdurrahman bin Avf 
ishte sëmurë. I shkova për vizitë, kur po vija këtu. 
I urova shërim të shpejtë dhe erdha. 

I Dërguari tha: 

- Kush nga ju ka ushqger një të varfër? 

Omeri iu përgjigj: 

- O i Dërguari i Allahut! Me të falur namazin e 
sabahut nuk jemi larguar që këtu. 

Ebu Bekri 4^ vijoi: 

- Kur hyra në mesxhid, vura re një nevojtar. Biri 
im Abdurrahmani kishte në dorë një copë bukë. la 

- 

mora dhe ia dhashë të varfrit. 

Pejgamberi ^ vijoi: 

- Ti e meriton xhenetin. 

Ndërsa Omeri ^ foli si nën zë: 

- Ah xheneti! 

I Dërguari i Allahut ^ i tha disa fjalë Omerit 
që do e gëzonin dhe vijoi: 

- Allahu e mëshiroftë Omerin Allahu 
e mëshiroftë Omerin Sa herë kërkon të 

bëjë një të mirë, Ebu Bekri ia kalon. (Hejthemi, lll, 
163-164; Veçanërisht shihni Ebu Davud, Zekat, 36/1670; Hakim, 
I, 571/1501.) 

Kjo ndodhi na shtyn të mendojmë se çdo çast 
duhet ta vlerësojmë për hir të Zotit dhe çdo gjë 
shfaqet në bazë të qëllimit që kemi. 

Në Kuran thuhet: 

“Prandaj, kur të çlirohesh (nga punët e ndry- 
shme), përpiqu fort (në adhurim) dhe përkushto- 
hu vetëm ndaj Zotit tënd!” (El-Inshirah, 7, 8.) 

Ata e ndiqnin sunetin hap pas hapi 
Fudalj bin Ijad thotë: 

- Nëse një punë bëhet me urtësi, por jo në 

- 

përputhje me kushtet përkatëse dhe jo në mënyrë 
të drejtë, nuk pranohet. Nëse bëhet në mënyrë të 
drejtë, por jo me urtësi, as këtë herë s’pranohet. 
Ajo nuk pranohet deri sa të kryhet edhe me urtësi 
edhe në përputhje me kushtet. Urtësia apo Devot- 
shmëria është kur një punë bëhet vetëm për hir të 
Allahut ndërsa mënyra e drejtë e një pune ka 
lidhje me bazat e sunetit.'*® 

Bindja ndaj Pejgamberit ^ është bindje edhe 
ndaj Allahut Në ajet thuhet: 

“Kush i bindet të Dërguarit, i është bindur 
Allahut (En -Nisa, 80.) 

Njeriu i Epokës së Lumturisë, i cili e ka kuptuar 
këtë të vërtetë, tregohet mjaft i kujdesshëm në krye- 
rjen e veprave në përputhje me sunetin. 

Xhabiri u thotë të rinjve që kishin ardhur të 
merrnin ca informacione prej tij: 

- Ishte këtu i Dërguari i Allahut. I zbritej 
Kurani, kuptimin e të cilit e dinte shumë mirë. 
Siç vepronte ai me Kuranin, vepronim edhe ne 
në përputhje të plotë me të. (MusHm, Haxh, 147.) 

Umeje bin Abdullah i pati thënë Abdullah bin 
Omerit 


45. Ibn-I Kajjim el-Xhevzijje, A’Iamu’l Muvakkin, Bejrut, 1996, 

Ne mund ta gjejmë në Kuran se si mund të falet 
namazi në momente të vështira, por nuk po munde- 
mi ta gjejmë si mund të falim namazin e udhëtarit. 

Abdullah bin Omer iu përgjigj: 

Allahu na dërgoi Pejgamberin, ndërkohë që 
nuk dinim asgjë. Nëse kemi parë si ka vepruar 
Pejgamberi edhe ne do veprojmë në të njëj- 
tën mënyrë. (Ibn-i Maxhe, Ikame, 73; Ahmet, II, 65, 94, IV, 78.) 

Në ajetin kuranor thuhet: 

“O ju që keni besuar! Mos nxitoni para (ur- 
dhrit të) Allahut dhe të Dërguarit të Tij dhe kijeni 
frikë Allahun! Vërtet, Allahu dëgjon gjithçka dhe 
është i Gjithëdijshëm.” (EI Huxhurat, 1.) 

Said bin Musejjed një nga Tabinët e 
mëdhenj të kohës, pas namazit të iqindisë vuri 
re dikë që po falte dy reqate më shumë. (Nuk e 
pëlqeu veprimin e këtij burri, i cili po falte nafi- 
le në të ashtëquajturën vakti për të pirë. Bu- 
rri që po falej nisi të mbrohej duke thënë: 

- O Ebu Muhamed! A më dënon Zoti se po fal 
namaz? 

Said bin Musejjed iu përgjigj: 

- Jo! Zoti nuk të dënon se fal namaz, por se 
nuk je në përputhje me sunetin! (Darimi, Mukaddime, 

Aliu ishte i lidhur shumë me sunetin e Pro- 
fetit Një ditë u pyet: 

- Një person a mund t’i hipë devesë të cilën e 
dërgon në haxh për kurban? 

Ja si ishte përgjigja: 

- Këtu s’ka ndonjë problem. I Dërguari i Allahut 
M i urdhëroi disa njerëz që po ecnin në rrugë me 
devetë e tyre, të hipnin në to. Ju s’mund të vle- 
rësoni diçka më mirë dhe më saktë se Profeti 
dhe nuk mund t’i viheni punës më mirë seAi. 
(Ahmet, 1, 121.) 

Janë shumë domethënëse edhe këto fjalë të tij: 

Pamë të ngrihej në këmbë i Dërguari i 
Allahut ^ edhe ne u ngritëm. Pamë të ulej 
edhe ne u ulëm. (Ahmed, I, 83.) 

Të gjitha rrugët janë të mbyllura për nje- 
rëzit, me përjashtim të atyre që shkojnë pas 
gjurmëve të Tij. (Bursevi, Ruhu’l Bejan, Nisa, 28.) 

Aliu një ditë pasi bëri mest’h mbi mest, pati 
thënë: 


- Sikur mos ta shihja të Dërguarin e Allahut 
të bënte kështu, do kisha menduar si më të drejtë 
mestin mbi mest. (Ahmet, l, 148, 95,124) 



Abdullah bin Ebi Evfa në xhenazen e së 

bijës kishte marrë katër herë tekbir. Pas tekbirit të 
katërt kishte qëndruar aq sa kishte qëndruar edhe 
pas tekbirit të dytë, i kishte kërkuar falje së bijës 
dhe ish lutur. 

Xhemati kishte pandehur se do merrte tekbirin 
e pestë. Më pas dha selam në të djathtë dhe në të 
majtë. Pas namazit e pyetën: 

- Ç’ishte kjo që bëre? 

- Nuk kam bërë asgjë më tepër nga ç’kam parë 
Profetin ^ të bëjë. Ai vepronte kështu. (Shihni Hakim, 
I, 360, Ibn-I Maxhe, Xhenaiz, 24) 

Një herë Ebu Musa el-Eshari qe sëmurë 
dhe i kish rënë të fikët në prehërin e së shoqes. E 
shoqja ulëriti nga ajo që pa dhe nisi të qante. Ebu 
Musa s’ishte në gjendje ta qetësonte gruan dhe kur 
erdhi në vete e këshilloi: 


- Atë që nuk e pëlqen i Dërguari i Allahut 


nuk e pëlqej as unë. Pejgamberit ^ nuk i pëlqenin 
gratë e parregullta. (Buhari, Xhenaiz, 37, 38; Muslim, Iman, 
167, Nesai, Xhenaiz, 17.) 

Përpjekja për t’u qëndruar besnik urdhrave të 


Profetit M është një përpikmëri e madhe. 


Pejgamberi M me t’u kthyer nga udhëtimi, filli- 
misht kalonte në mesxhid. Atje falte dy reqate dhe 

më pas kthehej në shtëpi. Edhe Ibn-i Omeri 
gjithë jetën kështu bëri.'^® 

Ibn-i Omeri në përfundim të haxhit ndaloi 
në Batha të Zulhulejfe që të pushonte deveja, pasi 
ashtu kishte vepruar edhe i Dërguari i Allahut 

Ibn-i Omer <#> falte drekën, iqindinë, akshamin 
dhe jacinë në Muhassab dhe më pas pushonte pak 
duke pohuar se kështu vepronte edhe Profeti.'*® 

I Dërguari e kishte marrë kafshën për kurban 
në Kubejd (një vend mes Mekës dhe Medinës) Edhe 
Ibn-i Omeri ^ kishte vepruar kështu.®° 

Sa herë që pyetej se përse vepronte kështu, 
përgjigja ishte e ngjashme: 

- E kam parë Profetin ^ tek vepronte në 
këtë mënyrë.^^ 

Ebu Rafi tregon: 

Fala namazin e jacisë me Ebu Hurejren 



46. EbuDavud, Xhihad, 166/2781, 2782. 

47. Buhari, Haxh, 38, 29,. 148, 149; Muslim, Haxh, 226; 
Muvatta, Haxh, 6. 

48. Muhassab, Mes Minës dhe Mekës, është një vend më afër 
Minës. 

49. Buhari, Haxh, 149; Muslim, Haxh, 337; Muvatta, Haxh, 207. 

50. Tirmidhi, Haxh, 68/907. 

51. Buhari, Vudu, 30; Haxh, 16, 38, 149; Muslim, Haxh, 25, 
245, 521; Elfaz, 21; Tirmidhi, Haxh, 39/864; Ebu Davud, 
Hatem, 5/4227; 4228; Nesai, Haxh, 174, Ibn-I Maxhe, 
Haxh, 43; Muvatta, Haxh, 31. 

Lexoi suren “idhes’semaun shek-kat” dhe bëri sexh- 
den. E pyeta: 

- O Ebu Hurejra, ç’sexhde është kjo? 

- Kam hërë sexhde në këtë sure, kur jam 
falur pas Profetit ^ dhe do vijoj kështu deri 
në vdekje, U përgjigj. (MusHm, Mesaxhld, 110; Ahmet, 
n, 229) 

Ebu Harun el-Abdi kishte thënë: 

Ne shkonim tek Ebu Said ^ të mësonim diçka. 
Sapo na shihte thoshte: 

- Mirë se erdhët, o njerëz që na jeni lënë amanet 
nga Profeti I Dërguari i Allahut ka thënë: 

Njerëzit do t’ju binden. Do t’ju vijnë njerëz 
nga katër anët e botës dhe do t’ju kërkojnë të 
mësojnë fenë. Kur t’ju vijnë, tregohuni të sjell- 
shëm dhe jepuni atë çfarë kërkojnë. (Tirmidhi, iHm, 
4/2650; Ibn-i Maxhe, Mukaddime, 17, 22; Darimi, Mukaddime, 
26; Hakim, 1/164/298) 


Një zonjë nga Gifari e kishte pyetur Profetin 
^ si mund të fshihej gjaku në rrobat e saj. Ja si qe 
përgjigjur: 

- Merr një enë me ujë, hidhi kripë, më pas 
lage një garzë dhe pastroje gjakun me të. 

Kjo zonjë më pas, gjatë gjithë jetës, e kishte 

ndjekur porosinë e Profetit dhe sa herë që lante 
rrobat i hidhte ujit kripë. Kur vdiq, kishte lënë ama- 
net që t’i hidhej kripë ujit me të cilin do të lahej. (Evu 
Davud, Teharet, 102/313) 

Ja pra, ishte ky brez i Epokës së Lumturisë, të 
cilët çdo sjellje dhe veprim e bënin në përputhje me 
sunetin e Profetit dhe e bënin këtë me kënaqësinë 
më të madhe. 

NË SHOQËRINË E EPOKËS SË LUMTURISË 


Periudha më e veçantë në historinë e njerëzimit 
përsa i përket virtytit, drejtësisë, mirësjelljes dhe 
moralit të lartë, padyshim është ajo e Epokës së 
Lumturisë. Ajo kohë e bekuar ishte koha ku jetoi 
Profeti ynë, Muhamedi M. si arsyeja e krjimit të 
gjithë botëve. Ishte një kohë që merrte formë me 
sjelljet, veprimet dhe anën e tij shpirtërore. Gjith- 
ashtu, ajo ishte koha e njohjes e Allahut dhe e 
të Dërguarit nga afër me dashuri dhe një emocion 
në një atmosferë të thellë meditimi. 


Le të mendojmë një mal të lartë... Kur shihet 
nga larg të shfaqet si një vijë e hollë. Por sa më 
shumë i afrohesh aq më i qartë bëhet dhe po kaq të 
dukshme bëhen edhe pemët, frutat, zogjtë, ujërat e 
rrjedhshëm. Sa herë që njeriu i sheh nga afër këto 
bukuri të mrekullueshme, aq më shumë i shtohet 
etja për admirim. 


Nisur nga kjo, për ta njohur Profetin në kupti- 
min e vërtetë të fjalës, nuk mjafton vetëm të lexojmë 
thëniet e Tij. Ai mund të kuptohet vetëm në sajë të 

dashurisë që rrënjosim në zemër dhe në sajë të kësaj 
dashurie, krijojmë edhe afrimitetin e duhur. Ja pra, 
vetë sahabët që i qëndruan pranë me shumë dashuri, 
tregoheshin të gatshëm në plotësimin e kërkesave 
të Tij, sado të vogla qofshin ato, duke i thënë: 

- O i Dërguari i Allahut! Të qofshin falë 
nëna, babai, shpirti, pasuria dhe çdo gjë e 
imja. 

Treguesi më i qartë i dashurisë sonë ndaj Tij 
është dashuria ndaj Kuranit dhe Sunetit®^, të cilat 
Pejgamberi ^ i ka shprehur në hadithin e tij “Juve 
po ju lë dy amanete...” Duhet të përpiqemi ta për- 
hapim Kuranin dhe Sunetin në çdo aspekt të jetës 
dhe në këtë rrugë plot ndriçim të fitojmë pëlqimin 
e Allahut dhe dashurinë e Profetit. Duhet të 
edukohemi me moralin më të mirë të Islamit, duke 
jetuar me dashurinë për Librin dhe Sunetin dhe ta 
transmetojmë sa më mirë këtë në shoqëri. 


Ata ishin shumë modestë 


Sa herë që sahabët lartësoheshin me edukatën 
islame, bëheshin po aq modestë. Ngjarja e mëposh- 
tme është shembulli tipik i kësaj: 


Selman el-Farisiut i kishte ardhur një my- 
safir nga Egjipti, anëtar i fisit Bijt e Tejmit, ndërkohë 





52. Shih: Ibn-i Hisham, IV, 276; Muvatta, Kader, 3. 

që ishte vali në Medain. Kishte sjellë me vete edhe 
një thes me fiq. Mbi shpatulla mbante një rrobë dhe 
një shajak. Mysafiri nuk e njihte Selmanin. Me ta 
parë në atë gjendje, i tha: 

- Eja, merre edhe këtë! 

Selmani shkoi dhe mori ç’kishte për të marrë. 
Sa e panë njerëzit, e njohën dhe menjëherë i folën 
mysafirit: 

- Ai zotëri që po mban mbi supe atë peshë është 
drejtues vendi. Mysafiri i kërkoi të falur dhe i tha: 

- Ju kërkoj ndjesë, nuk ju njoha! 

Selman-i Farisi iu përgjigj: 

- S’ka gjë, nuk e heq këtë peshë deri sa ta çoj 
në shtëpi. (Ibn-i Sa’d, IV, 88) 

Allahu i Lartmadhëruar i lartëson këta njerëz si 
Selmani në ajetin e mëposhtëm: 

“E robërit e Zotit janë ata që ecin nëpër 
tokë të qetë... (Furkan, 63) 


Ata ishin si një det i gjerë mëshire 

Mëshira ishte një nga virtytet më të dukshme 
të njerëzve të Epokës së Lumturisë. Ndodhia e më- 
poshtme përbën një shembull mjaft të bukur që 
tregon sa bujarë dhe të mëshirshëm ishin: 

Hasani një ditë kish vajtur në Medinë. Atje 
vuri re një skllav zezak që mbante në dorë një copë 
bukë, një pjesë të së cilës po e hante, ndërsa pjesën 
tjetër, ia jepte një qeni që ishte aty pranë. Në këtë 
mënyrë ai e ndante bukën me qenin. 

- Kush je ti?, - pyeti Hasani 

- Jam shërbëtori i Eban bin Osmanit iu 
Përgjigj. 

- E kujt është kjo vreshtë?, - e pyeti. 

- Është e Eban bin Osmanit - iu përgjigj. 

Hasani vijoi: 

- Mos u largo që këtej, do kthehem sërish tek 
ti, dhe u largua për të shkuar tek i zoti i vreshtës. Ai 
bleu edhe vreshtën edhe skllavin. Më pas iu afrua 
skllavit dhe i tha: 


- Djalosh! Unë të kam blerë. 

Skllavi u ngrit menjëherë në këmbë dhe tha: 

- Si të urdhëroni! Bindja është ndaj Allahut 
ndaj të Dërguarit dhe ndaj teje! 


Këto fjalë e emocionuan akoma edhe më shumë 
Hasanin, i cili në vijim tha: 





- Ti je i lirë për hir të Allahut ’^! Këtë vreshtë 
po ta dhuroj ty! 

Skllavi iu përgjigj: 

- Zotëri!, unë ia dhuroj këtë kopsht Allahut 
për hir të të cilit më more. (Ibn-i Manzur, Muhtasaru Tarihi 
Dimeshk, VII, 25.) 


Pra ky njeri, që për nga paraqitja ishte një skllav, 
por në të vërtetë ishte një sulltan i urtë, nëpërmjet 
sjelljes së tij bujare dhe të mëshirshme, u bë shembull 
i virtyteve shumë të larta njerëzore. 


Abdullah bin Mubarek (v. 181 h), një nga dije- 
tarët më në zë të brezit të Tabiinëve, qe dijetari më i 
madh i hadithit. Qe nisur në haxh bashkë me miqtë 
e tij. Në rrugë e sipër vuri re dy vogëlushe të cilat 
jetonin në një kasolle. Ato vogëlushe të vetmuara 
ishin aq të uritura, sa donin të hanin mishin e një 
zogu të ngordhur aty pranë tyre. Si dëshmitar i një 
ndodhie të tillë, Abdullah bin Mubarek e ndërpreu 
udhëtimin e tij. Nga një mijë dinarë që kishte me 
vete, njëzet i ndau për t’u kthyer në Merve ndërsa 
pjesën tjetër ua dha fëmijëve. 

- Përse veprove kështu?, - e pyetën miqtë e tij 
të ngushtë. 


- Kjo që bëmë tani ka më shumë sevape se 
haxhi i këtij viti.®^ 


53. M. Sait Hatipogllu, “Mbi botëkuptimin e Sufive të parë për 
hadithin dhe sunetin’’ Islamijat, V 2, no 3, Korrik-Shtator 
1999, fq 13. 

Një ditë Rejbi bin Hajthem po falej dhe ndër- 
kohë, para syve të tij iu vodh kali që kushtonte një 
mijë dirhemë. Në vend të ndiqte hajdutin, preferoi 
të vijonte namazin në qetësi të plotë. Miqtë e tij të 
ngushtë, me të marrë vesh lajmin, i erdhën menjë- 
herë pranë për ta ngushëlluar. 

- E pashë atë njeri tek po merrte kalin, - iu 
përgjigj, por në atë moment po merresha me një 
punë shumë më të rëndësishme, prandaj nuk arrita 
ta kapja grabitësin. 

Miqtë e tij të ngushtë nisën ta mallkonin grabi- 
tësin, por ai ndërhyri: 

- Qetësohuni, askush nuk ka ushtruar presion 
ndaj meje. Ai ka dhunuar nefsin e tij. Mos ta dhu- 
nojmë akoma më tepër, sikur të mos i mjaftonte 
ajo që ka bërë! (Shih Bebanzade Ahmet Naim, Bazat e Etikës 
Islame, fq, 85-86) 

Poeti e shpreh mjaft bukur këtë situatë në var- 
gjet e mëposhtme: 

Shko në ndihmë të besimtarëve me mëshirën tënde 
Por mëshiroji edhe më shumë të pafetë. 

Shoqëria e Epokës së Lumturisë ishte e mëshir- 
shme edhe ndaj kafshëve dhe bimëve. I Dërguari i 
Allahut ^ pati takuar një person tek po milte delen 
e tij dhe i pati thënë: 

- O zotëri! Kur ta mjelësh, lër qumësht edhe 
për zogëzën e saj! (Hejthemi, vili, 196.) 

Një prej sahabëve të njohur Ebu Derda pati 
rastisur me njerëz që ngarkonin devetë e tyre shumë 
më tepër se ç’duhej. Devetë s’mund të ngriheshin 
nga pesha e rëndë. Ebu Derda, me të lehtësuar pe- 
shën e deveve, iu drejtua njerëzve me këto fjalë: 

- Nëse Allahu ua fal vuajtjet që u jepni kaf- 
shëve, ju në këtë rast mund të merrni një falje të 
madhe. Kam dëgjuar Profetin ^ tek thoshte: 

- Allahu na urdhëron të sillemi mirë me 
këto kafshë të pagojë! Nëse kaloni nëpër një tokë 
pjellore, lërini kafshët të kullosin pakëz! Nëse 
kaloni nëpër një zonë të thatë, ikni menjëherë 
prej aty dhe mos i torturoni shumë! (Ibn-i Haxher, 
el-Mutalibul Alije, II, 226/1978) 


Kënaqeshin kur falnin 
për hir të Allahut 

Njeriu duhet t’i falë shumë të tjerët, që Allahu 
ta falë atë. Të gjithë kemi shumë gabime të bëra, 
si ndaj Allahut edhe ndaj robërve, gabime këto 
që presin falje. 


Ebu Bekri ndihmonte përherë një të varfër 
të quajtur Mistah. Kur pa se edhe ai ish përfshirë në 
mesin e atyre që hodhën shpifje në ndodhinë ndaj 

vajzës Aishe të njohur si “ndodhia Ifk”, u betua 
se nuk do ta ndihmonte më. Pas kësaj, Allahu 
zbriti ajetin e mëposhtëm: 

“Të ndershmit dhe të pasurit nga ju, të mos 
betohen se nuk do t’u japin të afërmve, të var- 
fërve dhe atyre që për hir të Allahut lanë vend- 
lindjet e tyre, po le t’ua falin (gabimin) dhe mos 
t’ua pranojnë. A nuk dëshironi aë Allahu t’iu 
falë? Allahu fal dhe mëshiron shumë’’ (en-Nur, 22) 

Me zbritjen e këtij ajeti, Ebu Bekri ^ tha: 

- Natyrisht, dua që Allahu të më falë. Pasi 
prishi betimin, rinisi ndihmesën. (Buhari, Megazi, 34; 
Muslim, Tevbe, 56; Taberi, Tefsir, II, 546) 

Aliu i kishte përgatitur një emërim Malik 
bin Harisit si vali në Egjipt, duke treguar mjaft qartë 
botëkuptimin e faljes së njeriut të Epokës së Lum- 
turisë. 





Mos i shih njerëzit si një kafshë e egër që 
sheh gjahun e saj! Ushqeje zemrën tënde me 
dashuri, mëshirë dhe mirësi ndaj tyre! Pasi 
të gjithë njerëzit pa dallim osejanë vëllezërit 
e tu për nga feja ose bashkëkombësit që nga 
lindja. Njerëzit mund të gabojnë, mund t’u 
ndodhë ndonjë e papritur. Jepu një dorë atij 
që rrëzohet, Nëse do faljen prej Allahut 
fali njerëzit dhe mos u vëre gabimet e tyre! 

Mos ngre ktye ndaj Allahut Mos u pendo 
për faljen tëndel As mos u gëzo për dënimin 
e dhënë!^‘^ 

Isam bin Mustalik tregon shembullin e një 
faljeje dhe të një mëshire marramendëse: 

Erdha në Medinë dhe pashë Hasanin të 
birin e Aliut Paraqitja e jashtme dhe prezenca e 
Hasanit më la pa fjalë dhe kjo më pëlqeu shumë. 
Por kjo situatë më acaroi edhe më shumë kur mu 
kujtua ajo urrejtje që kishte fshehur i ati ndaj Aliut. 
Para se të më thoshte emrin e të atit, e pyeta: 

- Mos vallë ti je nipi i të birit të Ebu Talibit 4|ë>? 

- Po!, - më tha. 

- Dhe në atë moment nuk lashë gjë pa e sha- 
rë dhe ofenduar. Hasani më vështroi me shumë 
mëshirë, tha besmelenë dhe më pas lexoi ajetin e 
mëposhtëm: 

“Ti (Muhammed) bëhu falës, urdhëro për 
mirë dhe hiqu prej të padijshmëve. E nëse të 
godet shejtani me ndonjë mendim të keq, me- 
njëherë kërko strehim tek Allahu, sepse vërtet 
Ai dëgjon çdo gjë dhe di çdo gjë. Vërtet, ata që 
janë të ruajtur, kur i prek ndonjë iluzion nga 





54. Muhjidin Sejdi Çelebi, Bazat e drejtimit tek Buhariu, Haz, 
Doç. Dr. Mehmet Erdogan, Stamboll 2000, fq 47. 

djalli, përkujtojnë (Allahun), dhe atëherë shohin 

(të vërtetën).” (el-A’raf, 199-201) 

Më pas Hasani më tha: 

- Përpiqu të jesh më i matur dhe më i kujdes- 
shëm! Kërko mbështetje dhe falje prej Allahut si 
për vete edhe për mua! Nëse ti do kërkosh ndihmë 
prej nesh, ne ta ofrojmë, nëse kërkon të jesh mysafiri 
ynë, me shumë kënaqësi e pranojmë, nëse kërkon 
të të udhëzojmë në rrugë të drejtë, të udhëzojmë, 
do të përpiqemi të të tregojmë rrugën e drejtë! 

Hasani me të kuptuar se isha penduar për 
atë që kisha bërë, lexoi ajetin e mëposhtëm: 

“Ai tha: ‘Sot nuk ka qortim kundër jush, 
Allahu ju faltë, Ai është më mëshirues i më- 
shiruesve!” (Jusuf, 92.) (E kuptoi se isha nga anët e 
Muavijes si i deleguar i Aliut.) 

- Mos vallë je nga ata të Shamit?, - pyeti. 

- Po!, - i thashë. 

Më lexoi një poezi shumë domethënëse me të 
cilën tregohej se kishte pasur edhe më parë të tilla 
ndodhi. 

Hasani më tregoi lidhjen farefisnore, duke 
më thënë: 





- Mirë se erdhe! Paqja e Zotit qoftë mbi ty! 

Allahu të faltë dhe të ndihmoftë. Mos nguro, 
për çdo gjë që të kesh na njofto. Thuaje atë që ke 
përbrenda. Le të shpresojmë të jemi më mirë se ato 
që ke menduar për ne. 

Ky i huaj, i ardhur nga Shami, nisi të shprehte 
ndjenjat e tij: 

E ndjeva veten mjaft ngushtë përpara një sjellje- 
je të tillë. Shpresova me vete: “Ah sikur të hapej toka 
dhe të futesha në të! Më pas u largova. Tashmë për 
mua s’kish njerëz më të dashur se Aliu dhe Hasani. 
(Kurtubi, Tefsir, El-A’raf, 211.) 


Njeriu përherë mbetet i mundur ndaj mirësive. 
Në ajetin e mëposhtëm thuhet: 

“E mira dhe e keqja nuk bëhen një. Ti mbro- 
je sa më mirë (të keqen)! Atëherë vë re se armiku 
yt të është bërë miku më i mirë.” (Fussilet, 44.) 

Kjo ngjarje domethënëse e shpreh mjaft bukur 
fundin e begatë të moralit të bukur. Kjo do të thotë 
që të falësh, t’i fitosh zemrën dikujt dhe të sillesh 
me etikën islame, lë një influencë mjaft pozitive tek 
njerëzit. 


Mejmun bin Mihran iahte një dijetar i njo- 
hur i brezit të Tabiinëve, i dhënë shumë pas adhu- 
rimit. Një ditë Mejmuni kishte mysafirë. Ndërkohë 
që po përgatitej tryeza, njërit prej shërbyesve i ngec 
këmba në një qoshe, rrëzohet dhe për rrjedhojë supa 

iu derdh në prehrin e Mejmunit, i cili u nervozua 
shumë për një çast. I frikësuar nga një situatë e tillë, 
shërbyesi tha: 

- Zotëri, ço në vend fjalën e Allahut të lartë 
kur thotë: “Ata e frenojnë veten!”^® 

- Në rregull!, - tha Mejmuni dhe u qetësua. Pasi 
lexoi vazhdimin e ajetit 

“I falin njerëzit!” 

Shërbyesi tha: 

- Çoje në vend edhe këtë urdhër! 

- Të kam falur! - tha. Këtë herë shërbyesi lexoi 
pjesën tjetër të ajetit: 

“Allahu i do të mirët!” 

- Edhe unë po të bëj një mirësi!, - vijoi Mejmuni. 
Për hir të Allahut je i lirë! Kështu e la të lirë. 
(Kurtubi, IV, 207; Al-i Imran, 134.)56 


Ata ishin pjesë e cilësive të Pejgamberit 
el-Emin (i sigurtë) dhe es-Sadik (Besnik) 

Kur i Dërguari i Allahut ^ çliroi Mekën, të gjithë 
atyre që kishin hyrë në Islam u dha nga pasuria e 





55. Al-I Imran, 134. 

56. Në një tjetër transmetim thuhet se ky individ që mposhti 
mllefin e tij ishte Xhaferi Sadik. 

fituar në Hunejn. Të shqetësuar nga kjo që ndodhi, 
të rinjtë ensarë reaguan duke thënë: 

- Me të vërtetë është diçka shumë e çuditshme! 
Akoma nga shpatat tona pikon gjaku (i Kurejshitëve) 
e megjithatë pasuritë u jepen sërisht atyre! Pejga- 
mberi M me të dëgjuar këto fjalë, mblodhi ensarët 
dhe u tha: 

- Ç’janë ato fjalë që thuhen për ju? 

Ensarët e ndjenë veten mjaft të turpëruar dhe 
ashtu kokëulur thanë: 

- Po, ka ndodhur ashtu siç e keni dëgjuar. Ata 
nuk gënjenin. (MusHm, Zekat, 134.) 

Enesi tha: 

- Betohemi për Allah se, të gjitha ato që treguam 
nuk i kemi dëgjuar direkt nga i Dërguari. (Hadithet e 
Profetit i mësonim edhe nga njëri-tjetri) Asnjëherë 
nuk gënjenim njëri-tjetrin. (Hejthemi, 1,153.) 

Edhe armiqtë e myslimanëve ndikoheshin nga 
ky moral i lartë duke e parë atë me shumë zili. Me 
mbarimin e Luftës së Uhudit, Ebu Sufjani, lideri i 
armiqve, pyeti nga larg: 

- O Omer! Betohem në emër të Allahut a 
e vramë ne Muhamedin? 





Omeri u përgjigj: 

- Betohem për atë Allah që jo! Nuk e vratë! 
Tani ai i dëgjon këto që po thua! 

Ebu Sufjani tha: 

- Tije më i mirë dhe më fjalëdrejtë se Ibn-i 
Kamia, i cili tha se kanë vrarë Muhamedin! 

(Ibn-i Hisham, III, 45; Vakidi, I, 296-297; Ahmed, I, 288; Hejthemi, 
VI, 111.) 

Këtu na shfaqet një skenë mjaft e mahnitshme, 
besimi ndaj individualitetit të një myslimani të rënë 
në pritë dhe, jo i një mushriku që lufton me një 
mushrik tjetër të të njëjtit grupim. Njeriu admiron të 
ketë personalitet dhe karakter dhe respekton njerëzit 
me individualitet dhe karakter. 

Populli i Jemenit pati ardhur tek Profeti ^ duke 
iu lutur: 

- Dërgoje njërin që na mësojë Sunetin dhe Is- 
lamin! I Dërguari i Allahut ^ e zuri për dore Ebu 

Ubejde bin Xherrah 

- Ky është një person i besueshëm i ymetit, të 
cilin e dërgoi së bashku me jemenasit. (Muslim, Fedailu’l 
Sahabe, 54; Ahmed, III, 146.) 

Kjo ngjarje shpreh qartë se zotërimi i një indivi- 
dualiteti të sigurtë është një cilësi mjaft e madhe që 


njeriu të fitojë kënaqësinë edhe të Profetit 

Ata ishin sikurse erërat mëshiruese 

të begatshme në bujari dhe altruizëm 

Sahabët e edukuar me edukatën e Pejgamberit 
^ kishin përfituar shumë nga bujaria e tij. 

Xhabiri ka thënë: 

Nuk di të ketë një person të vetëm nga Muha- 
xhirët dhe Ensarët që të ketë mundësi dhe të mos 
ketë pasuri. (Ibn’u Kudame, el-Mugbi, V, 598.) 

Ibn-i Hazm thotë: 

Abdullah bin Omeri <#>, Fatma 0 dhe shumë 
sahabë të tjerë kanë lënë shumë pasuri në Medinë. 
Kjo çështje është e dukshme si rrezet e diellit dhe 
s’ka njeri të mos e dijë. (M. Abduh Jemani, Fatimatu Zehra, 
Bejrut, 1996, fq 330.) 

Një nga komandantët e mëdhenj të Islamit, 
Halid bin Velid dhuroi në rrugë të Allahut 
të gjithë pasurinë e luftës që kishte. (Buhari, Zekat, 49, 
33; Xhihad, 89; Muslim, Zekat, 11.) 


Ubejdullah bin Abbas ^ ishte nisur në një 
udhëtim. Pranë kishte edhe shërbyesin. Në rrugë e 
sipër vunë re shtëpinë e një bedeviu. Ubejdullahu 
i foli shërbyesit: 


- Si thua, të shkojmë në atë shtëpi? Bëhemi my- 
safirë të tyre dhe kështu kalojmë edhe natën aty. 


U nisën. Ubejdullah ishte një njeri me një karak- 

ter shumë të fortë. Bedeviu u gëzua shumë për atë 
që pa e që dëgjoi dhe ia tha me plot zell të shoqes: 

- Sot na erdhi mysafir një person shumë i ndemar. 

Bedeviu i priti mjaft mirë dhe shkoi tek e shoqja. 
Mes tyre vijoi një bisedë e tillë: 

- A kemi diçka për darkë për mysafirët? 

- Jo, vetëm këtë dele si burim jete të vajzës sonë 
të vogël, pasi prej saj marrim qumështin. 

- Duhet ta presim atë dele. 

- Do e vrasësh vajzën? 

- Duhet ta presim delen, edhe sikur të na vdesë 
vajza. 

Bedeviu mori thikën dhe delen dhe nisi të lutej: 

- O komshijtë e mi, mos e zgjoni vajzën time! 
Nëse e zgjoni ajo nis të qajë me të madhe dhe do 
ma marrë thikën prej dore. 

Më pas e preu delen. Përgatiti darkën dhe ua 
serviri miqve. Ubejdullahu kishte dëgjuar bisedën e 
bedeviut me të shoqen. Me të gdhirë mëngjesi, i foli 
sërish shërbyesit: 

- A ke para me vete? 

- Po, kemi pesëqind dinarë të mbetur nga 
shpenzimet e rrugës. 

- 

- Jepja bedeviut. 

- Subhanallah! Pesëqind dinarë po i jepni atij? 
Ai preu një dele për pesë dinar. 

- Turp të kesh! Betohem për Allah se ai është 
shumë më bujar nga ne. Ne i dhamë atij një pjesë 
nga pasuria jonë. Kurse ai na e dha me plot bujari 
gjithë pasurinë ç’kishte. Në vend të jetës dhe fëmijës 
së vet na zgjodhi ne. 

Kjo ngjarje mbërriti deri tek Muavija, i cili tha: 

- Hallall të qoftë Ubejdullah! Ai e ka treguar 
veten se i biri i kujt është dhe se ku është edukuar. 
(Ibnu’l Esir, Uslu’l Gabe, Bejrut, 1417; III, 543; Ibn-i Asakir, Tarihu’I 
Dimeshk, XXXVII; 483-484.) 


Ubejdullah është i biri i Abbasit ■sfe, xhaxhait 
të Pejgamberit 

Le t’i kushtojmë vëmendje edhe ngjarjes së më- 
poshtme: 


Një ditë, kur Aishja bashkëshortja e Pej- 
gamberit ishte agjërueshëm, i vjen pranë një i 
varfër, i cili i kërkon diçka për të ngrënë. Në shtëpi 
s’kishte gjë tjetër veçse një bukë. 

- Jepja bukën atij, - i tha shërbyesit. 


- Nuk keni diçka tjetër me se të bëni iftar në 
darkë, i tha. 


- Jepja bukën atij, përsëriti sërish. 

Shërbyesi vijon dhe tregon ndodhinë: 

la dhashë bukën me urdhër të Aishes. Dikush 
na dërgoi një dele të pjekur. Aishja më thirri dhe 
më tha: 

- Urdhëro e haje, kjo është më e shijshme se 
buka që kishe. (Muvatta, Sadaka, 5.) 

Transmetohet se Ibn-i Omeri nuk ulej asnjë- 
herë në sofër për të ngrënë pa pasur edhe një jetim, 
(Buhari, el-Edebu’l Mufred, no 136; Ebu Nuajm, Hilje, 1, 299.) 

Hasan el Basriu i cili ka jetuar në kohën 
e sahabëve dhe Tabiinëve, thotë: 

Kam jetuar në një periudhë për myslimanët, 
kur dikush në mëngjes thoshte: 

- O banorë të këtij vendi, kini kujdes jeti- 
mët, të varfërit dhe komshijtë tuaj, kujdesuni 

për ta! Sot njerëzit më të dobishëm u ndanë shumë 
shpejt nga mesi juaj dhe ju çdo ditë e më shumë 
dobësoheni... (Buhari, el-Edebu’l Mufred, 139) 


I shmangeshin shpërdorimit 

Akil bin Ebi Talip transmeton se e ka dë- 
gjuar Pejgamberin ^ të thotë: 

- Për të marrë abdest mjaftojnë dy grushta 
ujë ndërsa për gusël një litër.^^ 


57. Një sa’ është 4 myd, pra 3.328 gr. 

Dikush i pranishëm aty e pyeti: 

- Nuk na mjafton kaq ujë? 

- Kjo sasi uji i mjaftonte atij që ishte më i do- 
bishëm se ti dhe që kishte më shumë flokë, - u 
përgjigj Akili duke nënkuptuar Pejgamberin ^ (ibn-i 
Maxhe, Taharet, 1.) 

Tregon Kesir bin Ubejd, robi i Ebu Bekrit 
dhe njëkohësisht vëllai i qumështit i Aishes 

Shkova tek Aishja por ajo më tha të prisja 
jashtë sa të qepja rrobën. 

- O nëna e besimtarëve! Nëse dal dhe u them të 
tjerëve për këtë, ty të quajnë dorështrënguar, - tha. 

- Ti shiko punën tënde! Kush nuk përdor rrobën 
e vjetër, nuk e gjen të renë! - iu përgjigj ajo. (Buhari, 
el-Edebu’l Mufred, no 471; Ibn-i Sa’d, VIII, 50.) 









"Në të Dërguarin e Allahut 
është usve-i hasene 
(Shentbulli më i mrekullueshëm)..." 

(El-Ahzab, 21) 

I dhanë rëndësi Arsimit Islam 


I Dërguari i Allahut ^ përpiqej të përhapte 
shkrim - këndimin dhe në çdo rast e vlerësonte këtë 
mundësi. Një shembull i tillë është edhe kushti që u 
kish vënë Pejgamberi ^ robërve të marrë në luftën e 
Bedrit, ku si fidje (para që jepet për lirimin e robërve) 
për t’i lënë të lirë, ata që dinin shkrim - këndim do 
ua mësonin atë dhjetë fëmijëve myslimanë. Këto 
shkolla, ku mësohej shkrim - leximi, si nga ana e 
këtyre robërve ashtu edhe nga ana e dijetarëve të 
njohur të kohës, u quajtën “Kuttab”.®® 

Në atë kohë u hapën shumë shkolla të tilla, ku 
mësohej shkrim - leximi dhe dijet fetare.^® 

Sahabët i kishin kthyer edhe shtëpitë e tyre në 
shkolla. Nisur nga fakti që Suffe në Mesxhid-i Nebevi 
ishte e pamjaftueshme për aktivitetet arsimore dhe 
edukative në Medinë, në disa shtëpi ishin hapur 


58. Muhamed Hamidullah Pejgamberi I Islamit 1, 141. 

59. A. Shelebi, Tarihul Terbijeti 1 Islamije Kahire, 1960, fq 38-39. 

disa shkolla të quajtura “Daru’l Kurra’’ Sipas një 
transmetimi, një pjesë e shtëpisë apo e gjithë shtëpia 
e Mahreme bin Nevfel ishte rezervuar për më- 
simdhënien e Kuranit. Abdullah bin Ummi Mektum 
kishte qenë një herë mysafir në Daru’l Kurra dhe 
atje kishte dhënë mësim.“ 

I Dërguari i Allahut ^ ia pati dhënë Aliut 
njërin nga robërit, Hevazin dhe i tha: 

- Mësoi diçka nga Kurani! (ibnu’l Esir, Usdu’l Gabe, 
VII, 105; Ibn-i Haxher, el-Isabe, IV, 292.) 


Ata shfaqën një drejtësi të paparë 
në marrëdhëniet tregtare 

Një nga sahabët e njohur, Xherir bin Abdullah 
donte të blinte një kalë në treg. Me të pëlqyer 
njërin prej kuajve shitësi i ofroi një çmim prej pesë- 
qind dirhemësh. Xherir reagoi duke thënë se mund 
të jepte gjashtëqind dirhemë madje edhe shtatëqind 
dirhemë për këtë kalë. Kjo, pasi vlera e kalit ishte e 
lartë dhe shitësi nuk ishte në dijeni për këtë. 

- Pse do ta ngresh çmimin deri në tetëqind dir- 
hem, kur ke mundësi ta marrësh me pesëqind? - e 
pyetën. Ja ç’përgjigje të mahnitshme dha: 





60. Kettani, Teratip, 1, 56; Ibn-I Abdilberr, el-Istiab, 1, 247; 
Makrizi, el-Mevaiz, ve’I Itibar, bi Zikri Hilati, ve’I A’sar, II, 
362, Egjipt, 1270h. 

- Ne i kemi dhënë fjalën të Dërguarit të 
Allahut M, se nuk do bëjmë hile në tregti.^^ 

Në Epokën e Lumturisë, i Dërguari i Allahut 
^ dhe halifet, e kanë mbajtur tregun nën kontroll 
duke mbyllur të gjitha rrugët e përfitimeve të padrej- 
ta. Profeti ua kishte ndaluar tregtarëve zotërimin e 
vendeve të rëndësishme, duke u rezervuar atyre një 
vend të caktuar, në mënyrë që të ndalonte formimin 
e një klase të privilegjuar dhe me përparësi dhe nisur 
nga kjo, ia kishte shembur edhe çadrën një tregtari, 
i cili e kishte kundërshtuar këtë vendim.®^ 


Ata u bënë të njohur edhe për vëllazëri 

I Dërguari i Allahut ^ nëse për tre ditë radhazi 
nuk e shihte vëllain e tij besimtar, pyeste për të. 
Nëse ndodhej larg lutej për të, nëse ishte në shtëpi 
i bënte vizitë e nëse ishte sëmurë shkonte për t’i 
uruar shërim të shpejtë.®^ 

Profeti më pas krijoi të ashtëquajturën “Aktin e 
Vëllazërisë” mes muhaxhirëve që bënë hixhret nga 
Meka dhe ensarëve Medinas. Muhaxhirët, për hir të 
fesë kishin emigruar në Medinë duke u lënë armiqve 
çdo gjë që kishin (punët, shtëpitë dhe pasuritë). Kjo 
sakrificë e madhe u shpërblye me bujarinë e madhe 





61. Ibn-I Hazm, el-Muhalla, Egjipt, 1389, IX, fq 454 vd. 

62. Semhudi, Vefa, Egjipt, 1327, 1, 540. 

63. Hejthemi, II, 295. 

të ensarëve. Familjet e muhaxhirëve morën secila 
nga një familje medinase. Në këtë mënyrë, sahabët 
nëpërmjet këtij akti vëllazërimi do të jetonin së bash- 
ku dhe fitimin do ta ndanin me njëri-tjetrin. 

Madje ensarët ia dhanë Profetit ^ tokat e te- 
përta duke kërkuar t’i ndanin ato mes tyre. Ensarët 
nuk u mjaftuan me kaq, por bënë edhe një propozim 
tjetër: 

- O i Dërguar! Na e ndaj mes nesh edhe kop- 
shtin e hurmave. Pejgamberi ^ nuk e pranoi një gjë 
të tillë, e megjithatë ensarët iu drejtuan muhaxhirëve 
duke u thënë: 

- Atëherë merrni përsipër përkujdesjen ndaj 
pemëve dhe të bëhemi ortakë edhe në marrjen e 
fryteve. Pejgamberi ^ e pranoi këtë reagim dhe të 
dy palët njëherazi u shprehën: 

- E dëgjuam dhe u bindëm! duke pranuar kështu 
propozimin e bërë. (Buhari, Hars, 5.) 

Ensarët i grumbullonin hurmat dhe i ndanin në 
dy pjesë, në njërën anë vendosnin shumë, ndërsa në 
tjetrën më pak. Në anën ku kishte më pak hurma, 
vendosnin degë hurmash poshtë tyre që të dukeshin 
më shumë dhe më pas u thonin Muhaxhirëve? 

- Merrni cilën të dëshironi? Ata zgjidhnin për 
ensarët pjesën që dukej më shumë, ndërsa pjesën 
që dukej më pak e mbanin për vete dhe kështu pjesa 

- 

më e madhe i shkonte muhaxhirëve, ndërsa ensarët 
merrnin pjesën më të vogël. (Hejthemi, X, 40.) 

Një ditë Profeti ^ i ftoi ensarët të ndanin së 
bashku tokën Bahrejnit. Ensarët u treguan shumë 
të mirësjellshëm duke thënë: 

- O i Dërguari i Allahut! Nëse nuk u jepni shumë 
më tepër se ç’duhet vëllezërve tanë muhaxhirë, neve 
mos na jepni aspak. 

Profeti vijoi: 

O Ensarël Meqë nuk dëshironi t’i merrni 
(duke preferuar vëllezërit tuaj), atëherë bëni du- 
rim deri në ditën kur do takoheni me mua në 
Keuther. Pasi pas meje do vijë një kohë e tillë 
qo do zgjidhen të tjerët në vendin tuaj. (Buhari, 
Menakibu’l Ensar, 8.) 

Në fakt, kjo etikë që shfaqën ensarët ishte një 
shkallë më lart e bujarisë, pra ishte një virtyt i Isarit. 
Ata preferonin vëllezërit para tyre, megjithëse ishin 
nevojtarë për vete, fillimisht mendonin për të tjerët. 
Allahu i Lartmadhëruar ka thënë: 

“Edhe ata që përgatitën vendin (Medinen) 
dhe besimin para tyre, i duan ata që shpëmgu- 
leshin tek ata dhe nuk ndiejnë në gjoksat e tyre 
ndonjë nevojë (për zili a tjetër) nqa aio që u iepei 
atvre (muhaxhirëve). madie edhe sikur të kishin 

vetë nevoië për të. ata u iennin përparësi atvre 

- 

para vetvetes. Kush është i ruajtur prej lakmisë 
së vet, është i shpëtuar. 


Edhe ata që kanë ardhur pas tyre e thonë: 
“Zoti ynë, falna neve dhe vëllezërit tanë që para 
nesh u pajisën me besim dhe mos lejo në zemrat 
tona farë urrejtjeje ndaj atyre që besuan. Zoti 
ynë Ti je i butë, mëshirues!”” (el-Hashr, 9-10) 

- Jo vetëm ensarët, por të gjithë besimtarët ki- 
shin të njëjtën etikë në Epokën e Lumturisë. Allahu 
i Lartmadhëruar i ka përgëzuar edhe ata.®'^ 

Kjo drejtësi e vëllazërisë që solli Pejgamberi ^ 
kishte një rëndësi të madhe edhe në udhëtime, siç 
ndodhte edhe në paqe. Kur i Dërguari i Allahut ^ 
nisej në ndonjë udhëtim, merrte me vete njërin prej 
vëllezërve, ndërsa dy të tjerët i linte në Medinë që 
t’u plotësonte nevojat familjarëve.®^ 

Shumë domethënëse është edhe kjo fjalë e 
Aliut që pasqyron mjaft qartë botëkuptimin dhe 
vizionin e vëllazërisë së asaj kohe. 


- Ka dy mirësi që nuk e di as vetë se cila më 
gëzon më shumë. E para, kur dikush vjen tek unë 
me shpresën se do e ndihmoj dhe me gjithë sin- 
qeritet kërkon ndihmë prej meje dhe e dyta, kur 





64. Shihni: el-Insan, 8-11. 

65. M. Ali Kapar, Marrëdhënia e Muhamedit ^ me mushrikët. 

Allahu ose ia plotëson kërkesën këtij nevojtari 
nëpërmjet meje ose ia lehtëson. Preferoj më tepër 
t’ia lehtësoj dhimbjen një myslimani, sesa të 
kem një grusht me florinj apo argjend. (AM el 

Muttaki, VI, 598/17049.) 

Enes bin Malik ^ u jep këtë këshillë bijve të 
tij, që të forcojnë më shumë shpirtin vëllazëror: 

“Bijtë e mi, gostitni njëri-tjetrin dhe ndani 
mes vete dhurata, pasi kjo është një nga gjërat 
më të fuqishme që u rrit dashurinë mes vete.” 
(Buhari, el-Edebu’l Mufred, nr. 595) 

Abdullah bin Abbas një ditë ishte në itikaf 
në xhaminë e Profetit ^ dhe ndërkaq, dikush i erdhi 
pranë, i dha selam dhe u ul. Ibn-i Abbasi i tha: 

- Vëllai im, të shoh të mërzitur. 

- Po, o djali i xhaxhait i të Dërguarit të Allahut 
- vijoi ai, jam i mërzitur: I kam hyrë në hak dikujt, 

por pasha të zotin e këtij varri (të Dërguarin e Allahut 
^), nuk kam mundësi t’ia shlyej tani. 

- A të flas unë me të, në vendin tënd? 

- Fol nëse dëshiron. 


Ibn-i Abbasi ^ mbathi këpucët dhe doli nga 
mesxhidi. Ndërkaq burri pyeti i habitur: 


- Harrove që je në itikaf, pse dole nga mesxhidi? 

Ibn-i Abbasi vijoi: 

- Unë e kam dëgjuar këtë zotëri të nderuar që 
ndodhet në këtë varr (në këtë kohë sytë i mbushen 
me lot), i cili ka thënë: 

- Kush mundohet ta ndihmojë uëllanë e tij be- 
simtar dhe ia plotëson kërkesat që ka, kjo vlen më 
shumë se qëndrimi për dhjetë vjet i tij në itikaf. 
Kurse kush hyn në itikaf, qoftë edhe për një ditë 
për hir të Allahut Krijuesi i gjithësisë krijon 
tre hendekë mes tij dhe xhehenemit ku distanca 
e secilit prej tyre është sa largësia mes lindjes dhe 
perëndimit. (Bejhaki, Shuajb, III, 424-425; Veçanërisht shihni 
Hejthemi, VIII, 192.) 

Ja se ç’thotë Ibn-i Omeri ^ lidhur me vëlla- 
zërinë e asaj periudhe: 

Ne kemi parë kohë të atilla, në të cilat askush 
nga mesi ynë nuk mendonte të ishte floriri dhe argje- 
ndi më me vlerë se vëllai i vet mysliman. Tani jetojmë 
në një kohë të atillë ku floriri dhe argjendi janë bërë 
më të vlefshëm se vëllai ynë mysliman. Kam dëgjuar 
të Dërguarin e Allahut M tek thoshte: 

- Në ditën e gjykimit do ketë sa e sa kom- 
shinj që do të qëndrojnë shumë pranë komshijve 
të tyre. 

- O Zoti iml Ky komshiu im më përplasi de- 

- 

rën në fytyrë dhe nuk më ndihmoi. (Buhari, el-Edebu’l 
Mufred, nr. 111; Hejthemi, X, 285) 


Në shoqëri mbizotëronte finesa, 
mirësjellja dhe eleganca 

Shoqëria e Epokës së Lumturisë ishte shoqëri e 
finesës, mirësjelljes dhe elegancës. Ata silleshin me 
finesë, si ndaj njerëzve ashtu edhe ndaj kafshëve 
dhe bimëve dhe nuk i lëndonin. 


Këtë e shohim më qartë gjatë kohës së haxhit. 
Të veshur me ihrame të bardha, ata bëheshin pjesë e 
dhuntive engjëllore. Besimtarët burra dhe gra, gjatë 
kohës që bënin tavaf, vakfe dhe sa’j, e ruanin veten 
nga sjelljet e pahijshme, nisur edhe nga bindja ndaj 
urdhëresave hyjnore, ecnin përherë kokëulur me 
shikim tek majat e gishtërinjve, duke iu shmangur 
ngatërresave. 


Kur ishin me ihram, nuk merreshin me gjueti, 
madje nuk këpusnin qoftë edhe një fije bari për 
gjuetinë. Kështu vinte një kohë, kur ata e ndienin 
thellë në shpirtrat e tyre se duhet t’u qëndronin 
larg gjërave të dyshimta dhe harameve, si gjëra të 
ndaluara. Ata ishin të vetëdijshëm se përveç Kri- 
juesit, duhet të tregoheshin sa më të mirësjellshëm, 
të njerëzishëm dhe të mëshirshëm edhe ndaj krije- 
save. Në këtë mënyrë zemrat e tyre zbuteshin dhe 
ngriheshin në shkallat e një modestie dhe një finese 

të madhe, duke përfaqësuar kështu fytyrën e buzë- 
qeshur të Islamit. 

Vetë i Dërguari i Allahut M këshillonte për një 
vëmendje dhe përkujdesje ndaj kafshëve dhe në më- 
nyrë të veçantë kërkonte pastrimin e deleve dhe të 
dashit.“ 

Sevade bin Rebi ^ tregon një shembull të 
mrekullueshëm të finesës dhe mëshirës: 

- Shkova tek Profeti M dhe i kërkova diçka. U 
tha të tjerëve të më jepnin disa deve (3-10 krerë). 
Më pas më këshilloi: 

- Kur të kthehesh në shtëpi, thuaju familja- 
rëve të sillen mirë me kafshët dhe t’i ushqejnë 
sa më mirël Urdhëroi ata që t’i presin thonjtë, 
në mënyrë që kur t’i mjelin, të mos i lëndojnë! 
(Ahmet, III. 484; Hejthemi, V, 168, 259, VIII, 196.) 

I Dërguari i Allahut ^ e pati shpallur Medinej-i 
Munevvere (Medineja e shndritshme) si zonë ha- 
remi, duke thënë: 

- Pemët e py//it të të Dërguarit të Allahut M 
nuk mund të goditen e as të priten. Por në rast 
nevoje për ushqim kafshësh, lehtazi dhe në më- 
nyrë mjaft delikate mund të shkunden gjethet e 
tyre. (Ebu Davud, Haxh, 95-96/2039.) 

66. Hejthemi, IV, 66 - 61 . 

- 

Ebu Du’shum el-Xhiheni transmeton se 
ka dëgjuar nga i ati dhe ky i fundit nga gjyshi i tij, 
të ketë thënë: 


- I Dërguari i Allahut ^ kishte parë njëherë 
një bedevi teksa po godiste me sopatë degët e pe- 
mës për të ushqyer kafshët. U thotë atyre që kishte 
pranë: 

- Ma sillni atë bedevi, por silluni mirë dhe 
mos e frikësonil 

Kur i erdhi pranë, Profeti M vijoi: 

- O bedevil Shkundi gjethet me lehtësi dhe 
kujdes dhe jo duke i thgerl 

Më duket sikur akoma i shoh gjethet e pemës 
tek bien mbi bedeviun. (Ibnu’l Eslr, Usdu’l Gabe, Bejrut, 
1417, VI, 378.) 


I Dërguari i Allahut M në çdo rast e ka ftuar 
umetin e tij të tregohet i sjellshëm, me finesë dhe i 
mëshirshëm ndaj çdo gjëje. Ja se ç’ka thënë edhe 
për bimët: 

- Nuk ka asnjë bimë të pajetë në tokë, të cilën 
të mos ta ketë marrë meleku dhe mbrojtur në 
krahët e veta. Kjo vijon deri në të korrura. Kush 
i shtgp me këmbë këto bimë, meleku e mallkon 
atë. (Ali el-Muttaki, Kenz, III, 905/9122.) 

Ata ishin të edukuar dhe të ndershëm 

Në Epokën e Lumturisë mbizotëronte edukata, 
nderi, mirësjellja dhe morali mes burrave dhe grave. 
Allahu i Lartmadhëruar thotë: 

“(Profeti im) Thuaju besimtarëve të ndalin 
shikimet (prej haramit), t’i ruajnë pjesët e turp- 
shme të trupit të tyre, se kjo është më e pastër 
për ta. Allahu është i njohur hollësisht për atë 
që bëjnë ata. 

Thuaju edhe besimtarëve të ndalin shikimet 
e tyre, t’i ruajnë pjesët e turpshme të trupit të 
tyre, të mos zbulojnë stolitë e tyre, përveç atyre 
që janë të dukshme, le të venë shamitë mbi kra- 
harorin e tyre dhe të mos ua tregojnë bukuritë e 
tyre askujt, përveç burrave të vet, baballarëve të 
vet ose burrave të vet, djemve të vet ose djemve 
të burrave të vet, vëllezërve të vet ose djemve 
të vëllezërve të vet, apo djemve të motrave të 
veta, ose grave të tyre (që u përmendën) dhe ro- 
bëreshave, të cilat i kanë në pronësinë e tyre ose 
shërbëtorëve nga meshkuj, të cilët nuk ndiejnë 
nevojë për femrat ose fëmijët që nuk e kanë 
arritur pjekurinë për gra. Le të mos kërcasin 
me këmbët e tyre për ta zbuluar fshehtësinë 
nga stolitë e tyre. Pendohuni të gjithë te Allahu, 
o besimtarë, në mënyrë që të gjeni shpëtim.” 
^ (en-Nur, 30-31.) 

Sipas njoftimit të Aishes kur u shpall ky ajet, 
gratë sahabe nuk pritën të shkonin në shtëpi, por 
aty ku ishin, prenë pjesët e tepërta të rrobave dhe 
me to mbuluan pjesët e duhura të trupit. (Buhari, Tefsir, 
24/12; Ebu Davud, Libas, 31-33/4102.) 


Sipas një transmetimi të Safijje binti Shejbe 0 , 
kur zbritën ajetet e lartpërmendura, burrat u kthyen 
në shtëpitë e tyre dhe ua lexuan këto ajete grave, 
motrave dhe të gjitha femrave të farefisit. Menjëherë 
të gjitha gratë morën veshjet e tyre më të bukura, i 
bënë mbulesa, me të cilat u mbuluan nga lart poshtë. 
Në këtë mënyrë ata i miratuan menjëherë parimet 
që Allahu i Lartmadhëruar kish zbritur duke treguar 
kështu besimin e tyre me shpirt. Në namazin e sa- 
bahut ato siç ishin të mbuluara fund e krye, zunë një 
saf pas Pejgamberit (Ibn-i Kethir, Tefsir, [Nur, 31]) 


Shoqëria e Epokës së Lumturisë ishte shumë e 
kujdesshme edhe përsa i përket mosmarrëveshjeve 
mes grave dhe burrave. Pra gratë dhe burrat që 
s’njiheshin me njëri-tjetrin nuk rrinin së bashku në 
mënyrë që mos të viheshin në pozicione të vështira. 
Në jetën sociale kishte përherë një distancë mes 
burrit dhe gruas dhe në marrëdhënie me njëri-tjetrin 
silleshin me masë dhe ishin mjaft të disiplinuar. Is- 
lami siç ka ndaluar të këqijat, si një nga parimet e 
tij, ashtu ka ndaluar edhe sjelljet që të çojnë drejt 
këtyre të këqijave, duke vendosur kështu një distancë 

të madhe mes njerëzve dhe të këqijave dhe duke 
mbyllur në këtë mënyrë edhe rrugët që të çojnë drejt 
këtyre gabimeve. 

Islami, megjithëse i ka dhënë një rëndësi të ma- 
dhe faljes me xhemat të namazeve dhe posaçërisht 
të namazit të Xhumasë, për të penguar keqkuptimet 
mes grave dhe burrave, gratë i ka përjashtuar nga 
ky detyrim duke u bërë të ditur se për to është më 
me vlerë falja e këtyre namazeve në shtëpitë e tyre 
se në xhami. 

I Dërguari i Allahut ^ ka thënë: 

“Mesxhidet më me vlerë të gravejanë qoshkat 
e shtëpive të tyre. ” (Ahmed, vi, 297) 

I Dërguari i Allahut ^ nuk i ka penguar ato 
gra të cilat duan të vijnë në xhami, përkundrazi i ka 
lejuar. I ka urdhëruar që, kur të vijnë në xhami, të 
mos falen së bashku me burrat, por prapa tyre. 

I Dërguari i Allahut ^ me të përfunduar nama- 
zin priste për pak çaste deri sa gratë të shpërndahe- 
shin dhe të shkonin në shtëpitë e tyre, në mënyrë që 
gratë dhe burrat të mos përziheshin me njëri-tjetrin, 
dhe më pas ngrihej edhe ai vetë, ndërsa burrat e 
ndiqnin nga pas. Në mënyrë të veçantë, namazi i 
sabahut falej pa aguar dita, kështu që gratë, me të 
dhënë selam ngriheshin menjëherë, mbështilleshin 
dhe shkonin në shtëpitë e tyre dhe kështu askush 
- 

nuk i njihte, madje ato s’arrinin të njihnin as njëra- 
tjetrën.®^ 

I Dërguari i Allahut ^ në lidhje me një derë të 
Mesxhid-i Nebevi (Mesxhidi i Profetit pati thë- 
në: 

- Sikur ta linim një derë për gratë! Dhe që në 
atë moment e tutje, burrat nuk e patën përdorur më 
atë derë. (Ebu Davud, Selat, 53/571.) 

Gratë vinin edhe në namazin e Bajramit, por 
vendi i tyre në xhami ishte veç. I Dërguari i Allahut 
^ me të përfunduar hutben për burrat, u shkonte 
grave pranë dhe u jepte edhe atyre këshilla. (Buhari, 
Ijdejn, 7-8.) 

Një ditë i Dërguari i Allahut ^ vuri re, teksa po 
dilte nga xhamia, se gratë qenë përzier me burrat, 
i thirri ato dhe u tha: 

- Largohuni! Mos ecni në mes të rrugës, por 
anash! Më pas gratë nisën të ecnin anash rrugës, 
ngjitur me mure dhe në mënyrë të atillë sa veshjet 
e tyre u ngjiteshin për mure. (Ebu Davud, Edep, 167- 
168/5272.) 

Aishe në kohën e Emevive, kur pati parë 
gratë me burrat së bashku, pati thënë: 

Nëse do i shihte i Dërguari i Allahut ^ bëmat e 


67. Shihni: Buhari, Ezan, 162-166. 

grave, në këtë rast do i ndalonte ato sikurse ndaloi 
gratë e bijve të Israilit nga xhamia. (Buhari, Ezan, 163) 

S'u mungonte buzëqeshja 

Dikush pyeti Sufjan bin Ujajne (v. 198 h): 

- A është shakaja diçka e turpshme? Ja si qe 
përgjigjur: 

- Pse të jetë turp, përkundrazi është sunet. Pasi 
i Dërguari i Allahut ^ ka thënë: 

- Unë bëj shaka, porpërherë them të drejtën! 
(Nuvejri, Nihajetu’l Ereb fi fununi’l Edeb, Kahire, IV, 2.) 

Pra të bësh shaka është sunet, por pa lënduar 
askënd, përkundrazi duhet fituar zemra e tjetrit. 

Ibn-i Kajim el-Xhevzij (v. 751) pati thënë: 

- I Dërguari i Allahut ^ bënte shaka dhe në 
këto raste thoshte përherë të vërtetën. Edhe kur 
fliste me nënkuptime thoshte vetëm të vërtetën. 
(Ibn-i Kajim el-Xhevzij, Zadu’I Mead, 1, 58.) 

Sahabët e Profetit ^ ishin njerëz plot energji 
dhe të hareshëm. Ata e dinin mjaft mirë se si dhe ku 
do vepronin. Kur nevojitej, fiisnin me sarkazëm, me 
nënkuptime dhe bënin shaka, e kur nevojitej fiisnin 
edhe seriozisht. Bënin një jetë të ekuilibruar dhe tre- 
goheshin të kujdesshëm ndaj gjërave të tepërta. 
- 

Bekir bin Abdullah thotë: 

- Sahabët e të Dërguarit të Allahut ^ bënin 
shaka me njëri-tjetrin, por kur kishin punë të rë- 
ndësishme, bëheshin seriozë dhe i përkushtoheshin 
maksimalisht punës. (Buhari, el-Edebu’l Mufred, nr. 266) 

Ebu Seleme bin Abdurrahman e tregon kë- 
shtu pozicionin e sahabëve: 

- Sahabët e të Dërguarit të Allahut ^ nuk ishin 
njerëz të mbyllur dhe të vetmuar. Ata lexonin poezi në 
mesxhide dhe flisnin për periudhën e injorancës, por 
kur dikush merrej me ndonjë çështje fetare, ishte tepër 
serioz sa humbiste edhe veten. (Pra atë punë e merr- 
te me shumë seriozitet.) (Buhari, el-Edebu’l Mufred, nr. 555.) 

Sabit bin Ubejd thotë: 

- Nuk kam parë njeri më të hareshëm dhe më 
të këndshëm në biseda se Zejd bin Thabit 4 ^ kur 
rrinte me njerëzit. (Buhari, el-Edebu’l Mufred, nr. 286.) 

Omeri po shihte një bedevi tek po falte 
namazin shumë shpejt dhe shkurt dhe menjëherë 
dëgjoi të bënte një lutje të tillë: 

O Zoti im! Më marto me hyrijet e xhenetit! 

Ndërkaq buzëqeshi dhe tha: 

O zotëri, edhe pagove pak edhe shpërblimin e 
do të madh. (Nuvejri, Nihajetu’l Ereb, IV, 3) 

Sipas një transmetimi të Ebu Bekir es-Sakafi, 
sahabët lexonin pak Kuran e pak poezi. (Ketani, et- 
Teratib, II, 236.) 

Ibn-i Abbasi <=^81, kur ulej së bashku me nxënësit 
e tij, transmetonte për pak kohë hadithe dhe më 
pas vijonte: 

- Lëvizni pak! Pra bëni shaka, lexoni poezi, pa- 
dyshim që edhe shpirti është mërzitur sikurse dhe 
trupi. Dhe niste të tregonte problemet e arabëve. 
Më pas i rikthehej sërisht mësimit dhe kështu, sa 
herë që e shihte të nevojshme, i rikthehej sërish 
humorit. (Ketavl, et-Tevatib, 11, 237.) 

Kur Ebu’d Derda thoshte diçka, patjetër bu- 
zëqeshte. Një ditë e shoqja i thotë: 

Kam frikë se një ditë do të të turpërojnë nje- 
rëzit. 

-1 Dërguari i Allahut M kur thoshte diçka pa- 
tjetër buzëqeshte, ia ktheu ai. (Ahmed, V, 198,199) 

Abdullah bin Muhammed prej Tabiinëve, 
kishte një natyrë shumë gazmore. Madje i kishte 
bërë shaka edhe hallës së tij Aishes kur ajo rën- 
konte në shtrat në momentet e fundit të jetës së saj. 
Kur Aishja 0 ndodhej në këtë gjendje, Abdullahu 
shkoi ta vizitonte dhe e pyeti: 

- Nëna ime! T’u bëfsha kurban, si ndihesh? 

- 

Aishja qe përgjigjur: 


- Vallahi kjo është një çështje vdekjeje. 
Abdullahi ia kthen me shaka: 

- Atëherë s’është ndonjë gjë shumë e rëndë- 
sishme. 

Aishja e ndodhur në këtë situatë ia kthen: 

- Ti s’do heqësh dorë asnjëherë nga kjo natyrë 
që ke! (Ibn-i Sa’d, vm. 76.) 

I Dërguari i Allahut ^ u bë mëshirë për gjithë 
njerëzimin, madje për të gjitha krijesat në gjithësi. 
Me ardhjen e Pejgamberit ^ u ndriçuan errësirat e 
botës dhe lindi kështu një mëngjes i ri, të cilin njerë- 
zimi e priste. Zemrat u ndriçuan, u zgjerua largpamë- 
sia, u ndërprenë mjegullitë e jetës. Me begatinë e atij 
Pejgamberi të Lartësuar, bota arriti në një pranverë 
të përjetshme. Ai e çoi njeriun në nderin e vërtetë, 
e drejtoi atë për në mirësi dhe drejtësi. Ai ia mësoi 
të fshehtën e jetës dhe të përjetësisë. 

Ai Pejgamber i Lartësuar, erdhi në një shoqë- 
ri të paarsimuar, por me Librin Hyjnor që solli, u 
bë burim drite për bibliotekat e botës. Ai i mbushi 
shpirtrat e njerëzve me urtësi, të fshehta dhe dije. 
Me ardhjen e atij Libri të Bekuar nisi t’u mësonte 
njerëzve të vërtetën e Zotit. 


Ishte ai Pejgamber i Mëshirës, i cili na i para- 
qiti faqet e librit të kësaj gjithësie të pafjalë. Ai u bë 
referencë e dhikrit dhe e tesbihatëve të gjuhëve të 
fshehta dhe të panjohura. Ai u bë udhërrëfyes shpirt- 
ëror i sa e sa shoqërive që kishin humbur tiparet 

njerëzore, të zhytur në një jetë kafshërore, duke i 
kthyer zemrat dhe shpirtrat e tyre drejt tipareve të 
vërteta njerëzore dhe nderit. 

Allahu i Lartmadhëruar e kishte ekspozuar mo- 
delin e “njeriut të pjekur” të Islamit në personalitetin 
e të Dërguarit të Allahut Atë e bëri një persona- 
litet shembull për gjithë njerëzimin. Morali i bukur 
dhe i lartë që pasqyrohet nëpërmjet sjelljeve dhe 
veprimeve që pëlqen Allahu iu prezantua njerëzi- 
mit me gjuhën dhe praktikën e bekuar të Profetit 

Si përgjigje të atyre që pyetën lidhur me moralin 
e të Dërguarit të Allahut Aishja ^ pati thënë: 

Morali i Tijështë vetëKurani. (Muslim, Musafirin, 139) 

Profeti u bë një lloj tefsiri aktiv i Kuranit të 
zbritur në zemrën e tij gjatë jetës, e cila natyrshëm 
ishte një Kuran i gjallë. Allahu i Lartmadhëruar në 
Kuran thotë: 

“Dhe se ti, pa dyshim do të kesh shpërblim 
të pandërprerë! Vërtet, ti je në një shkallë të 
lartë të moralit!” (el-Kalem, 3-4) 

Shembulli më i mirë i moralit për gjithë njerë- 
zimin është Profeti ndërsa ndjekësit më të mirë 
janë sahabët dhe miqtë e ngushtë të Allahut Vetë 
besimtarët, të cilët jetojnë duke e kuptuar fuqinë që 
të jep ndjekja e gjurmëve të tij, kanë arritur një moral 
të lartë në përputhje me nderin njerëzor. 

Sahabët i kanë mbushur shpirtrat e tyre me 
dashurinë për të, duke iu bindur në çdo aspekt dhe 
duke u edukuar me moralin e Tij, duke u bërë pjesë 
e shpërblimit të Allahut 

Në Kuran thuhet: 


“All-llahu është i kënaqur me të hershmit e 

parë prei muhaxhirëve (miqruesve) dhe prei en- 

sarëve (vendasve-ndihmëtarë) dhe prei atvre që i 

pasuan ata me punë të mira, e edhe ata janë të 
kënaqur ndaj Tij. Atyre u ka përgatitur xhenete, 
në të cilët rrjedhin lumenj, ku do të jenë përjetë 
të pasosur. E ky është fitim i madh.” (Tevbe, 100) 


Ne tashmë nuk kemi mundësi të zotërojmë 
shkallën e sahabëve. Por kemi mundësi të jemi prej 
atyre besimtarëve siç tregohet në ajetin kuranor: 
“Kush u bindet atyre me mirësi” dhe kështu të 
fitojmë pëlqimin e Allahut Ata që na e kanë pa- 
sqyruar më së miri jetën e Profetit ^ pas sahabëve, 
kanë qenë miqtë e ngushtë të Allahut të cilët na 
i shfaq si shembull për ne. Ata janë në një shkallë 
mjaft të lartë siç thuhet në ajetin kuranor; 


“E dini se tek miqtë e ngushtë të Allahut 
nuk ekziston frika. As që nuk do mërziten.” (Junus, 
62) Për të qenë pjesë e urdhëresave hyjnore është 
e nevojshme të ecim pas gjurmëve të këtyre miqve 
të ngushtë të Allahut '^. 












SHOQERIA E EPOKES SE LUMTURISE 


Nisur nga fakti që sahabët dhe miqtë e ngushtë 
të Allahut janë bërë një me Pejgamberin 
duke marrë pjesë nga personaliteti i tij i bekuar, 
çdo sjellje e bukur dhe e hijshme që transmetuan 
gjatë gjithë jetës së tyre, në fakt përbëjnë shembuj 
të virtyteve të larta që pasqyron morali i tij i lartë. 
Atje ku ka diçka të hijshme, prej atje ka edhe një 
prurje. Nuk ka lule që çel në këtë botë, që të mos 
jetë pjesë e dritës së tij! Është ai arsyeja për të cilin 
ne ekzistojmë... Ai është një gonxhe hyjnore që 
s’vyshket, përkundrazi dita ditës bëhet akoma edhe 
më e freskët dhe origjinale. 


Edhe ne si ymeti i Muhamedit ^ jemi të dety- 
ruar të edukohemi me moralin e tij të Lartë dhe të 
ngrohemi me dashurinë për të, sikurse sahabët dhe 
pasardhësit e tyre Tabiinët. Megjithëse kanë kaluar 
shekuj, duhet të përpiqemi të jetojmë ato momente 
të këndshme, të cilat i bënë të paharrueshëm ata. 
Pasi ky është edhe kushti për të qenë ymet i këtij 
Pejgamberi. 


Falënderimet i qofshin Allahut i cili na bëri 
të mundur të jemi ymeti i këtij Profeti. Rruga që 
të çon drejt së vërtetës së kësaj dhuntie hyjnore 
duke të bërë pjesë e “Vëllazërimit” dhe dashurisë 
pejgamberore është mbështetja në Sunetin e tij dhe 
edukimi me moralin e tij. 




Në fakt është e pamundur ta konceptojmë me 

syrin tonë të thjeshtë të Dërguarin e Allahut ^ si një 
krijesë e mrekullueshme dhe moralin e tij të Lartë, 
pasi përshtypjet e marra nga kjo botë mbeten të 
pamjaftueshme për ta konceptuar atë. Ashtu sikurse 
nuk është e mundur ta hedhim një det të tërë në 
një gotë, ashtu nuk është e mundur ta konceptojmë 
me përpikmëri Pejgamberin Çdo fjalë e dalë nga 
goja për të shpjeguar atë dhe Epokën e Lumturisë, 
s’janë gjë tjetër veçse thërmija hisesh që pasqyrohen 
nga hijeshitë e pashoqe të tij drejt konceptimit tonë 
të pafuqishëm. 

O Zoti im! Na mundëso t’i mbushim zemrat 
me hise nga morali i lartë dhe bota shpirtërore 
e Pejgamberit tonë! Na i mbush shpirtrat me 
ndjesitë e thella shpirtërore që thonë: “nëna, 
babai dhe shpirti im të qofshin falëV’ o i Dër- 
guari i Allahut! 




Amin!.. 

